
1. INTRODUCERE 


Reforma instituțională declanşată în România, după anul 1989, a înglobat şi 
domeniul protecţiei consumatorului. În spaţiul public românesc, au luat ființă şi s-au 
afirmat diverse instituţii noi cu atribuţii specifice, care nu existau înainte de anul 1989. 

Instituţia protecției consumatorilor din România a fost însă atât de 
subdimensionată în anii socialismului - din perspectivă teoretică, metodologică, 
conceptuală şi practic - operativă - încât, în mod inerent, multe dintre intervenţiile 
reformatoare absolut necesare au vizat, în diverse etape, teoria formei fără fond - teorie cu 
o istorie destul de veche în spațiul socio-cultural şi economic autohton. 

După anul 1990, prin creşterea complexităţii societăţii româneşti şi prin contactul 
mai larg al populației din România cu realităţile civilizaţiilor occidentale, exigenţele 
consumatorilor au început nu numai să crească, dar şi să se exprime mult mai liber. Cu 
toate acestea, mentalităţile unor mase largi de consumatori din tara noastră, ca de altfel, şi 
cele ale multor agenţi economici autohtoni, au încă de parcurs paşi importanţi în direcția 
realizării unui comerţ modern şi civilizat. Anii lungi de promovare a ideologiei socialiste 
au pledat, mai curând, în favoarea descurajării oricărei inițiative în promovarea calităţii în 
diversele sfere ale vieţii sociale. Chiar dacă, după schimbarea regimului politic comunist, 
s-au produs unele mutații radicale în plan instituțional, vechile reflexe şi mentalități ale 
lucrătorilor din domeniul asistării calităţii bunurilor şi serviciilor, ca şi din cel al protecției 
consumatorilor nu s-au schimbat încă. 

În plus, odată cu liberalizarea economiei în ansamblu, numărul domeniilor 
concrete unde se simte nevoia aplicării unor noi concepte - mult mai inteligente şi mai 
dezvoltate - de protecţie a consumatorilor, a explodat peste noapte. Dacă înainte de 1989 
şi chiar câţiva ani după 1990, problema protecţiei consumatorilor viza, în general, unele 
sectoare de piaţă subdezvoltate şi lipsite de concurență, în prezent, nu numai că piața a 
devenit mult mai largă dar au apărut şi domenii conexe noi sau domenii complet noi, 
pentru care construcţiile conceptuale şi, implicit, reglementările juridice se află încă în 
deficit ori în stadii incipiente, lăsând mult loc pentru abuz ori exprimări arbitrare ale 


agenților economici. 


În lucrarea de faţă ne propunem, în prima parte, trecerea în revistă a principalelor 
transformări ce au avut loc în anii tranziției în această sferă, din perspectiva instituțional- 
legislativă, dar şi pe planul evoluţiei conceptelor operative. 

În partea a doua, propunem o analiză succintă a identităţii demografice şi socio- 
economice a diverselor categorii de consumatori de bunuri şi servicii din România 
prezentând şi unele implicaţii ale acesteia în zona proiectării unor mijloace sau 
mecanisme de protecție a consumatorilor. Descrierea acestora utilizează, pe de o parte, 
date privind nivelul veniturilor/consumurilor de bunuri şi servicii comerciale ale 
diverselor categorii de consumatori, iar pe de altă parte, realizează o prezentare ilustrativă 
a aspirațiilor existente în prezent în sfera consumului. 

În ultima parte a lucrării, inserăm un grupaj de elemente teoretice, dar şi practic 
aplicative menite să contribuie la crearea unor baze teoretice şi conceptuale noi specifice 
pentru protecția consumatorilor din România. Acestea au în vedere realitățile concrete şi 
dificultățile uneori insurmontabile cu care se confruntă o mare parte a consumatorilor din 
tara noastră, în demersul lor natural de a-şi exercita drepturile, în spaţii ale ofertei mai 
bine ori mai slab reglementate şi structurate din perspectiva protecţiei actului de consum. 

În scop ilustrativ, prezentăm câteva trasee pe care solicitanţii potenţiali ai unor 
servicii administrative sau comerciale trebuie să le parcurgă, în demersul lor, adesea 
absolut necesar, de a-şi satisface anumite trebuințe de consum. Relevăm astfel diversele 
puncte în care protecția consumatorilor capătă relevanță deosebită, tocmai prin absența 
sau ineficiența sa. 

Menţionăm că lucrarea de față are un caracter pur exploratoriu, prin aceasta 
intenționând doar să semnalăm un eventual punct de pornire în elaborarea unor noi 
concepte, mult mai comprehensive şi mai inteligente, în sfera protecţiei consumatorilor 


din fiecare domeniu al ofertei de bunuri şi servicii comerciale sau publice. 


Autorii 


I. INSTITUŢII ŞI LEGISLAȚIE ACTUALA PRIVIND 
PROTECȚIA CONSUMATORILOR DIN ROMÂNIA 


1. Instituţii. 

Protecţia consumatorilor înglobează mai multe seturi de activități specializate, 
care au ca scop apărarea şi conservarea integrităţii bio-psiho-sociale a persoanei, în 
calitate de utilizator al bunurilor şi serviciilor distribuite sau comercializate prin 
intermediul rețelelor publice de ofertă socială, sau, respectiv al celor comerciale ale 
pieței naționale. Aceste seturi de activităţi trebuie structurate pornind de la filosofia 
asigurării unei dezvoltări umane armonioase, prin aplicarea politicilor de protejare a 
consumatorilor față de incidenţa unor pericole ce pot afecta sănătatea, siguranța sau 
bunăstarea economică şi socială a acestora. 

Primele organizaţii care au promovat interesele consumatorilor din România s-au 
constituit imediat după anul 1990. În anul 1992, odată cu emiterea O.G. nr.21 privind 
protecţia drepturilor consumatorilor, s-a înfiinţat Oficiul pentru protecția consumatorilor 
OPC -— organism de specialitate al administrației publice centrale, care are ca obiectiv 
generic coordonarea şi realizarea politicii guvernului în acest domeniu. Filialele OPC 
funcționează în toate județele țării. 

Instituţiile româneşti ce au supervizat activitățile de comerț interior sau 
activitățile din rețelele de servicii publice sau comerciale au avut un rol deosebit de 
important, şi, unele dintre ele, au desfăşurat sarcini specifice de-a lungul tranziţiei. Ele au 
parcurs, ca şi celelalte instituţii din România, etapa de profunde transformări şi redefiniri 
identitare. 

Guvernul a fost şi este răspunzător pentru inițierea unor reglementări speciale 
privind funcționarea domeniului protecției consumatorilor, fabricarea, etichetarea, 
ambalarea, depozitarea, conservarea, manipularea, transportul şi vânzarea produselor. De 
asemenea, tot guvernul trebuie să reglementeze normele igienico-sanitare şi sanitar- 
veterinare privind furnizarea şi utilizarea în condiții optime a bunurilor şi serviciilor. 

În anii '90, în România au funcționat mai multe organisme guvernamentale si 
nonguvernamentale pentru protejarea consumatorilor. Multe dintre acestea au participat la 


elaborarea proiectului de lege privind protecția consumatorilor. Reglementarea respectivă 


vizează asigurarea accesului neîngrădit la achiziționarea de bunuri şi servicii de către 
populație, informarea consumatorilor asupra caracteristicilor ce individualizează 
bunurile şi serviciile din cadrul ofertei, garantarea drepturilor şi intereselor legitime ale 
consumatorilor - persoane fizice sau juridice - în raport cu apariția unor practici 
comerciale abuzive, participarea la fundamentarea şi luarea deciziilor care vizează şi 
asigură protecția economică, juridică şi fizică a consumatorilor (Popescu M., 1991). 

În vederea realizării unitare a obiectivelor privind protecţia consumatorilor, încă 
din anul 1990, Guvernul României a inițiat organizarea şi funcționarea unui for național 
menit să acționeze în sensul aplicării legislaţiei în vigoare. Astfel, pe baza H.G.nr.805 
din 1990, s-a organizat Direcţia generală a protecţiei consumatorilor, în cadrul 
Departamentului Reglementării Comerţului şi Turismului, din Ministerul Comerţului şi 
Turismului. Prin atribuţiile sale, această instituție urmăreşte: 

- promovarea şi protejarea intereselor consumatorilor; 

- protejarea sănătăţii şi siguranţei lor personale din perspectiva actului de consum; 

- aplicarea anumitor politici de preţuri şi tarife pentru unele mărfuri şi servicii; 

- urmărirea procesului de elaborare şi adoptare a reglementărilor legale şi a 
normelor privind protecţia consumatorilor; 

- exercitarea controlului efectiv, privind respectarea de către agenții producători şi 
comerciali, a normelor şi politicilor de protecţie a consumatorilor, împreună cu diverse 
alte organisme şi instituții specializate în prevenirea unor fenomene negative ce pot să 
apară în domeniu; 

- informarea corectă şi educarea consumatorilor prin diverse mijloace şi tehnici 
moderne. 

În prezent, principala instituţie care are ca obiect controlul respectării normelor 
legale de protecţie a consumatorilor din România este Agenţia Naţională pentru Protecția 
Consumatorilor. 

Atribuţii care vizează protecția consumatorului au însă numeroase instituţii, 
printre care menționăm Poliția Sanitar Veterinară, Institutul de Igienă şi Sănătate Publică, 
Direcția Generală a Vămilor, Oficiul Concurenţei, Ministerul Apelor, Pădurilor şi 
Protecţiei Mediului etc. 

Principiile directoare care au stat la baza elaborării politicilor globale de 
protecţie a consumatorilor în anii tranziţiei, s-au sprijinit pe Rezoluţia nr.39/248 din 
19.07.1985 a Departamentului pentru Afaceri Economice Internaţionale din cadrul ONU. 


Aceste principii prevăd: 


- promovarea şi protecția intereselor economice ale consumatorilor; 

- protejarea consumatorilor față de factorii sau unele premise care le pot afecta 
sănătatea; 

- facilitarea accesului consumatorilor la informaţiile corecte, care să facă posibilă 
o alegere conştientă a bunurilor şi serviciilor pentru consum, potrivit nevoilor şi 
exigenţelor personale; 

- modalitățile şi tehnicile moderne de educare a consumatorilor; 

- reglementarea libertății consumatorilor de a se organiza (asocia) şi de a-şi 
expune şi susţine opiniile cu privire la deciziile care îi privesc direct sau indirect; 

- reglementarea cadrului legal de despăgubire efectivă a consumatorilor, în cazul 
apariției unor reclamaţii întemeiate. 

Ca urmare a aplicării, cel puţin parțiale dacă nu integrale, a politicilor descrise mai 
sus, în anii '90, rolul comerţului de distribuitor al bunurilor de consum produse de 
industria şi agricultura autohtonă s-a modificat simțitor. Prin forța noilor realități 
economice, cererea de bunuri şi servicii a devenit elementul hotărâtor în raport cu oferta 
socială, atât la nivelul reţelelor de servicii publice cât şi la cel al pieței, iar trebuinţele 
consumatorilor au devenit factorul principal în constituirea cererii şi a comenzii sociale 
de bunuri şi servicii. Pentru a-şi putea exercita acest rol, consumatorii au fost protejați 
printr-o serie de acte legislative ce vizează reprimarea fraudelor şi falsificării produselor, 
răspunderea producătorilor pentru livrarea unor produse necorespunzătoare sau 
defectuoase, sau reprimarea tendințelor micii corupții, şi s-au adoptat o serie de standarde 
naționale privind oferta diverselor produse şi servicii de consum. 

În linii mari, în România s-au făcut şi unele eforturi pentru respectarea 
standardelor privind calitatea bunurilor şi servicii reglementate la nivel naţional şi 
european, s-au reglementat în mare măsură condiţiile de certificare a produselor, precum 
şi sistemele de asigurare ale producătorilor şi prestatorilor de servicii. S-au făcut eforturi 
în sensul instituirii şi impunerii sistemului național de certificare aliniat la prevederile 
internaționale şi în special la Directivele emise de Comunitatea Europeană în acest sens. 
Aceste Directive stabilesc condiţiile pe care trebuie să le îndeplinească anumite grupe de 
produse pentru a fi acceptate pe piaţa unică europeană. 

La încheierea contractelor de cumpărare, consumatorii au dreptul la tratament egal 
şi corect, fiind protejaţi faţă de eventualele abuzuri ale producătorului sau furnizorului. În 


caz de nevoie, repararea şi compensarea economică a pagubelor se face în cadrul unui 


sistem concret de garantare a bunurilor comercializate şi a drepturilor consumatorului, 
pe răspunderea distribuitorului sau a producătorului, după caz. 

Protecţia juridică a consumatorilor este asigurată prin dreptul consumatorilor de a 
introduce acţiuni în justiție împotriva acelor agenți economici care aduc prejudicii 
drepturilor şi intereselor consumatorilor. Dreptul românesc, ca şi cel european prevede şi 
o serie de sancțiuni ce se aplică în cazul incidenţei din vina agenţilor economici, a unor 
evenimente ce afectează viaţa sau sănătatea oamenilor sau a mediului ecologic. 

Costurile protecției consumatorilor cad în răspunderea producătorilor de bunuri, 
prestatorilor de servicii sau, după caz, importatorilor şi vânzătorilor. Pentru eliminarea 
riscurilor, producătorii, importatorii sau vânzătorii au obligația de a comercializa numai 
produse certificate, omologate sau distribuite în condiţii specifice de calitate înscrise în 
contracte. Agenţii economici sunt obligați să demonstreze consumatorilor, la cerere, cu 
ocazia cumpărării, buna funcţionare sau calitate a produselor solicitate. În caz de lansare 
pe piaţă a unor produse deficitate, distribuitorii au datoria de a retrage de la vânzare şi de 
la consumatorii reclamanţi (dacă este cazul) produsele respective, să asigure la cerere 
serviciile necesare de reparații, piesele de schimb sau alte componente menite să 
remedieze în cel mai scurt timp deficienţele constatate de consumatori. 

După anul 1989, România a manifestat un interes constant pentru apropierea de 
structurile europene. Astfel, în 1993, tara noastră a semnat Acordul de asociere la 
Comunitatea Europeană, potrivit căruia România se obligă să armonizeze legislația 
națională cu cea comunitară. Punctele 10 şi 11 ale articolului 70 se referă la protecția 
vieții şi sănătății oamenilor, articolul 75 se referă la standardele agroindustriale şi 
modalitățile de apreciere a conformităţii, iar articolul 93 se referă la protecția 
consumatorilor. 

Instituţiile româneşti actuale pentru protecția drepturilor consumatorului 
sunt: 

1. Autoritatea Naţională pentru Protecția Consumatorului. 

2. Asociaţiile pentru protecția consumatorului. 

3. Comisiile consultative pentru protecția consumatorului. 

4. Consiliul Interministerial pentru  Inspectarea Calităţii şi Armonizarea 
Reglementărilor Tehnice. 

5. Comitetul Interministerial pentru Supravegherea Pieței Produselor şi Serviciilor 
şi Protecția Consumatorilor. 


6. Alte organisme cu atribuţii în domeniu. 

1.1. Autoritatea Naţională pentru Protecţia Consumatorului (ANPC) 

ANPC aflată în subordinea Guvernului, este organul de specialitate al 
administraţiei publice centrale, care are următoarele atribuţii: 

- elaborează împreună cu alte organe ale administraţiei publice cu atribuţii în 
domeniu şi cu organismele neguvernamentale de protecție a consumatorilor programul 
național privind protecția consumatorilor; 

- propune Guvernului spre adoptare şi avizează proiecte de acte normative în 
domeniul protecției consumatorului; 

- efectuează analize şi încercări cu privire la calitatea produselor şi serviciilor pe 
care le aduce la cunoştinţă publicului; 

- dispune măsurile de limitare a consecințelor producerii, importului sau 
comercializării unor produse sau servicii care nu respectă prevederile legale privind 
protecția consumatorului; 

- informează permanent consumatorii asupra produselor care prezintă riscuri 
pentru sănătatea şi siguranţa lor; 

- sprijină asociațiile pentru protecția consumatorilor şi participă, împreună cu 
acestea, la informarea şi eliberarea consumatorilor; 

- constată contravenţii şi aplică amenzi, sesizează organele de urmărire penală. 

În subordinea ANPC funcționează, ca unităţi cu personalitate juridică, oficii 
judeţene pentru protecția consumatorilor, Oficiul pentru Protecţia Consumatorilor al 
Municipiului Bucureşti şi Centrul Naţional pentru Încercarea şi Expertizarea Produselor 


"Larex" Bucureşti. 


1.2. Asociaţiile pentru protecţia consumatorilor (APC). 

APC care sunt persoane juridice, fără a urmări realizarea de profit, au scopul de a 
apăra drepturile şi interesele legitime ale membrilor lor sau ale consumatorilor în general. 

APC beneficiază de o serie de drepturi în vederea exercitării unei protecții 
eficiente a consumatorilor. Între acestea menţionăm: 

- dreptul de a fi sprijinite de către organismele administrației publice centrale şi 
locale, în vederea atingerii obiectivelor lor; 

- dreptul de a solicita autorităţilor competente luarea de măsuri în vederea opririi 


producţiei sau a retragerii de pe piaţă a produselor sau serviciilor care nu asigură nivelul 

calitativ, prescris în documentele stabilite de lege sau care pun în pericol viaţa, sănătatea 
sau securitatea consumatorilor; 

- drepturile de a introduce acţiuni în justiție pentru apărarea drepturilor şi 
intereselor legitime ale membrilor lor; 

- dreptul de a informa opinia publică, prin mass-media, asupra deficienţelor de 
calitate a produselor şi serviciilor, precum şi asupra consecinţelor vătămătoare ale 
acestora pentru consumatori; 


- drepturile consumatorilor prevăzute de alte legi în vigoare. 


1.3. Consiliile consultative pentru protecţia consumatorilor (CCPC). 

Pentru o aplicare unitară a politicii privind protecția consumatorilor, la nivel 
central şi local s-a constituit Consiliul consultativ pentru protecţia consumatorilor, format 
atât din reprezentanţi ai administrației publice, cât şi din cei ai asociațiilor pentru protecția 
consumatorilor. 

CCPC are caracter consultativ şi asigură, la nivelurile respective, cadrul 
informațional şi organizatoric necesar stabilirii şi aplicării politicii de protecție a 
consumatorilor, precum şi corelarea acțiunilor diverselor organisme ale administraţiei 
publice cu cele ale organizaţiilor neguvernamentale care au rol în realizarea protecției 
consumatorilor. 


CCPC este format din: 

e reprezentanţi ai tuturor organelor administraţiei publice care au competenţe cu 
caracter general sau special în domeniul protecţiei consumatorilor şi au 
structuri organizatorice la nivelul respectiv; 

e prefect sau primar, după caz, sau reprezentanţi ai acestora; 

e reprezentanţi ai asociațiilor pentru protecția consumatorilor; 

e reprezentanţi ai altor organisme, după caz. 


Guvernul stabileşte, în mod concret, componența, atribuțiile şi modul de 


organizare şi funcționare ale CCPC, la fiecare nivel în parte. 


1.4. Consiliul Interministerial pentru Inspectarea Calităţii şi Armonizarea 
Reglementărilor Tehnice. 
Prin Hotărârea Guvernului nr.57/1999 s-a decis înființarea Consiliului 


Interministerial pentru Inspectarea Calităţii şi Armonizarea Reglementărilor Tehnice - 

organism consultativ, fără personalitate juridică, ce funcționează pe lângă Agenția 
Naţională pentru Ştiinţă, Tehnologie şi Inovaţii. 

Consiliul Interministerial asigură colaborarea dintre autoritățile administrației 
publice centrale, pe de o parte, şi colaborarea dintre aceste autorităţi şi structurile civile, 
pe de altă parte, în vederea: 

- armonizării şi căderii de acord a acestora privind crearea şi dezvoltarea 
infrastructurii calității; armonizarea reglementărilor tehnice, certificarea produselor şi 
serviciilor, acreditarea, standardizarea, metrologia legală şi protecția consumatorilor. 

- promovării şi susținerii înnoirii tehnologice şi inovării, a concurenţei, a creşterii 
competitivităţii exporturilor şi importurilor. 

- creării condiţiilor de participare a României la Protocolul european pentru 
evaluarea conformităţii şi pentru accelerarea procesului de aderare a României la 


Uniunea Europeană. 


1.5. Comitetul Interministerial pentru Supravegherea Pieței Produselor şi 
Serviciilor şi Protecţia Consumatorilor. 

Prin Hotărârea Guvernului nr.681/2001 a fost înfiinţat Comitetul Interministerial 
pentru Supravegherea Pieței Produselor şi Serviciilor şi Protecţia Consumatorilor, 
organism fără personalitate juridică, care funcționează pe lângă Autoritatea Naţională 
pentru Protecţia Consumatorilor, în scopul asigurării armonizării mecanismelor şi 
instrumentelor vizând piaţa internă a produselor şi serviciilor, precum şi al asigurării 
protecţiei consumatorilor. 

Acest comitet Interministerial are rolul de a asigura colaborarea dintre autoritățile 
administraţiei publice centrale, pe de o parte, şi colaborarea dintre aceste autorităţi şi 
structurile civile, pe de altă parte, în vederea: 

- dezvoltării şi perfecționării sistemului național de supraveghere a pieței 
produselor şi serviciilor, concept care reprezintă totalitatea instituţiilor, mecanismelor, 
metodelor şi procedurilor de control necesare în vederea protejării vieții, securității şi 
intereselor economice ale consumatorilor, precum şi a mediului înconjurător; 

- perfecționării cadrului legislativ şi instituțional în materie, care să îndeplinească 
cerințele de integrare în piaţa unică europeană; 

- accelerării procesului de armonizare a legislaţiei naționale comunitare în 


domeniu. (Sursă: http://tpb.traderom.ro/Ro/Cd/noupag/general/oferta/on-line/Inst 


framework/Musat/cap15.htm) 

1.6. Alte organisme cu atribuţii în domeniu. 

LAREX 

C.N.L.E.P. LAREX este membru fondator al Asociaţiei Laboratoarelor Acreditate 
din România şi colaborează cu numeroase organisme guvernamentale şi oficiale ca: 
Direcţia Generală a Vămilor, Garda Financiară, Poliţia Economică, Registrul Auto 
Român. 

Marca LAREX este înregistrată din 1975 la Oficiul de Stat pentru Invenții şi 
Mărci şi la Organizația Mondială a Proprietății Intelectuale de la Geneva. 

Faptul că lista clienților LAREX cuprinde organisme ale statului şi agenți 
economici constituie o dovadă (necesară deşi nu şi suficientă) a statutului său de 
organism neutru. 

C.N.L.E.P. LAREX are sediul principal în Bucureşti şi deţine laboratoare în 9 
oraşe importante: Arad, Baia Mare, Constanţa, Galaţi, laşi, Oradea, Satu Mare, Sibiu şi 
Timişoara. În aceste laboratoare se execută analize fizico-chimice, microbiologice şi 
fizico-mecanice în vederea certificării diverselor produse (agroalimentare, cosmetice, 
petroliere, anorganice, textile, articole de menaj, electronice şi electrocasnice, materiale 
de ambalat şi ambalaje). 

LAREX CERT - organismul de certificare produse al C.N.I.E.P. LAREX - este 
acreditat de RENAR şi poate acorda licenţe de utilizare a mărcii LAREX pentru 
produsele certificate. 

Servicii oferite de LAREX: 

- Aplicarea mărcii LAREX pe produsele testate şi pe cele certificate; 

- Clarificarea unor probleme de încadrare vamală, în cadrul convenției încheiate 
cu Direcţia Generală a Vămilor; 

- Punerea la punct a unor tehnologii de fabricaţie; 

- Sprijin în obținerea licenţelor de fabricație pentru produse alimentare; 

- Evitarea consecinţelor ce decurg din producerea, comercializarea sau consumul 
unor produse neconforme cu reglementările în vigoare; 

- Apărarea sănătăţii consumatorului şi protejarea mediului înconjurător. (Sursă: 


http://www.anpc.ro/larex.php). 

SISTEMUL TRAPEX 

Începând cu data de 15 mai 1999, România participă la Sistemul TRAPEX, sistem 
prin care țările PHARE evită comercializarea pe teritoriul lor a produselor cu pericol grav 
şi imediat pentru sănătatea şi securitatea consumatorilor. 

Acest sistem rapid de schimb de informaţii privind produsele periculoase a fost 
creat în martie 1999 ca rezultat al întâlnirii organizate la Bruxelles de către Centrul de 
Drept al Consumului, din cadrul Universităţii Catolice din Louvain-la-Neuve, Belgia, şi 
Direcţia Generala XXIV a Comisiei Europene. 

Sistemul TRAPEX, similar Sistemului RAPEX din Uniunea Europeană care 
fiinţează din anul 1994, a devenit operațional la jumătatea lunii mai 1999, secretariatul 
fiind asigurat de Inspectoratul pentru Protecția Consumatorilor din Ungaria. 

Autoritatea Naţională pentru Protecția Consumatorilor din România este Punctul 
Naţional de Contact pentru produsele alimentare şi nealimentare destinate consumatorilor 
din tara noastră. În cazul depistării unui produs cu pericol grav şi imediat, ANPCR 
transmite secretariatului din Ungaria rezultatul cercetărilor efectuate asupra produsului 
respectiv. După notificare, secretariatul transmite punctelor naţionale de contact din ţările 
Europei Centrale şi de Est, informaţiile, privind produsul cu pericol grav şi imediat, 
pentru luarea măsurilor pe care le consideră necesare în conformitate cu legislația 
națională a fiecărei țări. 

În scopul bunei funcționări a Sistemului TRAPEX, Autoritatea Naţională pentru 
Protecția Consumatorilor a încheiat convenţii de colaborare cu Ministerul Agriculturii şi 
Alimentaţiei şi cu Ministerul Sănătăţii pentru a primi informații privind produsele 


periculoase destinate consumatorilor. (Sursa: http://www.anpc.ro/trapex.php)). 


Asociaţia de Standardizare din România (ASRO) 

În anul 1998, prin ordonanţă de guvern, fostul Institut Român de Standardizare 
(IRS) a fost transformat într-o asociaţie neguvernamentală, compusă din membri persoane 
juridice (agenţi comerciali, asociații de consumatori, laboratoare, institute de cercetare şi 
universități). 

Înainte de anul 1989, IRS elabora STAS-urile, cu caracter de obligativitate pentru 
producerea, comercializarea, transportul, ambalarea şi etichetarea produselor. 

După 1990, aceste STAS-uri au fost înlocuite cu Standard Român (SR-uri). SR-ul 
este fie un standard original românesc, fie adoptă un standard internaţional (ISO, de 


exemplu) sau european (CEN, de exemplu). 

Standardele sunt "reţete" care cuprind toți parametrii tehnici şi calitativi pentru 
fabricarea unui produs. 

În urmă cu câteva decenii, în Europa de Vest standardele şi-au pierdut caracterul 
de obligativitate, deoarece noi "reţete de fabricaţie” apăreau şi îşi făceau simțită utilitatea, 

Astfel, legislația orizontală şi cea verticală au devenit cele care stabileau liniile de 
ghidare, limitele în care un produs poate fi fabricat, dar nu stabilea în detaliu parametrii 
produsului, astfel, dându-se producătorilor o mai mare libertate în a-şi stabili propria 
"rețetă". Astfel, în țările europene există legi precum "Legea pâinii" care stabileşte toate 
detaliile de fabricare a pâinii, dar lăsând fabricantului o oarecare libertate de fabricaţie. 

În noua abordare "New Approach", standardele sunt obligatorii numai pentru 
firma care face public faptul că produsul ei este conform cu un anumit standard. Referirea 
la un standard este pentru o firmă garanția calităţii produsului şi a faptului că, 
consumatorii vor avea încredere în produs. Pentru consumatori, conformitatea cu un 
standard conferă avantajul cunoaşterii produsului şi încredere în calitatea acestuia. 

De asemenea, unele standarde, care sunt citate de reglementări oficiale devin 
obligatorii. Astfel, actul normativ din România privind securitatea jucăriilor face referire 
la anumite standarde de securitate pentru jucării (SR-uri). Aceste standarde devin astfel 
obligatorii. 

Obligatorii sunt şi standardele care standardizează metodele de prelevare a 
probelor şi de analiză. 

În România, odată cu renunţarea la economia centralizată în care statul fabrica 
produsele şi tot el elabora reţele de fabricare (de exemplu STAS-ul privind castraveții 
muraţi stabilea şi grosimea rondelelor) a fost limpede că aceste standarde nu mai puteau 
avea un caracter obligatoriu. Din păcate, renunţarea la caracterul obligatoriu a creat un vid 
de legislație în domeniul producerii, comercializării şi etichetării alimentelor, şi nu numai, 
care s-a manifestat prin haosul şi dezordinea generalizată în primii ani '90. 

De abia câţiva ani mai târziu au început să apară reglementări verticale (de 
exemplu, abia în anul 1996 au apărut normele etichetării alimentelor), iar în ceea ce 
priveşte legislaţia orizontală, nici astăzi nu avem legi pentru nici un produs alimentar 
(doar nişte ordine comune ale Ministerului Agriculturii şi Ministerului Sănătăţii pentru 
unele produse (gemuri etc.) care au fost elaborate începând cu 2000 şi 2001). 

ASRO este membru al Organizaţiei Internaționale a Standardizării (ISO), dar nu şi 


CEN, CENELEC (organizaţii similare europene) întrucât pentru a fi membru în aceste din 

urmă organizaţii este obligatorie adoptarea a cel puțin 80% din standardele acestor 
instituții. 

Conformitatea cu un anumit standard o evaluează o terță persoană: o instituție (de 
regulă privată) acreditată, care poate evalua această conformitate. 

Astfel, pentru ca o firmă să poată face public faptul că produsul ei este fabricat 
conform standardului ISO 9001, ea trebuie să aibă certificarea de la o astfel de instituţie. 

Până nu demult, instituțiile de certificare din România trebuiau a fi recunoscute de 
instituţii similare din Uniunea Europeană pentru a avea credibilitate pe piața europeană 
evaluarea pe care acestea o realizau. 

În curând, RENAR, Asociaţia Româna de Acreditare, constituită prin OG 38/1998 
ASRO (instituită prin OG 39/1998) urmează să semneze acordul de recunoaştere 
reciprocă cu instituţiile de acreditare europene. Astfel, în viitor, instituţiile de certificare 
acreditate de RENAR vor beneficia de recunoaştere europeană, şi implicit şi produsele 
care vor fi evaluate vor fi în conformitate cu standardele respective. (Sursa: 


htpp//www.apc.romania.ro/ro/standardizare. htm). 


2. LEGISLAȚIE CE REGLEMENTEAZĂ CADRUL INSTITUŢIONAL AL 
PROTECȚIEI CONSUMATORILOR DIN ROMÂNIA 


2.1. AUTORITATEA NAȚIONALĂ PENTRU PROTECȚIA 
CONSUMATORILOR - organizare şi funcționare: - O.G. nr. 2/4.01.2001 pentru 
stabilirea unor măsuri privind înființarea, organizarea/reorganizarea sau funcționarea, 
după caz, a unor ministere, organe de specialitate ale administrației publice centrale şi 
instituții publice - H.G. nr. 166/11.01.2001 privind organizarea şi funcționarea Autorităţii 
Naţionale pentru Protecţia Consumatorilor - H.G. nr. 349/4.04.2001 pentru modificarea 
alin. 3 al art. 1 din H.G. nr. 166/2001 privind organizarea şi funcționarea ANPC. 

2.2. ASOCIAŢIILE PENTRU PROTECŢIA CONSUMATORILOR - 
organisme neguvernamentale pentru protecția consumatorilor: - O.G. nr. 21/1992 privind 
protecţia consumatorilor, republicată - O.G. nr. 58/2000 de modificare şi completare a 
O.G. nr. 21/1992- Legea nr. 37/16.01.2002 privind aprobarea O.G. nr. 58/2000 pentru 
modificarea şi completarea O.G. nr. 21/1992 privind protecţia consumatorilor - O.G. nr. 
26/2000 cu privire la asociații şi fundații - Regulament din 26.04.2000 privind 
organizarea Registrului asociaţiilor şi fundațiilor, Registrului federaţiilor şi Registrului 


național al persoanelor juridice fără scop patrimonial atacat prin Decizia nr. 

2.3. CENTRELE DE CONSULTANȚĂ SI INFORMARE A 
CONSUMATORILOR 

- Ordin nr. 256/10.10.2000 pentru aprobarea criteriilor de evaluare şi selectare a 
asociaţiilor pentru protecţia consumatorilor care înfiinţează şi în care funcționează centre 
de consultanță şi informare a consumatorilor, precum şi a modelului convenției încheiate 

- O.G. nr. 88/2000 privind finanţarea centrelor de consultanţă şi informare a 
consumatorilor (abrogată prin Legea nr. 37/16.01.2002 privind aprobarea O.G. nr. 
58/2000 pentru modificarea şi completarea O.G. nr. 21/1992). 

2.4. ORGANISME DE ÎNCERCARE ŞI CERTIFICARE 

- H.G. nr. 625/2.08.1999 privind reorganizarea şi funcţionarea Centrului Naţional 
pentru Încercarea şi Expertizarea Produselor LAREX 

2.5. ORGANISME INTERMINISTERIALE CU ROL DE PROTECŢIE A 
CONSUMATORILOR 

- H.G. nr. 681/19.07.2001 privind înființarea, organizarea şi funcționarea 
Comitetului Interministerial pentru Supravegherea Pieței Produselor şi Serviciilor şi 
Protecția Consumatorilor - Regulament din 12.12.2001 de organizare şi funcționare a 
Comitetului Interministerial pentru supravegherea Pieței Produselor şi Serviciilor şi 


Protecţia Consumatorilor 


3. ACTE NORMATIVE CU APLICABILITATE GENERALĂ ÎN 
DOMENIUL PROTECŢIEI CONSUMATORILOR 


3.1. PROTECŢIA CONSUMATORILOR - LEGISLAȚIA-CADRU 

- O.G. nr. 21/1992 privind protecția consumatorilor, republicată 

- O.G. nr. 58/2000 de modificare şi completare a O.G. nr. 21/1992 

- Legea nr. 37/16.01.2002 privind aprobarea O.G. nr. 58/2000 pentru modificarea 
şi completarea O.G. nr. 21/1992 privind protecția consumatorilor 

- H.G. nr. 752/2001 privind majorarea amenzilor contravenţionale prevăzute la art. 
46 şi 46(1) din O.G. 21/1992 privind protecția consumatorilor 

- Legea nr. 12/1990 privind protejarea populației împotriva unor activități 
comerciale ilicite, republicată în Monitorul Oficial nr. 133/20.06.1991 

- Legea nr. 42/13.06.1991 pentru modificarea şi completarea Legii nr. 12/1990 


privind protejarea populaţiei împotriva unor activități comerciale ilicite 

- H.G. nr. 35/14.01.1991 privind instituirea brevetului pentru agenții economici 
din comerţ şi turism 

- H.G. nr. 498/26.08.1992 cu privire la nivelul preţurilor cu amănuntul şi tarifelor 
pentru produsele şi serviciile destinate populației, în condiţiile diminuării subvenției de la 
bugetul de stat începând cu data de 1 septembrie 1992 

- Legea nr. 243/17.12.1998 privind aprobarea O.G. 126/1998 pentru modificarea 
Legii nr. 12/1990 privind protejarea populației împotriva unor activităţi comerciale ilicite 

- O.G. nr. 23/21.08.1992 privind modificarea unor sancțiuni contravenţionale 

- Legea nr. 35/15.06.1993 pentru modificarea şi completarea Legii nr. 32/1991 
privind impozitul pe salarii 

- Legea nr. 32/3.04.2000 privind societățile de asigurare şi supravegherea 
asigurărilor 

- O.G. nr. 55/19.08.1994 privind majorarea limitelor minime şi maxime ale 
amenzilor contravenţionale stabilite prin acte normative aflate în vigoare la 1 iunie 1994 
(aprobată prin Legea nr. 129/20.12.1994) 

- O.G. nr. 126/29.08.1998 pentru modificarea Legii nr. 12/1990 privind protejarea 
populației împotriva unor activităţi comerciale ilicite (aprobată prin Legea nr. 
243/17.12.1998) 

- Legea nr. 177/9.10 1998 pentru completarea art. 2 din Legea nr. 12/1990 privind 
protejarea populației împotriva unor activităţi comerciale ilicite 

- Legea nr. 98/10.11.1994 privind stabilirea şi sancţionarea contravenţiilor la 
normele legale de igienă şi sănătate publică 

- O.G. nr. 108/30.08.1999 pentru modificarea şi completarea Legii nr. 98/1994 
privind stabilirea şi sancţionarea contravenţiilor la Normelor legale de igienă şi sănătate 
publică 

- H.G. 116/1995 privind abilitatea inspectorilor din cadrul Oficiului pentru 
Protecția Consumatorilor să constate contravenţiile şi să aplice sancţiunile prevăzute în 
Legea nr. 98/1994 

- O.G. nr. 103/2000 pentru modificarea Legii nr. 98/1994 privind stabilirea şi 
sancţionarea contravenţiilor la normele legale de igienă şi sănătate publică. 

3.2; CERTIFICAREA CONFORMITĂŢII PRODUSELOR SI 
SERVICIILOR 

- H.G. nr. 168/5.05.1997 privind regimul produselor şi serviciilor care pot pune în 


pericol viața, sănătatea, securitatea muncii şi protecția mediului înconjurător 

- Rectificare din 8.05.1997 privind H.G. nr. 168/1997 

- Ordin nr. 695/1.09.1997 pentru aprobarea Normelor metodologice privind 
aplicarea prevederilor art.31 din Legea nr. 18/4.04.1996 şi ale art.3 din H.G. nr. 
1.164/11.11.1996 (a se vedea) 

3.3. MODALITATEA DE INDICARE A PREŢURILOR PRODUSELOR 
OFERITE CONSUMATORILOR 

- H.G. nr. 947/2000 privind modalitatea de indicare a preţurilor produselor oferite 


consumatorilor spre vânzare 


4. PROTECŢIA CONSUMATORILOR DE PRODUSE ALIMENTARE 


4.1. ALIMENTE - REGIM JURIDIC GENERAL 

- O.G. nr.97/21 iunie 2001 privind reglementarea producției, circulației şi 
comercializării alimentelor - O.G. nr. 49/30.01.2000 privind regimul de obţinere, testare, 
utilizare şi comercializare a organismelor modificate genetic prin tehnicile biotehnologiei 
moderne, precum şi a produselor rezultate din acestea 

4.2. MARCAREA SI ETICHETAREA PRODUSELOR ALIMENTARE 

- H.G. nr. 784/10.09.1996 pentru aprobarea Normelor Metodologice privind 
etichetarea produselor alimentare 

- H.G. nr. 953/15.11.1999 privind modificarea şi completarea H.G. nr. 784/1996 
pentru aprobarea Normelor Metodologice privind etichetarea produselor alimentare 

- H.G. nr. 792/2.12.1997 pentru modificarea unor sancțiuni contravenţionale 
prevăzute în unele acte normative privind protecția consumatorilor 

4.3. REGIMUL JURIDIC AL VIEI, VINULUI SI BĂUTURILOR 
ALCOOLICE DISTILATE 

- Legea nr. 67/1997 a viei şi vinului (promulgată prin Decretul nr. 
166/23.04.1997) 

- O.G. nr. 34/30.01.2000 privind modificarea şi completarea Legii viei şi vinului 
nr. 67/1997 

- H.G. nr. 385/2001 pentru actualizarea limitelor amenzilor contravenţionale 
prevăzute în Legea viei şi a vinului nr. 67/1997 

- Regulament din 20.04.1999 de aplicare a Legii viei şi vinului nr. 67/1997 

- Ordin nr. 86/10.10.1998 pentru aprobarea Listei cuprinzând indicațiile 


geografice şi mențiunile tradiționale, admise spre utilizare în România, pentru vinuri 

- O.C. nr. 17/240/2000 pentru aprobarea Normelor cu privire la natura, conţinutul, 
originea, fabricarea, ambalarea, etichetarea, marcarea şi calitatea băuturilor alcoolice 
distilate destinate comercializării 

- Ordin nr. 38/19.02.2001 pentru aprobarea unor măsuri privind comercializarea 
băuturilor alcoolice distilate 

4.4. PROTECŢIA CONSUMATORILOR ÎMPOTRIVA CONSECINȚELOR 
DĂUNĂTOARE CE POT FI PROVOCATE DE IMITAȚIILE DE PRODUSE 
ALIMENTARE 

- H.G. nr. 187/17.03.2000 privind imitaţiile de produse alimentare care prezintă 
riscul de a pune în pericol sănătatea sau securitatea consumatorilor 

4.5. APE MINERALE - NORME TEHNICE 

- H.G. nr. 1.176/13.11.1996 privind aprobarea Normelor tehnice de exploatare, 
valorificare şi comercializare a apelor minerale de consum alimentar 

- H.G. nr. 760/26.07.2001 privind aprobarea Normelor tehnice de exploatare şi 
comercializare a apelor minerale naturale (abrogă H.G. nr. 1.176/13.11.1996) 

4.6. REGIMUL JURIDIC AL COMERCIALIZĂRII PRODUSELOR 
AGROALIMENTARE ÎN PIEŢE, TÂRGURI ŞI OBOARE 

- H.G. nr. 732/26.08.1996 privind unele măsuri de comercializare a produselor 
agroalimentare în piețe, târguri şi oboare - H.G. nr. 661/12.07.2001 privind procedura de 
eliberare a certificatului de producător 

4.7. CONDIȚII DE COMERCIALIZARE A PÂINII ŞI FĂINII DE GRÂU 
DIN IMPORT 

- Ordin Comun nr. 121.011/2001; 570/2001;356/2001 al Ministrului Agriculturii, 
Alimentaţiei şi Pădurilor, Ministrul Sănătăţii şi Familiei şi al Preşedintelui ANPC, privind 
condițiile de calitate a grâului şi a făinii din import 

- Ordin nr. 537/18.12.2001 privind abrogarea Ordinului ministrului agriculturii, 
alimentației şi pădurilor, al ministrului sănătăţii şi familiei şi al preşedintelui ANPC nr. 
121.011/570/356/2001 

- Ordin nr. 4847/17.12.2001 privind abrogarea Ordinului ministrului agriculturii, 
alimentației şi pădurilor, al ministrului sănătății şi familiei şi al preşedintelui ANPC nr. 
121.011/570/356/2001 

- Ordin nr. 916/18.12.2001 privind abrogarea Ordinului ministrului agriculturii, 
alimentației şi pădurilor, al ministrului sănătății şi familiei şi al preşedintelui ANPC nr. 


121.011/570/356/2001 

5. PROTECŢIA CONSUMATORILOR DE PRODUSE NEALIMENTARE 


5.1. PROTECŢIA CONSUMATORILOR DE PRODUSE DE FOLOSINȚĂ 
ÎNDELUNGATĂ 

- H.G. nr. 394/1995 privind obligaţiile ce revin agenţilor economici - persoane 
fizice sau juridice - în comercializarea produselor de folosință îndelungată destinate 
consumatorilor, republicată în Monitorul Oficial nr.10/27.01.1997 

- H.G. nr. 1219/29.11.2000 privind unele măsuri de protecție a intereselor 
consumatorilor la achiziţionarea de piese de schimb auto, altele decât cele care pot afecta 
siguranţa circulației şi/sau protecția mediului 

5.2. PROTECȚIA CONSUMATORILOR DE PRODUSE NEALIMENTARE 
DE UZ CURENT 

- H.G. nr. 665/1995 privind înlocuirea, remedierea sau restituirea contravalorii 
produselor care prezintă deficienţe de calitate 

- H.G. nr. 792/2.12.1997 pentru modificarea unor sancţiuni contravenţionale 
prevăzute în unele acte normative privind protecția consumatorilor 

- Rectificare din 6.10.1995 privind H.G. nr. 665/1995 

5.3. PROTECŢIA CONSUMATORILOR DE PRODUSE COSMETICE 

- Legea nr.178/18.10.2000 privind produsele cosmetice (promulgat prin Decret nr. 
394/14.10.2000) 

- Ordin nr. 1004/2000 al ministrului de stat, ministrului sănătății pentru aprobarea 
listelor cuprinzând substanţe prevăzute la art. 6 din Legea nr. 178/2000 privind produsele 
cosmetice 

- H.G. nr. 670/2001 pentru aprobarea Normelor Metodologice de aplicare a Legii 
nr. 178/2000 privind produsele cosmetice 

- H.G. nr. 560/14.06.2001 privind unele măsuri pentru păstrarea confidențialității 
unor ingrediente din compoziţia produselor cosmetice 

5.4. PROTECŢIA CONSUMATORILOR DE PRODUSE FOLOSITE 

- H.G. nr.329/22.03.2001 privind importul şi comercializarea unor produse 
folosite 

- Ordinul nr. 217/7.05.2001 al Preşedintelui ANPC pentru aprobarea Normelor 
privind criteriile de clasificare a produselor folosite, destinate copiilor mai mici de 36 de 


luni 

5.5. PROTECŢIA CONSUMATORILOR LA ACHIZIȚIONAREA DE 
PIESE AUTO 

- H.G. nr. 1219/29.11.2000 privind unele măsuri de protecție a intereselor 
consumatorilor la achiziţionarea de piese de schimb auto, altele decât cele care pot afecta 
siguranţa circulaţiei şi/sau protecția mediului 

5.6. PROTECȚIA UTILIZATORILOR DE ECHIPAMENTE ELECTRICE 
DE JOASĂ TENSIUNE 

- H.G. nr. 1337/14.12.2000 privind asigurarea securității utilizatorilor de 
echipamente electrice de joasă tensiune 

- Ordin nr. 395/6.06.2001 privind aprobarea Listei cuprinzând standardele române 
pentru asigurarea securității utilizatorilor de echipamente de joasă tensiune 

- Ordin nr. 184/6.06.2001 privind aprobarea Listei cuprinzând standardele române 
pentru asigurarea securității utilizatorilor de echipamente de joasă tensiune. 

5.7. MATERIALE DE CONSTRUCŢII - CONTROLUL CALITĂȚII 

- H.G. nr. 877/26.10.1999 privind obligativitatea furnizorilor de materiale, 
elemente de construcţii şi produse destinate construcțiilor de a efectua încercări şi analize 
de laborator numai prin laboratoare autorizate 

- Ordinul comun nr. 5/N-78-1/147 din 7.02.2000 pentru aprobarea Regulamentului 
privind exercitarea controlului calităţii materialelor, elementelor de construcţii şi 
produselor destinate construcțiilor 

5.8. REGIMUL JURIDIC AL PRODUCERII ŞI COMERCIALIZĂRII 
FONOGRAMELOR 

- O.G. nr. 45/30.01.2000 privind unele măsuri pentru combaterea producerii şi 
comercializării neautorizate a fonogramelor (aprobată prin Legea nr. 624/7.11.2001) 

- Legea nr. 624/7.11.2001 pentru aprobarea O.G. nr. 45/2000 privind unele masuri 
pentru combaterea producerii şi comercializării neautorizate a fonogramelor 

- H.G. nr. 1095/9.11.2000 pentru aprobarea Normelor Metodologice privind 
modul de depunere şi distrugere a suporturilor, materialelor, fonogramelor, marcajelor 
holografice sau a copertelor confiscate 

5.9. PROTECŢIA UTILIZATORILOR DE JUCĂRII 

- H.G. nr. 710/2.09.1999 privind asigurarea securității utilizatorilor de jucării 

- H.G. nr. 1275/20.12.2001 pentru modificarea şi completarea H.G. 710/2.09.1999 


privind asigurarea securităţii utilizatorilor de jucării 

- Ordinul nr. 54/ 4.02.2000 privind aprobarea listei cuprinzând standardele române 
pentru asigurarea securității jucăriilor 

5.10. NORME SI REGLEMENTĂRI SPECIFICE PRIVIND MARCAREA 
ŞI ETICHETAREA PRODUSELOR NEALIMENTARE 

- H.G. nr. 332/22.03.2001 privind denumirea, marcarea compoziţiei fibroase şi 
etichetarea produselor textile 

- H.G. 25/17.01.2002 pentru modificarea H.G. nr. 332/22.03.2001 privind 
denumirea, marcarea compoziţiei fibroase şi etichetarea produselor textile 

- H.G. nr. 857/26.09.1996 privind etichetarea energetică la aparatele frigorifice de 
uz casnic 

- H.G. nr. 261/11.05.1998 pentru aprobarea Normelor metodologice privind 
etichetarea încălțămintei destinate populaţiei 

- H.G. 26/17.01.2002 privind stabilirea condițiilor de etichetare a materialelor 
utilizate la producerea principalelor componente ale articolelor de încălțăminte destinate 
vânzării către consumatori 

- H.G. nr. 50/29.01.1999 privind marcarea buteliilor de sticlă refolosibilă, utilizate 
pentru ambalarea substanţelor şi produselor periculoase 

- H.G. nr. 745/13.09.1999 pentru aprobarea Normelor privind etichetarea 
detergenţilor, a produselor de întreţinere şi a produselor de curăţat 

- H.G. nr. 415/19.05.2000 privind caracterizarea, clasificarea şi marcarea 
produselor din sticlă, cristal în vederea comercializării acestora 

- H.G. nr. 434/25.04.2001 pentru modificarea H.G. nr. 415/2000 privind 
caracterizarea, clasificarea şi marcarea produselor din sticla cristal in vederea 
comercializării acestora 

- H.G. nr. 434/25.04.2001 pentru modificarea H.G. nr. 415/2000 privind 
caracterizarea, clasificarea şi marcarea produselor din sticlă, cristal în vederea 
comercializării acestora 

5.11. REGIMUL JURIDIC AL COMERCIALIZĂRII PRODUSELOR 
DENUMITE GENERIC AUROLAC 

- H.G. nr. 767/2001 privind regimul de comercializare a produselor în compoziția 


cărora intră substanţe cu efect ebrionarcotic, produse denumite generic aurolac 

6. PROTECȚIA CONSUMATORILOR DE SERVICII 


6.1. PROTECȚIA TURIŞTILOR 

- O.G. nr. 107/30.07.1999 privind activitatea de comercializare a pachetelor 
turistice 

- Legea nr. 631/16.11.2001 pentru aprobarea O.G. nr. 107/1999 privind activitatea 
de comercializare a pachetelor turistice 

- O.G. nr. 70/2000 pentru modificarea O.G. nr. 107/1999 privind activitatea de 
comercializare a pachetelor de servicii turistice respinsă prin Legea nr. 668/20.1 1.2000 
privind respingerea O.G. nr. 70/2000 pentru modificarea O.G. nr. 107/1999 privind 
activitatea de comercializare a pachetelor turistice) 

6.2. REGIMUL JURIDIC AL PUBLICITĂȚII; TELESHOPPING 

- Legea nr. 148/26.07.2000 privind publicitatea (promulgată prin Decretul nr. 
327/26.07.2000) 

- Decizia nr. 65/2000 a CNA privind adoptarea prevederilor normelor obligatorii 
pentru publicitate, teleshoping şi sponsorizare în domeniul audiovizualului 

6.3. SERVICII DE ALIMENTAȚIE PUBLICĂ - ÎNCADRAREA PE TIPURI 
DE UNITĂŢI 

- H.G. nr. 843/14.10.1999 privind încadrarea pe tipuri a unităților de alimentație 


publică neincluse în structurile de primire turistice 


7. PROTECŢIA INTERESELOR CONSUMATORILOR 


7.1. PROTECȚIA INTERESELOR CONSUMATORILOR ÎN 
CONTRACTELE ÎNCHEIATE ÎN AFARA SPAȚIILOR COMERCIALE 

- O.G. nr. 106/30.08.1999 privind contractele încheiate în afara spațiilor 
comerciale 

- Legea nr. 60/16.01.2002 pentru aprobarea O.G. nr. 106/1999 privind contractele 
încheiate în afara spațiilor comerciale 

7.2. PROTECŢIA INTERESELOR CONSUMATORILOR ÎN 
CONTRACTELE LA DISTANŢĂ 

- O.G. nr. 130/31.08.2000 privind regimul juridic al contractelor la distanță 

7.3. PROTECŢIA CONSUMATORILOR ÎMPOTRIVA CLAUZELOR 
ABUZIVE ÎN CONTRACTE 

- Legea nr. 193/6.11.2000 privind clauzele abuzive din contractele încheiate între 
comercianți şi consumatori (promulgată prin Decretul nr. 435/3.1 1.2000) 

- Legea nr. 65/16.01.2002 pentru modificarea Legii nr. 193/2000 privind clauzele 
abuzive din contractele încheiate între comerciantă şi consumatori 

4. O.G. nr. 2/21.07.2001 privind regimul juridic al contravenţiilor 

- Rectificare din 18.09.2001 privind O.G. nr. 2/2001 

IL DREPTURI, OBLIGAȚII, GARANȚII 


1. Drepturi ale consumatorului 

Consumatorul este persoana care cumpără, dobândeşte, utilizează ori consumă 
produse sau servicii. 

Principalele drepturi ale consumatorului sunt: 

- dreptul de a fi protejat împotriva riscului de a achiziționa un produs, sau de a i se 
presta un serviciu care ar putea să îi prejudicieze viaţa, sănătatea sau securitatea, ori să îi 
afecteze drepturile şi interesele legitime; 

- dreptul de a fi informat corect, precis şi complex asupra caracteristicilor esenţiale 
ale produselor şi serviciilor, astfel încât decizia pe care o adoptă în legătură cu acestea să 
corespundă cât mai bine nevoilor sale, precum şi de a fi educat în calitatea lui de 
consumator; 

- dreptul de a avea acces la pieţe care îi asigură o gamă variată de produse şi 
servicii de calitate; 

- dreptul de a fi despăgubit pentru prejudiciile generate de calitatea 
necorespunzătoare a produselor şi serviciilor, folosind în acest scop mijloacele prevăzute 
de lege; 

- dreptul de a iniția sau a se asocia în organizații pentru protecția consumatorilor, 
în scopul apărării intereselor sale. 

De asemenea, legea acordă anumite drepturi consumatorului cu privire la 
contractele încheiate cu agenţii economici: 

- dreptul de a lua decizii la achiziționarea de produse şi servicii, fără a 1 se impune 
în contract clauze care pot favoriza folosirea unor tehnici abuzive de vânzare ori de natură 
a influenţa opţiunea acestuia; 

- dreptul de a beneficia de o redactare clară şi precisă a clauzelor contractuale, 
inclusiv a celor privind caracteristicile calitative şi condiţiile de garanţie, indicarea exactă 
a prețului sau tarifului, precum şi stabilirea cu exactitate a condițiilor de credit şi a 
dobânzilor; 

- dreptul de a fi exonerat de plata produselor şi serviciilor care nu au fost solicitate 


şi acceptate; 

- dreptul de a fi despăgubit pentru daunele provocate de produsele sau serviciile 
care nu corespund clauzelor contractuale; 

- dreptul de a i se asigura serviciile ataşate achiziţionării produselor, în caz de 
necesitate, precum şi piesele de schimb pe durata medie de utilizare a produsului (stabilită 
în documentele tehnice normative sau declarată de către producător ori convenită de 
părți); 

- dreptul de a plăti, pentru produsele sau serviciile de care beneficiază, sume 
stabilite cu exactitate, în prealabil, majorarea preţului stabilit inițial fiind posibilă numai 
cu acordul consumatorului; 

- dreptul de a pretinde agenților economici remedierea sau înlocuirea gratuită a 
produselor şi serviciilor obţinute, precum şi despăgubiri pentru pierderile suferite ca 
urmare a deficitelor constatate în cadrul termenului de garanţie sau de valabilitate. După 
expirarea acestui termen, consumatorii pot pretinde remedierea sau înlocuirea produselor 
care nu pot fi folosite potrivit scopului pentru care au fost realizate, ca urmare a unor vicii 


ascunse pe durata de utilizare medie a acestora. 


2. Obligatii ale agenţilor economici 
Agentul economic este, potrivit legii, orice persoană fizică sau juridică, ce fabrică, 
importă, transportă, depozitează sau comercializează produse ori părți din acestea, ori 


prestează servicii. Legea determină patru categorii de agenţi economici: 


e producătorul este: 

- agentul economic care fabrică un produs sau care îşi aplică numele, marca sau alt 
semn distinctiv pe produs, ori care recondiţionează produsul; 

- reprezentantul fabricantului, când acesta nu îşi are sediul în România sau, în 
lipsa acestuia, importatorul produsului; 

- agentul economic din lanțul de distribuţie, în măsura în care activitatea sa 


profesională poate afecta caracteristicile produsului pus pe piaţă; 


e distribuitorul este agentul economic din lanţul de distribuție, a cărui activitate 


profesională nu afectează caracteristicile produsului; 
e vánzàtorul este distribuitorul care oferă produsul consumatorului; 


e prestatorul este agentul economic care prestează servicii. 
Este interzisă folosirea în relațiile cu consumatorii a unor practici comerciale 


abuzive, agenții economici având următoarele obligații: 

a) producătorii: 


să comercializeze numai produse sigure (produse care, folosite în condiţii 
normale sau previzibile, nu prezintă riscuri sau care prezintă riscuri minime, 
ținând seama de întrebuinţarea acestora) şi, dacă actele normative în vigoare 


prevăd acestea să fie testate şi/sau certificate; 
să comercializeze numai produse care respectă condiţiile calitative prescrise 
sau declarate; 


să oprească livrările şi să retragă de la beneficiari produsele care organele 
abilitate de lege au constatat că sunt periculoase sau nu îndeplinesc 


caracteristicile calitative prescrise sau declarate; 


să asigure în producţie condiţii igenico-sanitare conform normelor sanitare în 


vigoare; 


b) distribuitorii: 


să se asigure că produsele oferite spre comercializare prezintă siguranță în 
funcționare sau în consum şi respectă condiţiile calitative prescrise sau 


declarate; 


să nu comercializeze produse despre care dețin informaţii sau consideră că pot 


fi periculoase; 


să anunţe imediat autoritățile publice competente, precum şi producătorul, 
despre existenţa pe piață a oricărui produs de care au cunoştinţă că este 


periculos; 


să retragă de la comercializare şi de la consumatori produsele la care organele 
abilitate de lege au constatat că nu îndeplinesc condiţiile calitative prescrise 
sau declarate; 

să asigure condițiile tehnice stabilite de producător, precum şi condiţiile 
igienico-sanitare pe timpul transportului, manipulării, depozitării şi desfacerii, 


conform normelor în vigoare; 


c) prestatorii de servicii: 


să folosească, în cadrul serviciilor prestate, numai produse sigure avizate şi, 
după caz, dacă actele normative în vigoare prevăd acestea să fie testate şi/sau 
certificate; să anunţe imediat existența pe piață a oricărui produs despre care 


au cunoştinţă că este periculos; 

e să presteze numai servicii care nu afectează viața, sănătatea sau securitatea 


consumatorilor ori interesele economice ale acestora; 


e să respecte condiţiile calitative prescrise sau declarate, precum şi clauzele 


prevăzute în contracte; 


e să asigure, la prestarea serviciilor, condiţiile tehnice stabilite de producător, 


precum şi condiţiile igienico-sanitare, conform normelor în vigoare. 


3. Garantii privind calitatea produselor şi serviciilor 

Pentru produsele şi serviciile furnizate, agenţii economici sunt obligați să 
remedieze deficiențele apărute în cadrul termenului de garanţie la produsele de larg 
consum, inclusiv a celor de folosință îndelungată, şi care nu sunt imputabile 
consumatorilor. Producătorii sau prestatorii de servicii sunt răspunzători pentru viciile 
ascunse ale produselor sau serviciilor care nu permit folosirea lor de către consumator 
potrivit scopului pentru care acestea au fost realizate şi/sau achiziționate sau care pot 
afecta viaţa, sănătatea sau securitatea consumatorilor. 

Termenul de garanţie reprezintă limita de timp ce curge de la data dobândirii 
produsului sau serviciului de către consumator, până la data la care producătorul sau 
prestatorul îşi asumă responsabilitatea remedierii sau înlocuirii produsului sau 
serviciului achiziționat, pe cheltuiala sa, dacă deficiențele nu sunt imputabile 
consumatorului. 

Termenul de valabilitate al produselor reprezintă limita de timp, stabilită de 
către producător, până la care un produs perisabil sau un produs care în scurt timp 
poate prezenta un pericol imediat pentru sănătatea consumatorului, îşi păstrează 
caracteristicile specifice, dacă au fost respectate condiţiile de transport, manipulare, 
depozitare şi de păstrare. Pentru produsele alimentare, acesta reprezintă dată limită de 
consum. 

Viciile ascunse reprezintă deficienţe calitative ale unui produs livrat sau serviciu 
prestat, care nu au fost cunoscute de către consumator prin mijloace obişnuite de 
verificare. 

Consumatorii au dreptul de a pretinde remedierea sau înlocuirea produselor 


afectate de vicii ascunse. 

III. PROTECŢIA CONSUMATORULUI LA NIVEL INTERNAŢIONAL 


1. ONU - ISO 

Naţiunile Unite (ONU) şi Organizația Internaţională de Standardizare (ISO) au 
creat standarde internaţionale care au menirea să asigure calitatea şi securitatea 
alimentelor. Aceste standarde asigură o "şablonizare"” a anumitor segmente din lanţul 
tehnologic, asigurând ca produsele obţinute să fie conforme unui tipar bine definit, de o 
calitate "stas" şi sigure pentru sănătate. 

Standardele ISO de tipul 9001 garantează suplimentar calitatea produselor. 
Produsele firmelor ale căror linii tehnologice de producție au certificare ISO 9001 sunt 
considerate a fi obținute în condiţii controlate. Standardele ISO 9001 nu se aplică numai 
produselor alimentare, deşi cele mai multe dintre companiile care au certificare ISO 9001 


lucrează în domeniul alimentar. 


2. FAO-OMS 

Naţiunile Unite au creat în anul 1962 Comisia Codex Alimentarius, ca un grup de 
lucru mixt FAO-OMS. [FAO= Organizaţia ONU pentru Alimentaţie şi Agricultură, OMS 
= Organizaţia Mondială pentru Sănătate a ONU]. Rolul Comisiei Codex Alimentarius este 
de a crea un cod alimentar care să asigure securitatea şi sănătatea consumatorilor. 
Standardele Codex se referă la practicile igienice în industria alimentară, pesticide în 
alimente, aditivi alimentari, contaminanti, etichetare etc. 

Standardele Codex nu sunt obligatorii. HACCP (Hazard Analysis Critical Control 
Points) se referă la controlul factorilor de risc (a hazardelor) care pot influenţa igiena 
alimentelor, de-a lungul unui anumit segment din linia tehnologică. 

Bunurile obţinute printr-o linie tehnologică cu certificare HACCP sunt considerate 
ca fiind produse în condiţii igienice. (Sursa: htpp://www.apc-romania.ro/ro/alimente 


/totul. htm) 


3. OECD 
"The Guidelines for Consumer Protection in the Context of Electronic Commerce” 


- Declaraţia Ministerială asupra Protecţiei Consumatorului în contextul Comerţului 

Electronic, adoptată în cadrul OECD conţine liniile orientative de protecție a 
consumatorilor în spaţiul OECD. Acest document vine în sprijinul guvernelor, 
reprezentanţilor consumatorilor şi oamenilor de afaceri, în vederea dezvoltării şi 
implementării unui mecanism de protecţie online, fără a ridica bariere în calea comerțului. 

Declaraţia nu are caracter de obligativitate pentru țările OECD dar reflectă cadrul 
legal existent în țările membre în ceea ce priveşte protecția consumatorilor, valabil în 
majoritatea formelor tradiționale de comerț. Aceasta intenționează să încurajeze 
inițiativele din sectorul privat care practică participarea reprezentanţilor consumatorilor la 
luarea anumitor decizii, subliniind nevoia de cooperare între guverne, oamenii de afaceri 
şi consumatori la nivel naţional şi internațional. Principiul de bază al Declarației este 
protecția efectivă şi transferată a cumpărătorilor online, la un nivel cel puţin egal cu 
nivelurile practicate în alte arii ale comerțului. O mare importanţă se acordă transparenţei 
informației. 

Principiile care stau la baza formulării Declaraţiei amintite vizează iniţierea unor 
afaceri cinstite, desfăşurarea unor practici de marketing şi publicitate fair, informaţiile 
relative la cumpărătorul online să fie clare, ca şi cele referitoare la bunurile sau serviciile 
oferite, şi la clauzele şi condiţiile tranzacţiilor, un proces de confirmare a tranzacţiei 
transparent, mecanisme de plăți sigure, protecția  confidențialității, educația 
consumatorilor şi oamenilor de afaceri. 

Protecţia confidenţialității în reţelele globale 

Reprezentanţii guvernelor ţărilor membre OECD, în cadrul Conferinţei 
Ministeriale de la Ottawa, desfăşurată între 7 - 9 octombrie 1998, au elaborat "Declaraţia 
privind protecţia confidenţialității în rețelele globale" ținând cont de dezvoltarea şi 
difuzia computerelor, a tehnologiilor digitale, a existenței unei rețele globale, care 
facilitează expansiunea comerţului electronic, accelerează creşterea comunităților 
electronice, a tranzacţiilor dintre guverne, companii şi consumatori. 

Avansul tehnologiilor digitale şi al reţelelor de calculatoare face posibilă creşterea 
volumului de date stocate şi deci creşte nevoia colectării, gestionării şi respectului 
confidențialității datelor. 

Utilizarea rețelelor de calculatoare impune educarea utilizatorilor si 
consumatorilor în problema confidențialităţii online şi asistarea acestora în caz de nevoie. 

Creşterea încrederii consumatorilor în reţelele globale, nu poate avea loc în 
absenţa asigurării unei protecții efective, prin adoptarea unor reguli şi reglementări 


transparente, care să garanteze protecția confidențialităţii şi a datelor personale. 

La nivelul țărilor membre OECD se constată o tendinţă tot mai clară de creare a 
unui front comun în adoptarea şi implementarea legilor şi reglementărilor privind 
protecția consumatorilor, pentru a avea o protecţie efectivă, având în vedere nevoia de 
cooperare în plan mondial şi rolul cheie al industriei şi mediului de afaceri în colaborarea 


cu guvernele. 


4. UNIUNEA EUROPEANĂ 

Începând din anul 1985, Comisia UE a adoptat o serie de criterii de calitate 
unitare, ca parte integrantă a Politicii Agrare Comune (PAC). În cadrul PAC au fost 
adoptate reglementări care prevăd utilizarea de etichete speciale şi de certificate de 
garantare a calităţii, pentru a informa cu rigoare consumatorii asupra calităţii produselor. 
De asemenea, s-au pus bazele reglementării metodelor de producție biologică a bunurilor 
agricole şi alimentare. De asemenea, s-a creat cadrul legal de protejare şi control al 
denumirilor controlate. 

Din anul 1985, produsele introduse pe piața comunitară, fie că sunt produse 
naționale sau importate, trebuie să respecte reglementările în vigoare privind protejarea 
sănătății consumatorilor; a securităţii acestora şi a protecției mediului. 

În cadrul reglementărilor privind calitatea produselor alimentare, se aplică măsuri 
"orizontale" la toate produsele alimentare şi măsuri "verticale" la produsele alimentare 
speciale. Măsurile "orizontale" se referă la aditivi, aromatizanţi, solvenţi de extracție, 
etichetaj, prezentare şi publicitate, igienă, ambalaj etc. Măsurile "verticale" vizează unele 
produse alimentare având scopuri nutriționale speciale, alimentele congelate rapid, 
alimentele noi (produse ale biotehnologiei) şi la unele prescripţii privind compoziţia sau 
la igiena şi controlul produselor alimentare de origine animală. 

În ultimii ani, în cadrul UE, s-a acordat o atenţie specială problemelor privind 
calitatea alimentelor. Comisia UE a urmărit dotarea UE cu normele de protecţie 
alimentară cele mai exigente. În cadrul Comisei s-a propus crearea unei Autorităţi 
alimentare europene independente, responsabilă de evaluarea riscurilor alimentare şi de 
comunicarea lor opiniei publice. De asemenea, Comisia UE a propus şi un Plan de 
acțiune alimentar pentru a face din securitatea alimentelor principalul obiectiv al 
dreptului UE privind alimentaţia, şi a se aduce, în consecință, modificări cadrului de 
reglementare anterior, în special privind controlul produselor alimentare, de-a lungul 
lanţului alimentar "de la fermă la consumator”. În afară de acestea, Comisia a propus să se 


precizeze şi în cadrul comunitar, modul de funcționare al sistemelor naționale de control, 

şi să se realizeze o abordare specific comunitară pentru controlul produselor alimentare 
importante, care, în prezent, se află în competenţa statelor membre şi se efectuează la 
posturile de inspecţie de la frontieră. 

Efectele PAC, atât în interiorul cât şi în exteriorul comunităţii, sunt considerabile. 

Politicile economice de susținere a preţurilor pieţei la nivel comunitar, ridică 
preţurile de consum ale alimentelor în Comunitate, în raport cu preţurile mondiale. Unele 
măsuri de reformă din cadrul PAC vizează corectarea acestei situaţii, diminuând preţurile 
până la niveluri apropiate de cele ale piețelor mondiale. Avantajele reducerilor de prețuri, 
pentru consumatori, rezultate din măsurile de reformă decise în anul 1999, sunt estimate 
la 9 miliarde euro - pentru perioada 2005 - 2006 şi la 10,5 miliarde euro - pentru perioada 
2006 - 2007. 

În cadrul susţinerii producţiei agricole, politicile de preţuri cedează tot mai mult 
locul vărsămintelor directe, vizând compensarea efectelor reducerilor de prețuri, asupra 
veniturilor agricultorilor, vărsăminte care ating, în prezent, un sfert din sprijinul financiar 
total. 

Reforma PAC a determinat, de asemenea, stabilizarea producției agricole la un 
nivel mai apropiat de consumul comunitar. Ea a frânat creşterea producției la anumite 
produse agricole, fără să antreneze totuşi reduceri majore ale nivelurilor producției 
anterioare reformelor. 

Politicile UE în materie de subvenții la export afectează în diverse moduri 
interesele partenerilor săi comerciali. Tendinţa de diminuare a acestor subvenţii atenuează 
însă efectele negative. Obiectivul UE este acela de a crea un sector agricol competitiv, 
care să poată face faţă în mod treptat competiției pe piețele mondiale, fără a fi nevoie să 
se recurgă la subvenţii - practică - din ce în ce mai puţin acceptată pe plan internațional. 

Ca urmare a angajamentelor de liberalizare a politicii agricole asumate de UE, în 
cadrul Rundei Uruguay, şi angajamentelor în acelaşi sens pe care ar urma să şi le asume 
în contextul negocierilor agricole multilaterale, lansate în OMC în anul 2000, este de 
aşteptat ca sectorul agricol al UE să fie supus unei concurenţe internaționale tot mai mari. 

În cadrul noilor negocieri multilaterale privind agricultura din OMC, UE şi-a 
exprimat disponibilitatea de a continua liberalizarea comerţului cu produse agricole, 
precizând însă că trebuie găsit un echilibru just, pe de o parte, între preocupările 
necomerciale (securitate alimentară, protejarea mediului înconjurător, dezvoltarea rurală, 
rolul multifuncțional al agriculturii) şi cele comerciale. În multe rânduri, UE a precizat că 


este gata să negocieze reducerea subvenţiilor sale de export, cu condiţia ca toate formele 


34 


de susținere ale agriculturii, practicate de parteneri să fie menționate în negocieri (credite 
de export în condiţii de favoare, utilizarea ajutorului alimentar pentru subvenţionarea 
mascată a exportului. (Iancu A., Rădoi D. coordonatori). 

Prevederi europene în domeniul finanțării asociaţiilor de consumatori 

În sprijinul organizaţiilor active în zona protecţiei consumatorilor, Autoritatea 
Naţională pentru Protecţia Consumatorilor a făcut publice o serie de detalii despre 
fructificarea oportunităţilor de finanţare. 

1. Pentru a putea participa la programele de finanțare comunitare, organizațiile 
nonguvernamentale trebuie să țină seama de obiectivele fundamentale europene în acest 
domeniu şi anume: 

- asigurarea unui nivel înalt al protecției consumatorilor; 

- aplicarea efectivă a legislaţiei din domeniu; 

- implicarea adecvată a asociaților de consumatori în dezvoltarea practicilor 
comunitare. 

2. Există patru domenii în care se pot încadra inițiativele organizațiilor din 
România: concurenţa, protecția intereselor economice ale consumatorilor, securitatea 
serviciilor, servicii de interes general. 

3. În general, Comisia Europeană asigură jumătate din fondurile unui proiect 
selectat, iar în condiţii speciale (pentru colaborarea organizaţiilor din mai multe ţări) 
sprijinul financiar european poate să crească până la 75 la sută din valoarea totală a 
proiectului. 

4. Una dintre condiţiile pentru ca un proiect să fie eligibil este asocierea în cadrul 
lui a organizațiilor din mai multe state, urmând a se lucra cu liderul de proiect (de preferat 
o organizație care a mai derulat proiecte la nivel comunitar) care, la rândul lui, 
cooperează cu ceilalți parteneri. 

5. Nu există limite pentru valoarea proiectului, suma alocată pentru anul 2004 
fiind de 2,5 milioane de euro. 

6. În privinţa calităţii proiectelor, aplicaţiile trebuie să ţină cont de amploarea 
europeană a problemelor, de modul în care inițiativa lor contribuie la politica europeană a 
consumului şi, de asemenea, să se aibă în vedere şi existenţa altor proiecte comunitare (să 
nu se intre sub incidenţa programelor din domenii precum sănătatea sau medicina). 

7. Schimbul de informaţii sau găsirea unor parteneri între organizaţiile care au 
intenţia de a participa se poate face prin intermediul Internetului în limba engleză, la 


adresa http:/forum.europa.eu.int/Public/irc/sanco/Home/main. 

IV. MESAJE MEDIA NEGATIVE - EFECTE, STRATEGII DE 
PREVENIRE, EVALUARE 


1. Strategii normative 


a) Cadrul juridic: 


Reglementări internaţionale; 

Convenţia ONU privind Drepturile Copilului (art.3, 13 şi 17); 
Convenţia Europeană a Drepturilor Omului; 

Convenţia Europeană "Televiziunea fără Frontieră" (art.7); 

Direcţia "Televiziunea fără Frontieră" (varianta consolidată), (art.22); 


Recomandarea Consiliului Uniunii Europene privind protecția minorilor şi a 
demnității umane, la audiovizual şi serviciile informaţionale, din 24 


septembrie 1998, elaborată pe baza "Cărții verzi" privind protecția minorilor. 


b) Reglementări naţionale: 


A 


In 


Legea Audiovizualului nr.48/1992; 


Decizia  nr.65/23.05.2000 - norme obligatorii privind publicitatea, 
teleshopingul şi sponsorizarea în domeniul audiovizualului; 

Decizia nr.47/20.04.2000 - privind restricții şi avertizări în scopul protecției 
minorilor; 

Propunerea legislativă pentru modificarea şi completarea Legii 
Audiovizualului nr.48/1992. 


cadrul reglementărilor privind protecția minorilor, Comisia Europeană a 


elaborat, adoptat şi comunicat Consiliului Parlamentului European "Principiile şi liniile 


directoare ale politicii audiovizuale pentru era numerică (2000-2005)". Capitolul 4(4) ale 


acestui document este consacrat protecției minorilor în condiţiile recepției numerice a 


mesajelor media. Tehnologia numerică poate face inoperantă strategia tradițională 


(difuzarea la ore târzii a emisiunilor considerate novice), cu atât mai mult cu cât un număr 


din ce în ce mai mare de copii dispune de un televizor sau un calculator în camera lor, iar 


Internetul permite accesul la un conţinut media extrem de bogat şi diversificat. 

Tehnologiile de filtrare şi blocare sunt chemate să joace un rol tot mai important 
în protejarea minorilor, de conținutul audiovizual considerat dăunător sănătăţii lor 
mentale şi fizice. Aceasta însă nu diminuează responsabilitățile difuzorilor de mesaje 
negative cu impact asupra copiilor. Documentul prevede introducerea unei mai mari 
transparente şi coerențe în clasificarea conţinutului audiovizual, în funcţie de vârsta 
publicului țintă. Problema criteriilor explicite şi clare de clasificare, în funcție de vârstă 
este departe de a fi însă rezolvată, experiența comunitară demonstrând ca aceste criterii se 
remarcă mai ales prin absenţa lor. Adulții trebuie să fie informaţi asupra consecinţelor 
dăunătoare ale unor conținuturi media asupra copiilor şi asupra mijloacelor de care dispun 
pentru a-i proteja. Copiii, la rândul lor, pot învăţa să exploateze mai bine mijloacele mass- 
media fie pentru a dobândi capacitatea de a alege conţinutul care le este profitabil, fie 
pentru a învăţa să se protejeze singuri de conținuturile considerate dăunătoare. 

În anumite privinţe, reglementarea nu este considerată întotdeauna soluţia eficace 
pentru atingerea acestor obiective. Mult mai utile sunt considerate Codurile deontologice, 
de conduită şi alte măsuri similare de autoreglementare. Experiența a demonstrat că 
autoreglementarea funcționează mai bine în prezenţa unui cadru legal general. 

Recomandarea Consiliului UE din 24.09.1998 privind promovarea cadrelor 
naționale pentru asigurarea comparabilă şi eficace a protecției minorilor şi a demnității 
umane, ilustrează complementaritatea reglementării şi autoreglementării şi furnizează 
cadrul normativ pentru experimentarea şi aplicarea acestei duble abordări în practică. 
Această Recomandare, care acoperă radiofuziunea precum şi serviciile audiovizuale şi de 
informare, mai ales cele disponibile pe Internet (serviciile on-line), invită statele membre, 
industria audio-vizualului şi alte organisme interesate, să stabilească un cadru național de 


autoreglementare care să completeze reglementările existente. 


2. Strategii formative şi educative 

Strategiile de acest tip îi implică deopotrivă pe părinți - educatori şi pe 
profesioniştii din domeniul media în formularea şi aplicarea eticii comunicării. 

Ca urmare, educatorii şi părinţii trebuie să realizeze un acces facil şi oportun la 
informațiile privind efectele nocive induse de mesajele violente difuzate prin mass-media 
electronice. 

Pe de altă parte, educarea şi formarea profesioniştilor din media, fie în cadrul 
învăţământului de profil, fie în cadrul unor cursuri special elaborate în acest scop (cursuri 


de etică profesională) trebuie să se concentreze pe cunoaşterea efectelor pozitive/negative 

ale media şi pe necesitatea asumării responsabilităţii pentru producerea acestor efecte. 
Elaborarea şi acceptarea unui cod deontologic care să susțină autodisciplină şi 
autoreglementarea în domeniu trebuie să aibă loc în deplină cunoştinţă de cauză. 
Conceptualizarea şi adoptarea eticii comunicării trebuie să aibă loc pe baza 
cunoaşterii şi armonizării intereselor specifice diverselor grupuri sociale şi a obiectivelor 


sociale comune. 


3. Strategii explorative 
Evaluarea dimensiunilor reale ale impactului mesajelor violente sau pornografice 
asupra copiilor şi adolescenților din România conţine două etape: 


I. Analiza cantitativă a următorilor parametri: 


e oferta de programe cu conţinut violent sau pornografic (televiziune şi 


Internet), într-o perioadă determinată (o săptămână); 


e timpul de expunere a copiilor şi adolescenților la emisiuni cu caracter violent 
şi pornografic; 

e gradul de audienţă al diverselor emisiuni nocive (estimat prin cercetări 
calificate). 


II. Analiza calitativă a programelor destinate copiilor şi adolescenților: 
e evaluarea tendințelor de consum specifice acestui public; 


e analiza psiho-sociologică a efectelor induse de expunerea prelungită la mesaje 
cu conţinut violent şi pornografic (testarea comportamentelor şi atitudinilor). 
Metode de evaluare a efectelor psiho-sociale negative ale programelor 
contraindicate: 
1. evaluarea parametrilor cantitativi (timp de expunere şi gradul de audiență) şi 


identificarea a două grupuri-martor de consumatori (7-18 ani). 


e un grup de copii şi adolescenţi cu un consum cât mai redus de mesaje 


contraindicate; 


e un grup de copii şi adolescenți cu un consum necenzurat de mesaje 
contraindicat. 
2. Omogenizarea variabialelor aleatorii (mediu social, nivel de venituri, familie, 
vârsta, etc.). 
3. Testarea psihosociologică a celor două grupuri omogene de copii şi adolescenţi 


(teste de personalitate, de caracter, de comportament, de atitudini, etc.). 

4. Analiza rezultatelor şi stabilirea de corelaţii posibile (inclusiv referințe ca 
performanţele şcolare). 
5. Elaborarea, pe baza rezultatelor obţinute, a unei pedagogii a "alegerii" 


mesajelor media. 


4. Elemente pentru o strategie operaţională de protejare a copiilor şi 
adolescenților faţă de mesajele contraindicate din audiovizual: rolul asumat de 


Consiliul Naţional al Audiovizualului. 


e Analiza comparativă a criteriilor de clasificare a producţiei audiovizuale 
româneşti şi străine (în colaborare cu organizațiile profesionale din mass- 
media); 

e Promovarea şi controlul gradului de respectare de către furnizorii mass-media 
a unei strategii normative coerente de protejare a minorilor (în colaborare cu 


societatea civilă organizată); 


e Recomandarea şi susținerea mediatizării la posturilor publice şi private de 
radio şi televiziune a problematicii generate de expunerea copiilor şi 
adolescenților la mesajele contraindicate. Realizarea unor emisiuni-dezbatere 
cu participarea tuturor actorilor implicaţi în media destinate cunoaşterii şi 
armonizării intereselor profesionale specifice, definitorii obiectivelor comune. 

Definiţii: "violență", "copil", "pornografie". 

Violenţa: "Vorbim despre violență atunci când într-o situaţie de interacțiune, unul 
sau mai mulți actori acționează într-o manieră directă sau indirectă, în grup sau separat, 
atentând fie la integritatea fizică, fie la integritatea simbolică sau culturală a unuia sau mai 
multor oameni". (Yves Michaud, "Violence et politique", 1978). 

Copil: "Orice ființă umană până la vârsta de 18 ani, cu excepția cazurilor în care 
legislația naţională acordă majoratul mai devreme". (Preambulul Convenţiei asupra 
drepturilor copilului, articolul 1) 

Pornografie: conform Black's Law Dictionary, este pornografic un material 
căruia "dacă o persoană îi aplică standardele contemporane ale comunităţii, va conchide 
că materialul considerat, în ansamblu său apelează la efecte lascive”. Acelaşi dicționar 
consideră drept lasciv, ceea ce "augmentează ori incită la dorința sexuală”. 

În cadrul unui proiect american de evaluare a efectelor difuzării mesajelor media 


cu conținut violent şi pornografic Comisia Asociaţiei Americane de Psihologie pe 

probleme de violenţă a răspuns (parţial) la întrebarea: În ce măsură expunerea la 
mesajele mass-media cu un pronunţat conţinut violent sau pornografic stimulează 
comportamentul agresiv?, următoarele: "expunerea prelungită la violență excesivă 
corelează puternic cu creşterea gradului de acceptare a atitudinilor agresive şi adoptarea 
unui comportament agresiv". 

5. Cauzele generale ale nocivităţii crescute a mesajelor media si rolul 
raţionalităţii economice în domeniu 

Societatea modernă înregistrează în prezent o creştere semnificativă a presiunii 
exercitate asupra naturii umane de către manifestările de violență, vandalism şi 
pornografie. Excesul de violenţă este justificat, de obicei, de cei care îl practică dar şi de 
către unii agenți de mediatizare, prin impactul social al sărăciei, consumul de droguri, 
şomaj, corupție. 

Violenţa, inclusiv cea politică, în virtutea desfăşurării sale spectaculoase, 
beneficiază uneori din partea mass-media de o extindere la scara socială extrem de largă. 
Expunerea prelungită la violența vehiculată prin mass-media poate să aibă efecte 
cumulative directe asupra tinerilor dar şi asupra unei minorități adulte, inducând un efect 
pe termen lung, din ce în ce mai nociv, asupra valorilor general admise de societate. 

În virtutea legilor economice care susţin piaţa audiovizualului, agenţii economici 
din acest domeniu şi-au formulat un punct de vedere propriu, conform căruia clientul este 
rege, iar piața hotărăşte, în ultimă instanţă, ceea ce spectatorul sau ascultătorul, preferă 
din noianul de oferte. 

Dacă programatorii sau directorii de programe ai televiziunii stabilesc, cu ajutorul 
testelor şi al cotelor de audiență, că unele filme sunt larg urmărite, atunci, programul 
cuprinzând asemenea filme este mărit în mod corespunzător. Clienţii posturilor de 
televiziune din domeniul reclamei preferă să îşi plaseze spoturile în pauzele din timpul 
filmelor larg urmărite, astfel încât mesajul acestora să fie recepționat de cât mai multă 
lume. Veniturile cele mai mari de pe urma publicităţii le are acel post care se apropie cel 
mai mult de gustul publicului. Mass-media şi în primul rând posturile de televiziune 
private, se supun legilor economiei de piață. Această poziţie, adoptată de agenții 
economici din domeniul audiovizualului, este susținută şi de ziarişti, care cred în mitul 
subiectului "bombă". Competiția din domeniu obligă la o relatare preferenţială a ştirilor 
"violente". 

Relevantă pentru poziția adoptată de ziarişti este şi declaraţia făcută de Bob 


Jobbins, redactor la BBC World Service News: "prin activitatea noastră noi trebuie să 

arătăm că suntem parte componentă a aceleiaşi lumi, a aceleiaşi realități, în care oamenii 


mor înnecaţi de inundaţii, dar cui îi pasă de soarta lor? Prin prezența mediilor de 


informare, a ziariştilor, a fotoreporterilor, această activitate devine un instrument necesar, 


un corectiv util care ne leagă de această realitate”. 


Nu de puţine ori însă, dreptul la informare şi libertatea de expresie pot să 


servească, drept paravan pentru interese pur comerciale. 


Numeroasele studii de profil evidenţiază următoarele: 


Standardele de apreciere a nocivității mesajelor media se modifică diacronic, 
respectiv de la o etapă istorică la alta. Există şi unele standarde diferenţiate 
sincronic, pe tipuri de culturi: europeană, asiatică, africană, şi tipuri de religie: 
musulmană, creştină ş.a. În prezent există mari discrepanțe între standardele 


(valorile) diverselor culturi, grupuri sociale şi chiar între indivizi. 


În ceea ce priveşte teoria învățării sociale, în cercetările din anii '60 se 
considera că învățarea socială se realizează pe principiul stimul-reacţie 
(behaviorism) prin imitație, fără pedepse sau cu recompense. În anii '70 se 
considera că generalizările făcute pe baza unor cercetări de laborator nu sunt 
valide, experimentatorul fiind - el însuşi - un factor de distorsiune. În realitate, 
nici un mesaj media nu este recepționat într-un vacuum social sau normativ. El 
parcurge de obicei numeroase filtre axiologice de context, de grup, individuale 
(de personalitate) ş.a. Acestea acționează în toate cele trei etape ale 
comunicării mediate: precomunicativă, de comunicare propriu-zisă şi post 
comunicativă (G.Maletzke, "Psihosociologia comunicării de masă"). De 
atunci normele sociale de grup recomandă valorile dar valorile individuale 
decid, în ultimă instanţă, asupra eventualelor efecte ale urmăririi mesajelor 
media. 

Studiile de referință din domeniu tind să afirme că impactul mesajelor media 
asupra comportamentului uman sunt extrem de consistente iar cauzalitatea în 
acest domeniu este de tip cumulativ şi nu exclusiv. 

Mai mulţi factori concură la realizarea anumitor efecte şi este, practic, 


imposibilă decelarea contribuţiei distincte a unuia sau altuia dintre ei. 


Oferta TV din perspectiva protecției minorilor - poate fi şi trebuie normată, 


reglementată. Mijloacele de realizare a acestui obiectiv diferă mult însă de la un spaţiu la 

altul, de la o perioadă la alta, având în vedere atât evoluția valorilor, cât şi progresul 


tehnic în spațiul media. 


Pentru ca un mesaj să producă anumite efecte, intenționate sau neintenţionate, el 


trebuie să fie acceptat de receptor ca o parte componentă a structurii sale cognitive. 


Dacă mesajul nu este compatibil cu structura cognitivă preexistentă, atunci el este 


fie respins, fie modificat astfel încât să coincidă cu această structură. In afara cazurilor ce 


se manifestă la frontiera conştient/inconştient (stereotipuri, efecte impulsionale) mass- 


media induce efecte (pozitive sau negative) şi în baza de reacție a subconştientului (efecte 


traumatice, modificări în sfera impulsională, influențarea viselor). 


Influențele exercitate în mass-media electronică sunt condiționate şi de: 


caracteristicile psihosociale vizând receptivitatea persoanelor expuse; 
tendințele individuale de a opera schimbări în atitudini şi comportamente; 


nivelul de inteligență: persoanele cu o inteligență superioară vor fi mai 
puternic influențate de mesajul care se bazează pe o argumentare logică 
demonstrativă şi mai puţin receptive față de mesaje care activează generalități 
şi exemple irelevante; persoanele cu o inteligență mai scăzută sunt mai 
receptive la mesajele insistente şi violente, care au efecte de creştere a 
anxietăţii. 

concepția despre sine: cu cât concepția despre sine este mai bine structurată şi 
implică o evaluare pozitivă a sinelui, cu atât influenţa (inclusiv cea a mesajelor 
cu conţinut violent) este mai redusă; persoanele cu o concepţie structurată şi 
pozitivă despre sine şi tind spre reducerea schimbării. Probabilitatea 
respingerii influenţei este maximă în cazul persoanelor care se autoevaluează 
pozitiv şi scade odată cu diminuarea autoevaluării. 

preexistenţa unor dispoziţii psihice: unele efecte traumatice se manifestă fățiş 
numai în cazuri excepționale şi anume, în cazul preexistenței unor dispoziții 
psihice accentuate; mesajului îi revine, în aceste cazuri, o funcție de 
declanşator; 

modificările în sfera impulsională sunt posibile atunci când, prin trăirea unor 
mesaje, impulsurile frustrante ale receptorului sunt mărite. 

rezistența personală la schimbarea indusă de mesaje se manifestă prin 


accentuarea unor mecanisme de apărare sau de conservare a convingerilor 

anterioare şi evitarea stărilor de tensiune, anxietate sau ameninţare generate de 
mesajele cu conținut violent. 

Modul şi măsura în care anumite mesaje TV pot dăuna integrității minorilor 
(fizice, psihice, spirituale, axiologice) trebuie investigate longitudinal, 
cantitativ şi calitativ, pe categorii de vârstă şi de intensitate (frecvenţă) a 


expunerii la mesajele TV (www.ena.rdsnet.ro/buletin.html) (C. Radu, 2004). 

V. VENITURI, CONSUM, TREBUINŢE DE PROTECŢIE 
ALE CONSUMATORILOR 


1. Profilul socio-demografic al gospodăriilor româneşti, la finele anului 2003. 
Unele implicaţii ale acestuia în domeniul protecţiei consumatorului. 

Distribuţia pe regiuni geografice a gospodăriilor româneşti este relativ echilibrată. 
Concentrări de populaţie ceva mai ridicate se află în N-E - 16% din totalul gospodăriilor 
şi în S - 15,3%. Oraşul Bucureşti concentrează 8,8%. 

Instituţia protecției consumatorului - cu toate ramurile ce vizează diversitatea 
ofertei de bunuri şi servicii trebuie să fie consistent reprezentată în toate zonele ţării, cu 
accente deosebite, în funcție de trebuinţele specifice fiecărei zone, în materie de protecție. 

Gospodăriile româneşti cele mai numeroase sunt formate din 2 persoane (32,6% 
din total). Acestea sunt urmate de cele de 1 persoană (27,3%) şi de cel de 3 persoane 
(18,6%). Mai puţin frecvente sunt gospodăriile cu mai mulți membri - cele de 4 persoane 
- 13,8%, cele de 5 persoane - 4,7% şi cele de 6 sau mai multe persoane - 3%. 

Gospodăriile de 1 persoană sunt mai frecvente în N-E (4,1%) şi S (4,1%), iar cele 
de 2 persoane - în N-E (5,9%) şi S (5,2%). Cele de 3 persoane - sunt mai frecvente în N-V 
(2,8%) şi în S (2,7%), iar cele de 4 persoane - în N-E (2,3%). Gospodăriile de 5 persoane 
sunt mai frecvente în S (0,8%), iar cele de 6 şi mai multe persoane - în S-V (0,6%). 

Copii sub 18 ani se găsesc în 24% dintre gospodării, cu următoarea distribuţie - 1 
copil în 14,7% dintre gospodării, 2 copii în 7,8% dintre gospodării, 3 copii în 1,3% dintre 
gospodării, 4 sau mai mulți copii în 0,7% dintre gospodării. 

Capul gospodăriei este bărbat în 71,7% dintre gospodării. Cele mai multe 
gospodării al căror cap este femeie se găsesc în N-E (4,5%) şi în S (4,3%). 

Vârsta capului gospodăriei prezintă următoarele ponderi: 

- între 15-24 ani pentru 1,2% dintre gospodării 

- între 25-34 ani pentru 8,2% dintre gospodării 

- între 35-49 ani pentru 25,2% dintre gospodării 

- între 50-64 ani pentru 29,8% dintre gospodării 

- şi 65 ani pentru 35,6% dintre gospodării. 

Vârsta capului gospodăriei este mai mare de 35 ani, în peste 90% dintre 


gospodării. 

Nivelul de instruire al capului gospodăriei este primar pentru 22,5% dintre 
gospodării, secundar pentru 69,3% dintre gospodării şi superior pentru 8,2% dintre 
gospodării. 

Prezenţa pe fondul unei economii în continuă transformare şi dezvoltare a 
caracteristicilor demo-sociale de mai sus poate crea, în diverse momente şi conjuncturi 
concrete, un cadru specific de manifestare a trebuinţelor de protecţie în sfera manifestării 
opțiunilor de consum. 

Mai mult de un sfert din gospodăriile româneşti sunt conduse de femei. Este ştiut 
că bugetele de timp şi resursele economice ale gospodăriilor de acest tip, mai ales dacă 
există şi copii, sunt adesea afectate de restricții suplimentare, comparativ cu alte tipuri de 
gospodării. Acest fapt ar trebui avut în vedere în formularea anumitor reglementări 
adresate protecției acestei categorii de consumatori. 

Pe de altă parte, cele mai numeroase gospodării sunt formate din cupluri de 2 
persoane; aşadar, valorile vieții de cuplu sunt cele care prevalează în alegerile şi 
trebuinţele unui segment deosebit de consistent al populaţiei. Acest lucru, de asemenea, ar 
trebui avut în vedere în structurarea ofertei de protecție a consumatorilor. 

Capul gospodăriei se află în a doua parte a vieţii pentru circa 65% dintre 
gospodării; acest fapt implică iniţierea unor tehnici de protecție a consumatorilor care să 
țină seama în grad ridicat de nevoile potenţiale ale persoanelor vârstnice. 

Nivelul de instruire dominant este cel secundar, deşi există şi un segment destul de 
consistent al populației care prezintă doar instruire de nivel primar, aceasta impune o 
atenție deosebită, din partea agenţilor cu atribuţii de protecţie a consumatorilor, în sfera 
educării şi informării relevante, precise, complete şi operative a consumatorilor asupra 
drepturilor lor. 

lată doar câteva dintre caracteristicile demo-sociale cele mai pregnante care pot şi 
trebuie să aibă un impact decisiv, asupra demersului de armonizare a instituţiei protecției 


consumatorilor, cu trebuințele potenţiale şi manifeste ale beneficiarilor. 


2. Raporturi între veniturile şi consumul populaţiei în intervalul 2000-2003. 
Comparatii internaţionale. 

Între factorii care, în mod curent, influențează decisiv structura cheltuielilor de 
consum ale populaţiei, nivelul veniturilor ocupă un loc de prim ordin. 

În intervalul 2000-2002, imaginea de ansamblu a structurii veniturilor populaţiei a 


păstrat, în linii mari, raporturile existente în intervalul 1995-1999, cu deosebirea că 

ponderea veniturilor băneşti a prezentat o oarecare tendință de creştere, în raport cu cele 
provenind din contravaloarea consumului de produse agricole din resurse proprii (Tabelul 
nr.1). 


Tabelul nr.1. Structura veniturilor totale ale gospodăriilor 


Anul 2000 Anul 2001 | Anul 2002 
Venituri băneşti - lei/lunar pe o gospodărie 3.333.044 5.217.948 6.585.081 
Din care în procente: 
- Venituri băneşti 68,0 74,4 76,2 
- Contravaloarea veniturilor în natură obținute de 0,8 0,9 1,1 
salariați şi de beneficiarii de prestații sociale 
- Contravaloarea consumului de produse ale 31,2 24,7 22,7 
propriei gospodării 


Sursa: Anuarul Statistic al României 2003, INS, p.130. 


Deşi indicii câştigului salarial real arătau o creştere a acestuia cu 7,1% în anul 
2002 față de 2000, salariul real reprezenta în anul 2002 doar 62,8% din cuantumul aferent 
anului 1990. Deşi unele categorii de salariați, cum sunt cei din domeniul bancar sau din 
sistemul energetic beneficiază de salarii decente, totuşi o mare parte a salariaţilor 
realizează venituri deosebit de scăzute, care nu justifică nici pe departe statutul de angajat 
în muncă. Chiar şi în anul 2004, nivelul salariului minim din România era de 69 euro 
(Eurostat ian., 2004) în timp ce în alte ţări ale fostului bloc comunist era de 207 euro în R. 
Cehă, 191 euro în Ungaria sau 177 euro în Polonia. 

În alte ţări ale Uniunii Europene, nivelul salariului minim prezintă niveluri 
incomparabile cu cel din România: Grecia - 605 euro, Spania - 573 euro, Slovenia - 471 
euro, UK - 1083, Olanda - 1126 euro, Luxemburg - 1403. Trebuie menţionat şi faptul că 
dacă în țările vest europene ponderea salariaţilor ce realizau salariul minim, în anul 2003, 
nu depăşea (acolo unde exista) 10-11% din masa totală a salariaţilor, în România 
ponderea acestora era de aproximativ 12% în anul 2003. 

Începând din anul 1993, în masa angajaţilor se constată apariţia unor categorii 
sociale care realizează, într-o proporție tot mai ridicată, salarii relativ mari în valoare de 
10 ori salariul minim). În anul 2000, ponderea acestora, în masa totală a salariaților, 
depăşea 2%. 

În anul 2002, ponderea cea mai ridicată a veniturilor băneşti (82,1%) ca şi 
ponderea cea mai mare a salariilor brute şi a altor drepturi salariale (60,7%) a fost 
realizată de gospodăriile cu 3 persoane. De fapt, în gospodăriile cu 3 sau 4 persoane s-a 


grupat cea mai mare pondere a salariaților. 

Din perspectiva structurii veniturilor, un model distinct îl reprezintă gospodăriile 
cu 6 şi mai multe persoane. Acestea au dispus de cele mai scăzute ponderi ale veniturilor 
băneşti (66,3%), şi ale salariilor brute sau altor venituri salariale (32,1%) şi de cea mai 
mare pondere a veniturilor obținute din agricultură (8,1) şi a contravalorii consumului de 
produse agricole din resurse proprii (32,6%). O situaţie similară au prezentat-o 
gospodăriile formate din 5 persoane. 

În gospodăriile de 1 persoană, ponderea cea mai ridicată a veniturilor băneşti a 
provenit din prestațiile sociale (34,7%), ceea ce înseamnă că în cadrul acestei categorii 
sociale sunt cuprinşi îndeosebi pensionari. 

Distribuţia gospodăriilor şi persoanelor din gospodării, pe decile, de venituri în 
anul 2002, indică faptul că în decila 1 (până la 467.376 lei/persoană se aflau 43% din 
gospodăriile de agricultori (49,9% persoane - agricultor) şi 25% dintre gospodăriile de 
şomeri (28,9% persoane - şomer). În mod cert, aceste gospodării trăiau în anul 2002 sub 
limitele supravieţuirii, definite prin coşul minim de consum elaborat în cadrul ICCV (v. 
Cap.V, 6). 

Decilele 1 şi 2 (până la 734.428 lei/persoană) includeau 64,5% dintre gospodăriile 
de agricultori (79,9% persoane - agricultor) şi 45,6% dintre gospodăriile de şomeri 
(53,3% persoane - şomer). În această categorie sunt incluse si 18,3% dintre gospodăriile 
de pensionari (22,5% persoane - pensionar) şi 3,7% dintre gospodăriile de salariaţi (5,2% 
persoane - salariat). 

Cea mai mare pondere a gospodăriilor de şomeri 70,9% a fost cuprinsă în decilele 
1-4 (74,7% persoane - şomer). Gospodăriile de pensionari au fost distribuite relativ mai 
echilibrat în cadrul diferitelor decile de venituri, mai frecvente fiind totuşi cele cuprinse în 
decilele 3-6. 

În decilele 8-9-10 erau incluse 44% dintre gospodăriile de salariaţi (46% persoane 
- salariat), dar numai 5,3 dintre gospodăriile de agricultori (3,8% persoane - agricultor) şi 
20,9% dintre gospodăriile de pensionari (19% persoane - pensionar). Cea mai mare 
pondere a gospodăriilor de salariați 75,6% (69,3 persoane - salariat) era cuprinsă în 
decilele 6-10. 

La sfârşitul anului 2003 media veniturilor totale ale populaţiei era de 8284,8 mii 
lei/gospodărie şi de 3352,3 mii lei/persoană, ponderea veniturilor băneşti pe veniturile 


totale fiind de 71,7% (Tabelul nr.2). 


` Intervalele de venit sunt exprimate în preţurile lunii ianuarie 2002. 

Contravaloarea medie a consumului de produse alimentare din resurse proprii a 
reprezentat 26,5% din veniturile populaţiei, în mediul rural aceasta fiind de 48,1%. 

Principalele surse de venituri ale populaţiei majoritare au fost salariile, prestațiile 
sociale dar şi veniturile obținute din agricultură. Contribuțiile acestor surse la veniturile 
băneşti au fost diferite: 55,8% au contribuit salariile, 29,1% prestațiile sociale şi 8,7% 
activitățile agricole şi alte activităţi neagricole independente. 

În timp ce veniturile gospodăriilor de salariați au depăşit cu 48,4% venitul mediu 
la nivelul tuturor gospodăriilor, veniturile gospodăriilor de şomeri l-au acoperit doar în 


proporție de 76,5% iar cele de pensionari în proporţie de 88,6%. 


Tabelul nr.2 Coordonate ale standardului de viaţă în anul 2003 


Trim I Trim II Trim MI Trim IV 
Veniturile totale medii lunare pe gospodărie, mii lei: 7059,9 7274,0 7150,0 8284,8 
- venituri băneşti 4953,7 5528,5 5369,7 5937,8 
- venituri în natură (evaluate în lei) 2106,2 1745,5 1780,3 2347,0 
Cheltuieli totale medii lunare pe o gospodărie, mii lei 6913,0 7168,2 7027,7 8171,6 
Structura cheltuielilor totale (%): 
- cheltuieli de consum 73,3 71,8 72,1 72,1 
- impozite şi taxe 10,8 11,0 10,4 10,8 
- alte cheltuieli 15,9 17,2 17,5 17,1 
Structura cheltuielilor totale de consum (%): 
- produse alimentare 9255 53,6 52,7 52,5 
- mărfuri nealimentare 21,9 24,7 27.4 27,0 
- plata serviciilor 25,6 21,9 19,9 20,5 
Consumul mediu zilnic pe o persoană, calorii 2610 2621 2573 2682 
- produse de origine vegetală (%) 77,4 77.1 78.4 78.4 
- produse de origine animală (%) 22,6 22,9 21,6 21,6 


Sursa: INS, Veniturile şi consumul populaţiei, în trimestrul IV 2003, 2004, p.7 


În trim. IV 2003, consumul de bunuri şi servicii a constituit principala destinaţie a 
cheltuielilor totale ale gospodăriilor (72,1%); jumătate din cheltuieli au fost dirijate spre 
acoperirea trebuințelor alimentare, 27% spre cele nealimentare, iar 20,5% spre plata 
serviciilor. În anul 2003, consumul alimentar mediu zilnic a fost în medie de 2682 
calorii/persoană. 

Cea mai disproporționată distribuţie a cheltuielilor totale aparține gospodăriilor de 
agricultori care au alocat consumului alimentar 68,5% din cheltuieli, iar plăţii serviciilor 
9,3%. Acest fapt se datorează desigur ponderii mai mici a veniturilor băneşti în totalul 
veniturilor populației din rural, dar şi specificului mediului rural românesc, caracterizat 
printr-o slabă modernizare a infrastructurilor şi o slabă monetizare a microeconomiei 


rurale. 

Per ansamblu, la nivelul trimestrului 3/2003, plata utilităţilor necesare funcționării 
şi încălzirii locuinţei a acoperit 14,4% din cheltuielile de consum, diferențele între rural - 
urban fiind totuşi relativ mici: 15,5% - în urban şi 12,8% în rural. 

Ponderi mai scăzute au avut cheltuielile pentru dotarea şi întreținerea locuinţei 
(3,7%), în condiţiile în care pentru îmbrăcăminte/încălțăminte s-au alocat 7% din 
cheltuielile totale, pentru transport 4%, pentru comunicații 3,9%, iar pentru recreere- 
cultură 3,8%. 

Cele mai scăzute ponderi le-au avut cheltuielile cu educaţia şi cele cu sănătatea - 


0,8% şi respectiv 3%. 


3. Efecte ale tendinței de creştere a veniturilor în domeniul consumului. 

Tendinţa de creştere uşoară a nivelului real al veniturilor populației, resimțită 
îndeosebi din anul 2002 (comparativ cu intervalul 1997 - 2001) a produs unele efecte 
pozitive pentru diverse categorii de consumatori (tabelul nr.2), în pofida creşterii 
substanțiale a ponderii impunerilor publice în cheltuielile totale aferente intervalului 
2000-2002. O uşoară relaxare se constată şi la nivelul structurii cheltuielilor totale ale 
gospodăriilor, în intervalul 2001-2002, în sensul că: 

- a crescut ponderea cheltuielilor băneşti de la 68,4 la 77,1%; 

- a crescut ponderea cheltuielilor pentru producție şi investiţii - de la 1,2 la 2,7%; 

- au crescut uşor cheltuielile populației, cu mărfurile nealimentare - de la 17% la 
18% - şi cu serviciile de la 14,3% la 16,1%; 

- a scăzut contravaloarea consumului de produse agricole din resurse proprii de la 


25,0% la 22,9%. 


Tabelul nr.3 Structura cheltuielilor totale ale gospodăriilor în intervalul 2000 - 2002 


2000 2001 2002 
Cheltuieli totale (lei), din care: 3.292.306 5.165.214 | 6.516.581 
Cheltuieli băneşti (%) din care, pentru: 68,5 75 77,1 
Cumpărarea de alimente şi băuturi consumate 22,0 23,5 22,8 
Cumpărarea de mărfuri nealimentare 17,0 17,1 18,0 
Plata serviciilor 14,3 15,1 16,1 
Cheltuieli pentru producători şi investitori 1,2 2,6 2,7 
Impozite, contribuții, cotizaţii, taxe 6,l 13,3 14,0 
Contravaloarea consumului de produse agricole din resurse proprii 31,6 25,0 22,9 


Sursa: Anuarul statistic al României 2002 şi 2003 INS p.140 şi 146. 


Evoluţiile de mai sus semnifică şi o oarecare creştere a gradului de monetizare a 


activităților economice, ca urmare a diminuării consumului de produse agricole din 


resurse proprii, prin comercializarea produselor respective pe piaţa liberă. 

Totuşi, urmărind dinamica raportului cheltuielilor totale de consum ale 
gospodăriilor din rural faţă de media generală a gospodăriilor observăm că în anul 2001 
valoarea acestui raport a scăzut sensibil la 0,808, de la 0,98 în anul 2000. Valoarea 
aferentă acestui raport în anul 2001 este cea mai scăzută comparativ cu intervalul anilor 
1995 - 2000, când el nu a scăzut sub 0,96 (valoarea aparţine anului 1995) (INS, Tendinţe 
Sociale, 2002, p.80.). 

În intervalul 2000 - 2002, structura cheltuielilor totale de consum a fost 
diferențiată pe categorii de gospodării (tabelul nr.4). Deşi, în contextul prezentat, pentru 
gospodăriile de patroni nu am dispus de date decât pentru anul 2000, observăm că, în anul 
respectiv, acestea au reuşit să adopte o structură a cheltuielilor clar delimitată de celelalte 
categorii sociale, în sensul că patronii au alocat pentru cheltuielile alimentare o pondere a 
resurselor inferioară celei dirijate spre cheltuielile nealimentare. Raportul cheltuielilor 
totale de consum ale gospodăriilor de patroni față de media generală a cheltuielilor de 
consum ale populaţiei evidenţiază un salt net al acestora în anii 2000 şi 2001, 1,86, 
comparativ cu anul 1999 (1,507) (NS, Tendinţe Sociale, 2002, p.80.). Acest fapt 
semnifică o apropiere a modelelor de consum ale gospodăriilor de patroni de modelele 
economice ale claselor de mijloc vest-europene. 

Pe ansamblul gospodăriilor, se remarcă o creştere a ponderii cheltuielilor cu 
serviciile - de la 17,7 la 24,7%, în principal, ca urmare a măririi tarifelor la serviciile cu 
prezență cvazi-obligatorie în consumul de tip urban (întreținerea locuinţei, transport, 
telecomunicații etc.) şi mai puțin datorită creşterii veniturilor populaţiei, ori a 
rentabilizării nete a ofertei de servicii comerciale. 

Ponderea cheltuielilor pentru servicii constituie un indicator deosebit de relevant 
pentru estimarea calităţii vieţii într-o societate modernă. În tara noastră în anul 2001, 
gospodăriile cu cele mai ridicate ponderi ale cheltuielilor la acest capitol, au fost cele 
formate dintr-o persoană (18,3%) urmate de cele formate din 3 persoane (17,5%). De 
altfel, gospodăriile de 3 persoane au fost şi cele care au realizat cea mai ridicată pondere a 
cheltuielilor băneşti (83,1%), spre deosebire de cele formate din 6 persoane sau mai 
multe, care deţineau cea mai scăzută pondere a cheltuielilor cu plata serviciilor (10,2%) în 
bugetul cheltuielilor de consum totale. Acestea din urmă îşi satisfăceau însă, o mare parte 
a trebuinţelor de consum, din resursele propriei gospodării (33,6%) (INS, 2003, p.146- 
147). 


50 


În anul 2002, cheltuielile băneşti ale consumatorilor din decilele 1 şi 2 au fost de 
43,6% şi respectiv de 50,1%. Abia la nivelul decilei 3, cheltuielile băneşti au devenit 
superioare ca pondere (57,3%) celor provenind din resursele propriei gospodării. 
Raporturile dintre cheltuielile de consum băneşti şi cele provenind din resursele propriei 
gospodării, pentru decilele 1 şi 2 s-au deteriorat masiv începând din anul 2001, ceea ce 
înseamnă că, în fapt, la nivelul acestor decile accesul populaţiei la consumul de servicii s- 
a diminuat sever în anul 2002, ponderea cheltuielilor pentru plata serviciilor a fost de 
6,7% şi respectiv 7,6%, spre deosebire de anul 2000, când ponderile respective au fost de 
10,8% - pentru decila 1 şi de 12,2% pentru decila 2 - aceasta şi ca urmare a micşorării 
relative a masei monetare la dispoziţia acestor categorii de populaţie. În anul 2000, 
populația cuprinsă în decilele 1 şi 2 realiza cheltuieli băneşti în proporţie de 66,2% şi, 
respectiv 65,1% din totalul cheltuielilor lor de consum. 

În anul 2002, cele mai ridicate ponderi ale cheltuielilor pentru plata serviciilor au 
fost realizate de consumatorii din decila 9 (20%). 

Comparativ cu intervalul 1997-2001, în anul 2002 s-a produs uşoară detensionare 
a structurii cheltuielilor alimentare în raport cu celelalte capitole ale consumului (tabelul 
nr.4), dar şi o ameliorare a consistenței consumului alimentar mediu zilnic al 
populaţiei. Aportul mediu zilnic de proteine a crescut de la 94,7 (în anul 2000) la 103,3 
(în anul 2001), cel caloric a crescut de la 2939 (anul 1997) la 3179 (anul 2002) iar 
numărul mediu de glucide a crescut de la 446,6 (1998) la 466,4 (2002). 

Structura cheltuielilor totale de consum pe categorii de gospodării relevă că cele 
mai ridicate ponderi ale cheltuielile pentru băuturi alcoolice şi tutun au fost realizate 
de către agricultori (8,5% în anul 2001 şi 2002) şi de către şomeri (6,9% în anul 2002). 
Aceste categorii de gospodării au fost şi cele care au cheltuit cel mai puţin - în valori 
relative - pentru locuință, apă, electricitate, gaze şi alţi combustibili (7,9% - 
agricultori şi 13,7% şomeri, în anul 2002) dar şi pentru sănătate şi transport. Pentru 
comunicaţii, recreere, cultură, şi educaţie, cel mai puţin au cheltuit gospodăriile de 
agricultori şi cele de pensionari. Între categoriile menţionate - dintre care lipsesc 
gospodăriile de patroni - pentru diverse produse şi servicii, în anul 2002, cel mai mult au 
cheltuit salariaţii (3,2%) în condiţiile în care media, la nivel naţional, a fost de 2,4% (INS, 


Anuarul Statistic al României; 2001, 2002, 2003). 

Tabelul nr.4 Structura cheltuielilor totale de consum pe categorii de gospodării, 
în intervalul 2000 - 2002 (%) 


Anul Total gospodării Salariaţi Agricultori Pensionari Şomeri Patroni 

Al. NAI. S. Al. NAI. S. Al. NAI. S. Al. NAI. S Al. NAI. S Al. NAI. S 
2000 53,4 28,9 17,7 50,6 27,8 21,8 57,4 34,8 7,8 54,3 29,1 16,6 60.1 23,1 16,8 36,2 43,2 20,0 
2001 55,8 23,5 20,7 49.2 26,8 24,0 73,3 18,8 7,9 59,7 20,9 19,4 61,6 19,0 19,4 
2002 53,2 24,7 2251 46,6 27,5 25,9 71,1 20,3 8,6 57,0 22.7 20,3 59,3 20,4 20,3 


Notă: Al - cheltuieli alimentare, NAI - cheltuieli nealimentare, S- cheltuieli cu serviciile. 


Sursa: Anuarul statistic al României 2001 - 2003, INS, p.140, 139, 145. 


Tabelul nr.5 Structura cheltuielilor medii de consum pe o gospodărie, în profil central şi est european, în anii 2001 - 2002 (%) 


Ţara şi anul Total Alimente şi Băuturi Îmbrăcăminte Întreținerea Echipament | Sănătate | Transport | Comunicaţii Activităţi Educaţie 
cheltuieli băuturi alcoolice, şi încălțăminte | locuinței apă, menajer recreative şi 
lunare pe o nealcoolice tutun şi electricitate cultură 
persoană narcotice şi alti 
(monedă combustibili 
naţională) 
Bulgaria 2001 91,08 43,3 4.2 4.6 15.7 3,7 5,1 6,9 4.3 3,7 0,5 
2002 104,33 39,7 4.4 4.7 16,9 3,9 5.3 6,7 5,5 3,7 0,6 
R. Cehă 2001 6508 22,8 3,1 6,7 18,6 6,9 1,7 11,0 3,9 10,6 0,6 
2002 6700 22,2 3,1 6,5 19,8 6,9 1,8 10,0 4,0 10,5 0,6 
Ungaria 2001 36155 34,0 4.1 6,0 20,2 4.2 6,3 9,4 5,5 4,9 1,3 
2002 40976 33,2 4.1 S; 20,9 4.1 5.9 9,8 5,8 4.7 1,6 
Polonia 2001 609,72 31,0 3,0 5,3 18,8 4,9 4,5 8,8 4.3 6,5 1,6 
2002 624,99 29,5 3,0 5;2 19,9 5,0 4,5 8,5 4,5 6,4 1,6 
România 2001 997.815 37,5 7,9 Ja 17,6 3,8 3,5 7,0 5,0 4,7 1,1 
2002 | 1.288.860 35,9 7,5 7,8 18,7 4.1 3,6 7,1 52 4,8 0,9 


Sursa: CANDTAT STATISTICAL BULLETIN, nr.3/2003, p.22-23. 


4. Structurile cheltuielilor medii de consum ale gospodăriilor româneşti, în 
context central şi est european 

Comparând structurile cheltuielilor medii pe o gospodărie ale României cu cele 
ale câtorva ţări central şi este europene, observăm că, în intervalul 2001 - 2002 în toate 
țările cuprinse în tabelul nr.5, cheltuielile lunare pe o persoană au avut tendința de 
creştere. Cheltuielile României pentru capitolul alimentar au rămas şi în anii 2001-2002 
foarte apropiate de cele ale Bulgariei, cu precizarea că românii au cheltuit relativ mai mult 
(de altfel cel mai mult, în contextul central şi est european) pentru băuturi alcoolice, tutun 
şi narcotice, decât populația din Bulgaria. Remarcăm ponderile relativ mici ale 
cheltuielilor populaţiei din R. Cehă, Ungaria şi Polonia la acest capitol. Populația din 
aceste ţări şi-a permis să cheltuie mult mai mult, în cifre relative, pentru sănătate, 
activităţi recreative, cultură şi educație, decât populația din România, tocmai prin 
menţinerea la cote mai joase a unor elemente de consum nociv. În ultimii ani, 
consumatorii din România au cheltuit ceva mai mult, în cifre relative, decât vecinii lor, 
pentru îmbrăcăminte - încălțăminte, în condiţiile în care, totuşi, astfel de cheltuieli 


constituie o prioritate pentru puțini dintre consumatorii din România. 


5. Relaţii între veniturile şi consumul populației din România, în anul 2003, 
potrivit datelor ICCV. 

Pentru a căpăta o imagine ceva mai conturată asupra unor evenimente 
semnificative ce au survenit în domeniul consumului de bunuri şi servicii al populației din 
țara noastră, în anul 2003, precum şi a raporturilor dintre cuantumul veniturilor şi 
satisfacerea reală a diverselor trebuinţe de consum, am recurs atât la date ale INS, cât şi la 
datele oferite de "Diagnoza calității vieţii” - ICCV” (DCV ICCV - 2003) - coord. I. 
Mărginean. Pentru unele capitole ale consumului am utilizat unele referințe şi la alte 
cercetări empirice. 

Potrivit DCV ICCV - 2003, nivelurile veniturilor medii realizate de gospodăriile 


populaţiei intervievate, în luna mai 2003, prezintă următoarele frecvenţe: 


" Cercetarea s-a desfăşurat în luna iunie 2003, pe un eşantion cu reprezentativitate naţională, format din 
1018 subiecți. 

Tabelul nr.6. Veniturile gospodăriilor în luna mai 2003 


Venituri (lei) cuprinse între Număr de Procente Procent 
gospodării cumulativ 
0 5 0.5 0.5 
sub 2.500.000 240 23,6 24,1 
2.500.001-5.000.000 292 28,7 52,8 
5.00.001-7.500.000 214 21,0 73,8 
7.500.001-10.000.000 124 12,2 86,0 
>10.000.000 143 14,0 100,00 
Total 1018 - - 


Sursa: DCV - ICCV 2003, coord. I. Mărginean 


Cele mai ridicate frecvenţe ale gospodăriilor vizează intervalele de venituri mici 
(între 2.500.001 - 5.000.000 lei) şi foarte mici (până în 2.500.000 lei). Gospodăriile cu 
venituri peste 10.000.000 lei reprezintă abia 14% din eşantion. 

Pe de altă parte, deşi eşantionul selectat este reprezentativ naţional, în cadrul 
acestuia au fost identificate doar 5 gospodării care nu realizează venituri băneşti. Aşadar, 
în rural preocuparea pentru valorificarea prin intermediul pieței a bunurilor agricole 
produse în propria gospodărie este prezentă în majoritatea gospodăriilor, deşi veniturile 
băneşti realizate în cele mai multe gospodării, sunt relativ mici (sub 5 mil. le1/lună). 

La nivelul întregului eşantion, în 10,5% dintre gospodării, erau prezente salarii 
sub 5 milioane lei, ale copiilor care locuiesc împreună cu părinții şi, în 12% dintre 
gospodării, erau prezente salarii ale altor membri de familie (pentru 10% din eşantion sub 
7,5 milioane lei). 

Un salariu de la al doilea loc de muncă (cuprins între 2,5 - 10 milioane lei) era 
realizat doar de 1,3% dintre gospodării. 

Venituri din activitatea de patron a respondenţilor (cuprinzând sume sub 10 
milioane lei) au fost declarate în 1,5% dintre gospodării (plus 0,4% cu venituri peste 10 
mil. lei), iar venituri din activitatea de patron a partenerului (ei) (sub 10 mil. lei) au 
declarat 0,9% dintre gospodării (plus 0,3% au venituri peste 10 mil. lei). Aproape, la fel 
de palid au fost reprezentate şi veniturile ocazionale ale respondenților, astfel de venituri 
fiind realizate de 6,7% dintre gospodării, în sume sub 10 milioane lei; veniturile 
ocazionale ale partenerului (ei) au fost prezente, în sume sub 5 milioane lei, în 1,7% 
dintre gospodării, iar cele ale altor membri de familie în 2,1% dintre gospodării. 

Veniturile din pensii ale respondenţilor, în sume sub 7,5 milioane lei au fost 
prezente în 38,5% dintre gospodării. Din numărul total al respondenților pensionari, 


31,4% au obţinut pensii sub 2,5 milioane lei. Pensia partenerului (ei) a fost prezentă în 


54 


21,9% dintre gospodării cu sume sub 7,5 milioane lei (plus 2 gospodării cu sume peste 


7,5 milioane lei). Pensiile altor membri de familie au fost prezente în 12,9% dintre 


gospodării cu sume sub 7,5 milioane lei. 


Veniturile din alte surse au fost prezente în 3,6% dintre gospodării. 


Alte tipuri de venituri au cumulat în principal, intrările din zona protecției şi 


asistenței sociale - ajutor de şomaj, alocaţii şi pensii alimentare pentru copii, burse etc. 


Acestea au fost însă deosebit de reduse ca frecvenţă şi ca nivel valoric. 


In acest context, la întrebarea "Cum estimaţi veniturile totale ale familiei dvs., în 


raport cu necesităţile?", au fost obţinute următoarele frecvenţe de răspuns: 


Tabelul nr.7 Estimarea veniturilor în raport cu trebuinţele 


Variante de răspuns Număr Procent Procent 

gospodării cumulativ 
Nu ne ajung pentru strictul necesar 340 33,4 33,4 
Ne ajung numai pentru strictul necesar 403 39,6 73,0 
Ne ajung pentru un trai decent dar fără obiecte scumpe 204 20,0 93,0 
Reuşim să cumpărăm şi obiecte scumpe, dar cu eforturi 59 5,8 98,8 
Reuşim să avem tot ce ne trebuie, fără mari eforturi 8 0,8 99,6 
Non-răspunsuri 4 0,4 100,0 
Total 1018 100,0 


Sursa: DCV-ICCY 2003, coord. L Mărginean 


Aşadar, o proporţie deosebit de ridicată din eşantion (o treime) nu a reuşit să-şi 
acopere nici trebuinţele de bază prin veniturile obținute. O altă proporţie de aproape 60% 
din eşantion a câştigat doar la nivelul acoperirii trebuinţelor de bază şi, eventual, al unui 
trai decent. În primele trei categorii de răspuns se încadrează 93% din eşantion, ceea ce 
semnifică faptul că, după 14 ani de tranziție, starea majorității populației este mai curând 
pauperă. Un asemenea context social constituie un mediu extrem de delicat şi vulnerabil 
în mare măsură, din perspectiva apelării, în caz de nevoie, la instituţiile protecției 
consumatorului, din mai multe puncte de vedere. 

Pe de o parte, este de aşteptat ca, tocmai din cauza relativei lipse de resurse 
economice, unele categorii de consumatori să fie deosebit de expuşi față de numeroasele 
probleme existente în domeniul ofertei de bunuri şi servicii din tara noastră, şi implicit, 
față de corupția existentă în prezent în numeroase sectoare ale instituţiei protecției 
consumatorului. lar pe de altă parte, este ştiut că, tocmai din cauza lipsei anumitor 
deprinderi şi a informării asupra oportunităţilor din domeniul protecției consumatorului, 
este foarte probabil ca numeroase categorii de consumatori să-şi exercite mai puțin 


drepturile, în caz de nevoie. 

Economiile şi fondurile de siguranță 

Existenţa unor fonduri de siguranță la dispoziţia populaţiei influențează adesea 
comportamentul de consum, inclusiv în ceea ce priveşte exercitarea drepturilor de 
protecție, în cazul apariţiei unor probleme corelate cu achiziția unor bunuri sau servicii. 
La întrebarea "Dispuneţi de anumite sume de bani ca fonduri de siguranță" au răspuns 
"da" numai 20,9% (213 gospodării); în timp ce 75% (764 gospodării), au răspuns "nu" 
(non-răspunsuri - 4%). De altfel, 86,7% (1883) dintre gospodării au declarat că nu îşi pot 
permite să economisească nici măcar 50 euro (2 milioane lei) pe lună. O asemenea sumă 
ca nivel minim, şi-au permis să economisească doar 7,1% (72) dintre gospodării. Crearea 
unor fonduri de siguranță constituie deci, o tendință economică relativ slab reprezentată 
social. Acest fenomen are implicaţii şi în domeniul asigurărilor private de pensie. În anul 
2003, o asigurare privată de pensii şi-au permis doar 3,1% din gospodăriile cuprinse în 
eşantion. Restul eşantionului nu şi-a putut permite o asemenea asigurare, în proporție de 
74,2% (755 gospodării) sau "nu are o asemenea pensie din alte motive decât cele 
financiare" (?) 20,7% (211 gospodării). 

După efectuarea cheltuielilor de consum, doar 7,3% (74) dintre gospodării au 
reuşit să economisească o anumită sumă de bani. Dintre cele care au reuşit aceasta, 2,6% 
au economisit sume mai mici de 500 mii lei şi doar 1,9% au economisit sume cuprinse 
între 2,5 - 10 milioane lei. 

O proporţie de 41,7% din eşantion a făcut față cheltuielilor din luna anterioară 
(aprilie 2003) fără a apela la alte rezerve dar şi fără a economisi bani. 

Pentru a face față cheltuielilor au putut apela la sume de bani, pe care le-au 
economisit anterior, doar 11% (112) dintre gospodării. Suma din economiile anterioare la 
care s-a apelat, pentru 2,4% dintre cei care au recurs la acest procedeu, a fost sub 500 mii 
lei, în timp ce 6,9% dintre gospodării au apelat la sume cuprinse între 500 mii şi 5 
milioane lei. 

Pentru a face faţă cheltuielilor strict necesare din luna anterioară au fost nevoiți să 
ia bani cu împrumut 35,5% (361) dintre gospodării. Sumele luate cu împrumut au fost 
mai mici de 500 mii lei pentru 8,4% (86) dintre gospodării şi cuprinse între 500 mii şi 2,5 
milioane lei pentru 18,2% (185) gospodării. O pondere de 7,9% dintre gospodării au avut 
nevoie de sume cuprinse între 2,5 - 10 milioane lei şi doar 1% dintre gospodării au 
împrumutat sume mai mari de 10 milioane lei. Pentru a cumpăra bunuri de folosință 


îndelungată au împrumutat bani doar 5,1% dintre gospodării, - cele mai multe (2,9%) 

împrumutând sume sub 10 milioane lei, şi numai 2,2% dintre gospodării, împrumutând 


sume mai mari de 10 milioane lei. 


Cheltuielile alimentare şi autoconsumul 

În luna mai majoritatea covârșitoare a populaţiei (95,2%) a alocat cheltuielilor 
alimentare sume mai mici de 5 milioane lei. La nivelul întregului eşantion 2,9% (30 
gospodării) nu au înregistrat nici un fel de cheltuieli alimentare (!), iar 11,4% (116) au 
cheltuit sume mai mici de 500.000 lei, în condiţiile în care 4,8% (49) au cheltuit sume 
cuprinse între 5.000.0001 şi peste 10 milioane lei. Circa 80% din eşantion au cheltuit 
sume cuprinse între 500.0001 - 5.000.000 lei. 

Sumele suplimentare declarate ca fiind strict necesare pentru cumpărarea unor 
alimente s-au încadrat sub 50.000 lei pentru 27,2% (277 gospodării) între 50.000 - 
1.500.000 lei pentru 31,2% (318 gospodării), sume strict necesare, mai mari de 1,5 
milioane lei au declarat 41,6% (423) dintre gospodării. 

Gospodăriile româneşti, în special cele din primele 3-4 decile de venituri îşi 
acoperă trebuinţele de consum în bună măsură din autoconsum. La începutul anilor 90 
mai mult de 66-67% dintre gospodăriile româneşti apelau la autoconsum. În anul 2003 
autoconsumul era prezent la aproape 59% din gospodăriile incluse în cercetarea DCV- 
ICCV, iar contravaloarea în bani a produselor consumate din propria gospodărie se 
încadra, pentru 20,4% dintre gospodării între 500.000 - 1,5 milioane lei. 


În mediul rural, autoconsumul s-a distribuit astfel: 


Contravaloare autoconsum Ponderea gospodăriilor 
în consumul total Rural Urban 
Nu au 12,8 65,4 
Până la 500.000 10,7 10,5 
500.001-1.500.000 27,6 14,1 
1.500.001-2.500.000 21,5 7,5 
2.500.001-5.000.000 25,5 2,2 
5.000.001-7.500.000 1,5 0,1 
7.500.001-10.000.000 0,2 0,1 
>10.000.000 0,2 0,1 
Total 100,0 100,0 


În luna mai 2003, circa 60% din gospodăriile rurale realizau un autoconsum 
evaluat între 500.001 - 2,5 milioane lei, în timp ce circa 65% din populația urbană nu 


realiza autoconsum. 

Circa 70% dintre gospodăriile de muncitori şi meseriaşi cu domiciliul în urban, 
prezentau un consum de bunuri în care autoconsumul era dominant. Nemaiavând alte 
surse de venit, prin pierderea locurilor de muncă, în urma ajustărilor structurale din 
industrie aceste familii s-au orientat spre activitățile agricole. Restul de 30% locuiau în 
rural. Cei mai mulți dintre cei cu autoconsum mare din mediul urban s-au concentrat în 
intervalul valoric cuprins între 500.001-1.500.000 lei (19,4%). 

Datele de mai sus s-au structurat în condiţiile în care consumurile medii din 
produsele propriei gospodării, în luna mai 2003, au fost următoarele: cereale 10,61 Kg, 
legume 4,5 kg, fructe 2,3 kg, cartofi 7,5 kg, vin 1,99 kg, ţuică 0,58 kg, lapte (inclusiv 
prelucrat) 13,35 kg, carne 4,6 kg, ouă 27, 96 buc., zahăr, ulei - cantități nesemnificative. 

Din producţia propriei gospodării s-a asigurat consumul alimentar pe întregul an, 
plus vânzare de produse alimentare în 5,3% (54) dintre gospodării şi, fără a mai vinde 
ceva, s-a mai asigurat consumul pentru întregul an pentru 8,1% (82) gospodării. Multe 
gospodării 40,6% (413) şi-au asigurat parțial propriile trebuinţe din autoconsum. Doar 
34% (346 gospodării) din eşantion nu au produs şi nici nu au primit din alte surse, 
produse agricole ceea ce semnifică prezenţa pe scară destul de largă a unor relații sociale 
diverse, cu consecinţe economice semnificative, între populația din rural şi cea din urban. 

Contravaloarea medie a bunurilor şi reparațiilor în propria gospodărie s-a situat 
sub 500.000 lei/gospodărie, la nivelul întregului eşantion, ca şi cea mai mare parte a 
reparațiilor executate la propria locuință. Pentru a-şi repara propria locuință, doar 0,7% 


(7) gospodării din cele 1018 intervievate, au cheltuit sume mai mari de 500 mii lei. 


Cheltuieli cu întreţinerea locuinţei 

În luna mai 2003, 37,6% dintre gospodării au cheltuit pentru întreţinerea locuinţei 
sume mai mici de 500.000 lei. Sume cuprinse între 500.001 - 2.500.000 lei au cheltuit 
49,6% dintre gospodării. Sume mai mari de 2,5 milioane lei au cheltuit 12,8% dintre 
gospodării. În vederea achitării la zi a cheltuielilor de întreţinere, unele dintre gospodării 
ar mai fi avut nevoie de următoarele sume: 

- mai mici de 500.000 lei - 75,1% dintre gospodării 

- între 500.001 - 1,5 mil. lei - 10,4% dintre gospodării 

- 1,5 mil. - 2,5 mil. lei - 6,5% dintre gospodării 

- 2,5 mil. - 5 mil. lei - 4,5% dintre gospodării 


- mai mari de 5 mil. lei - 3,4 % dintre gospodării 

Cheltuielile cu îmbrăcămintea 

Cheltuielile lunare cu îmbrăcămintea nu au constituit o prioritate absolută pentru 
trei sferturi din eşantion, în luna mai 2003. Peste 75% dintre gospodării au cheltuit în 
acest scop sume mai mici de 500.000 lei, iar 21,4% dintre gospodării au cheltuit sume 
cuprinse între 500.000 - 2,5 milioane lei. 

Totuşi, 61% dintre gospodării declară că pentru a-şi satisface necesitățile stricte la 
acest capitol ar mai fi avut nevoie de sume mai mici de 500.000 lei. Circa 37% din 
gospodăriile incluse în eşantion au resimţit lipsa unor sume cuprinse între 500 mii şi 5 


milioane lei, dar numai 1,7% au menţionat sume mai mari de 5 milioane lei. 


Cheltuielile lunare cu transportul 

Pentru transport, 81,7% dintre gospodăriile din eşantion au cheltuit sume mai mici 
de 500.000 lei. În această categorie se încadrează, de obicei, populaţia care utilizează 
preponderent transportul în comun. Sume cuprinse între 500.001 - 1,5 milioane au 
cheltuit 14% dintre gospodării, iar sume mai mari au cheltuit 4,2% dintre gospodării. 

Sumele suplimentare ce ar fi fost necesare pentru acoperirea trebuinţelor minime 
de transport au fost sub 500.000 lei pentru 92,8% dintre gospodării, sume suplimentare 
cuprinse între 500.001 - 1,5 milioane fiind necesare pentru 5,4% dintre gospodării, iar 
sume mai mari, pentru 1,8% dintre gospodării. 

Solicitarea la acest capitol, a unor sume atât de mici, de către o proporţie atât de 
ridicată a populaţiei semnifică faptul că aspirațiile de mobilitate geografică ale populaţiei 
sunt în general foarte scăzute, iar necesitățile stricte vizează, în principal, distanțe relativ 


scurte şi, eventual, utilizarea unor mijloace de transport cât mai economice. 


Cheltuielile lunare cu sănătatea 

Din eşantionul de 1018 subiecți utilizat de DCV ICCV - 2003, 289 subiecți 
(28,4%) au declarat că au o stare a sănătăţii proastă sau foarte proastă. Restul au apreciat 
că au o stare a sănătăţii satisfăcătoare, bună sau foarte bună. Totuşi, cheltuieli pentru 
menţinerea sau refacerea sănătăţii realizează şi persoanele sănătoase, ori cele care nu au 
boli cronice. 

DCV - ICCV 2003 evidenţiază faptul că populaţia cheltuie lunar pentru sănătate 


sume mai mari sau mai mici, în proporţii relativ ridicate. 

Tabelul nr.8. Cheltuielile pentru sănătate ale populaţiei în luna mai 2003 


Cheltuieli pentru sănătate - Frecvența Procent Procent 
lei cumulativ 
<250.000 536 32,7 52,7 
250.000-500.000 236 23,2 75,8 
500.001-1.000.000 157 15,4 91,3 
1.000.001-2.000.000 68 6,7 97,9 
>2.000.000 21 2,1 100,0 


Sursa: DCV ICCV - 2003, coord. I. Mărginean. 


Pentru satisfacerea la nivelul strict necesar a trebuintelor privind sănătatea, marea 
majoritate a populației (81,2%) a menționat însă, sume relativ mici (sub 500.000 lei). 
Acest fapt semnifică nu numai faptul că cei care reclamă lipsa unor asemenea sume sunt 
deosebit de săraci, ci şi faptul că aspirațiile acestora în ceea ce priveşte accesul la diverse 


oportunități de consum în domeniul sănătăţii sunt deosebit de scăzute. 


Tabelul nr.9. Cheltuieli suplimentare necesare în luna mai 2003 pentru 
acoperirea trebuinţelor de sănătate 


Cheltuieli suplimentare Frecvența Procent Procent 
necesare pentru sănătate - lei cumulativ 
<250.000 680 66,8 66,8 
250.000-500.000 147 14,4 81,2 
500.001-1.000.000 116 11,4 92,6 
1.000.001-2.000.000 50 4,9 97,5 
>2.000.000 25 2,5 100 


Sursa: DCV ICCV - 2003, coord. I. Mărginean. 


Dintre gospodăriile unde s-au înregistrat probleme de sănătate grave sau foarte 
grave, 58,5% (169 gospodării) se află în rural iar restul în urban. 
Din perspectiva ocupaţiei, distribuția celor care au reclamat probleme serioase de 


sănătate a fost următoarea: 


Tabelul nr.10. Ponderea persoanelor cu probleme de sănătate în profil ocupaţional 


Ocupaţia Frecvența Procent Procent cumulativ 
Salariat 41 14,2 14,2 
Angajat pe cont propriu 100 34,6 48,8 
Patron 3 1,0 49,8 
Agricultori 145 50,2 100 
Total 289 100,0 


Sursa: DCV ICCV - 2003, coord. I. Mărginean. 

Cele mai numeroase gospodării în care există probleme de sănătate se află în rural 
iar persoanele respective au un statut economic extrem de precar (nu dispun de venituri 
personale consistente şi nici periodice). 

Frecvența apariției unor probleme de sănătate creşte proporțional cu înaintarea în 
vârstă. Grupele de vârstă cele mai frecvent afectate de probleme de sănătate sunt cele 
cuprinse între 56 - 65 ani şi 66 - 75 ani fiecare cu câte 24,6% deşi, din numărul total al 
subiecților cu sănătate precară, o proporţie destul de ridicată (22,2%) se regăsesc şi în 


grupa de vârstă 46-55 ani. 


6. Standardul de viaţă al populaţiei al populaţiei din perspectiva coşului 
minim de consum 

În cadrul ICCV se calculează pentru fiecare lună şi două coşuri minime, vizând 
consumul de subzistență şi consumul decent pe număr de membri din gospodărie, medii 
de rezidenţă şi statut socio-ocupaţional al capului de gospodărie. Acestea cuprind: strictul 
necesar de bunuri şi servicii pentru asigurarea celor două praguri ale standardului de 
viață: pragul de subzistență şi respectiv pragul decent. 

Pentru luna mai 2003, valorile coşului minim de consum pentru diferite tipuri de 
familii sunt cele din tabelul nr.1l. Acestea pot fi comparate cu media venitului pe 


persoană din eşantionul DCV ICCV 2003 şi cu media veniturilor populaţiei potrivit 


datelor INS. 


Tabelul nr.11. Standardul de viaţă al populaţiei din perspectiva coşului minim de consum 


Mai 2003 (trim.I1) 


Minim de 


Decent Subzistenţă Decent Subzisitenţă Media Media 
trai veniturilor veniturilor 
Mediu/ Eşantionul 
Statut socio- Urban Rural ICCV DCV I.N.S. 
ocupaţional - 2003 
1 salariat 3.561.832 2.648.366 3.259.163 2.329.037 2.967.805 3.427.289 
(agricultor) (1.985.483) 
2 salariaţi 6.950.203 5.031.892 6.192.413 4.355.480 4.589.074 6.854.578 
(agricultori) (3.970.966) 
2 salariaţi 9,510.803 6.885.742 8.259.093 6.955.495 6.320.620 7.064.578 
(agricultori (4.180.966) 
cu 1 copil) 
2 salariaţi 11.339.795 8.017.513 10.103.411 7.220.013 7.622.124 7.324.578 
(agricultori (4.440.966) 
cu 2 copii) 
2 salariaţi 13.168.793 9.534.118 11.514.218 8.228.197 6.891.582 7.564.578 
(agricultori (4.680.966) 
cu 3 copii) 
2 pensionari 5.269.737 4.003.308 - - 4.040.000 5.313.282 


` Veniturile şi consumul populaţiei, în trim.IL. 2003, Nivelul şi structura cheltuielilor totale, p.23, 


INS, Bucureşti. 

Pe de o parte, observăm decalajele relativ mari existente între mediile veniturilor 
populației calculate de INS şi mediile rezultate din DCV ICCV - 2003, în special pentru 
gospodăriile de 2 pensionari şi cele de 2 salariaţi (agricultori). 

Pe de altă parte, constatăm că mediile veniturilor populaţiei rezultate din DCV 
ICCV - 2003 sunt foarte apropiate de nivelurile coşului minim de subzistență al 
gospodăriilor din rural . Menţionăm că pentru familia de 2 salariați (agricultori) cu 3 copii 
media veniturilor constatată de DCV ICCV 2003 este cu mult inferioară celei calculate 


pentru nivelul de subzistență. 

VI. BARIERE DE ACCES LA SERVICIILE ADMINISTRATIVE DIN 
PERSPECTIVA PROTECTIEI CONSUMATORULUI 


Într-o economie de piață statul trebuie să intervină în raporturile dintre 
producătorii/furnizorii/prestatorii de bunuri şi servicii şi consumatorii/utilizatorii acestora 
pentru a corecta imperfecțiunile mecanismelor pieţei. Tipurile de intervenţie ale statului 
pot fi următoarele (Luana Pop, coord., Expert 2002, p. 309): reglementarea legală a 
domeniului,  (co)finanțarea producerii private a anumitor bunuri/servicii, producerea 
publică de bunuri şi servicii şi controlul calităţii ofertei. 

În ceea ce priveşte bunurile şi serviciile produse şi finanţate privat, statul intervine 
în vederea protejării intereselor consumatorilor prin reglementarea raporturilor dintre 
actorii economici şi sociali implicați în procesul de schimb. 

În ţara noastră protecţia consumatorului se realizează prin intermediul instituţiilor 
şi legislației descrise în capitolele anterioare. 

Ceea ce ne propunem în cele ce urmează este analiza modului concret în care se 
produce interacțiunea dintre furnizorii şi beneficiarii unor servicii publice, din categoria 
serviciilor administrative, din perspectiva protecţiei intereselor consumatorilor. În acest 
sens vor fi descrise şi tipologizate barierele de acces la utilizarea acestor servicii, precum 
şi resursele puse în mişcare pentru depăşirea acestor obstacole. 

În cazul serviciilor în cauză, am considerat necesară abordarea problematicii 
protecției consumatorului într-o perspectivă mai largă, incluzând în analiză şi problemele 
accesibilităţii acestor servicii. Serviciile de tip administrativ sunt servicii cu o mare 
încărcătură birocratică. Birocraţia de ghişeu vizează activitățile desfăşurate de acei 
funcționari publici care intră în contact direct şi nemijlocit cu beneficiarii de servicii 
publice şi care dispun de o putere discreționară semnificativă în execuţia propriilor sarcini 
de serviciu”. Puterea acestora de a decide asupra naturii, nivelului şi calităţii serviciilor 
oferite, în pofida existenţei unor norme şi standarde care le reglementează activitatea, 
introduce o doză de arbitrar în relaţia acestora cu consumatorii. 

Clienţii acestor servicii nu au, în general, posibilitatea unei alte opţiuni, existând 
practic un monopol asupra ofertei respective. Mai mult decât atât, în multe cazuri, 


accesarea acestor servicii reprezintă o obligaţie legală. Această poziţie de monopol 

influențează atât atitudinile birocraţilor de ghişeu în interacțiunea cu clienții, cât şi 
conținutul acestei interacțiunii . O consecinţă a caracteristicii de mai sus este şi faptul că 
neaccesarea acestor servicii publice poate avea consecinţe sociale şi economice grave în 
plan individual, comunitar şi societal (un exemplu în acest sens este cel al unor 
comunități de oameni invizibili din punct de vedere instituțional datorită lipsei actelor de 
identitate sau/şi a lipsei autorizaţiei de construcţie a casei în care locuiesc etc.). Unele 
cercetări ale I.C.C.V. precum cele privind sărăcia extremă din România ("Sărăcie 
extremă şi integrare socială” , I.C.C.V. — World Bank, 2001, coord. Manuela 
Stănculescu; Aspecte ale sărăciei în cadrul grupurilor etnice, I.C.CV., 2001, coord. loan 
Mărginean) semnalează existenţa unor astfel de comunităţi, atât în mediul urban, cât şi în 
cel rural. 

Statul fiind furnizorul acestor servicii şi având, în acelaşi timp responsabilitatea 
protecției beneficiarilor, ar trebui să dispună de mijloace eficace de a realiza acest 
deziderat. 

Ținând cont de caracteristicile serviciilor în cauză, ne propunem o prezentare a 
dificultăților întâmpinate de cei care accesează aceste servicii, şi o evaluare sumară a 
resurselor necesare a fi puse în joc în ordinea optimizării şanselor de a reuşi în demersul 
lor . 

Între resursele care condiţionează accesul populaţiei la consumul de bunuri si 
servicii, fără îndoială că cele economice sunt cele mai importante. În ceea ce priveşte 
însă serviciile publice şi mai cu seamă cele de tip administrativ analizate în prezentul 
studiu, pe lângă resursele economice accesul la consumul acestora este condiționat şi de 
deținerea altor resurse, între care putem considera "capitalul social” ca una dintre cele mai 


importante . 


1. Capital social - capital relaţional. Stocul de relaţii utile şi importanţa lui 
în contextul societăţii româneşti 

Capitalul social constituie o resursă importantă, fie a indivizilor, fie / şi a 
comunităţii, fiind convertibil şi în alte forme de capital (economic, simbolic, uman, etc.). 

Sintetizând trei dintre cele mai importante teorii asupra capitalului social, acesta 
este considerat un atribut al relațiilor sociale , facilitând acțiunea individuală (Bourdieu), 
dezvoltarea şi funcţionarea instituţiilor (Coleman) şi acționând asupra dezvoltării sociale 


(Putnam) (Dicţionar de sărăcie, 2003). 

Aşadar, funcțiile capitalului social se realizează, la nivel individual, familial şi 
social, facilitând, pe de o parte, accesul la resurse, iar pe de altă parte, funcționarea 
instituțiilor şi, implicit, dezvoltarea socială. Funcţia cea mai des invocată în literatura 
dedicată capitalului social este aceea de facilitare a accesului la diverse resurse prin 
intermediul reţelelor sociale. Dumitru Sandu consideră conceptul de capital social un 
"concept umbrelă” . El este ca o "clădire locuită de mai multe familii de concepte 
"(D.Sandu, Polirom, 1999). Nucleul de valori al capitalului social se sprijină însă pe doi 
piloni fundamentali :increderea (căreia îi este asociată toleranța — Niklas Luhman, apud. 
D. Sandu, Polirom, 1999) şi asocierea . Relaţiile sociale construite pe baza acestor valori 
au ca dimensiune latentă implicită, reciprocitatea. Aşadar, încrederea ca bază a relațiilor 
sociale şi reciprocitatea, ca regulă implicită a funcţionării acestora, reprezintă nucleul 
dur al capitalului social. 

În prezentul context vom utiliza o definiţie operaţională a conceptului, în 
concordanţă cu cea propusă de D. Sandu, având în vedere două dimensiuni: încrederea şi 
capitalul relațional. Indicatorii pe care-i considerăm maxim relevanţi în operaționalizarea 
conceptului pe cele două dimensiuni amintite vor fi : încrederea în instituţii şi stocul de 


relații utile . 


2. Neîncrederea în instituţii şi corupția 

Termenul de instituție, aparţinând atât limbajului cotidian, cât şi celui al acţiunii şi 
ştiinţei politice, a cunoscut o evoluţie permanentă a sensurilor. Dacă în limbajul comun 
cuvântul instituție păstrează oarecum sensul originar, Juridic al termenului, desemnând 
acele organizaţii care, pe de o parte, au un statut şi reguli de funcționare, stabilite prin 
regulamente şi/sau legi, pe de altă parte, având rolul sau funcția socială de a satisface 
anumite nevoi colective, în sociologie, termenul de instituţie a fost definit, pornind de pe 
poziţii teoretice diverse. 

În sociologie, instituția, poate indica regulile de funcţionare şi controlul social ale 
comportamentelor individuale, modelele specifice stabile de organizare şi funcționare a 
interacțiunilor dintre indivizi şi grupuri sociale, orientate spre satisfacerea unor nevoi de 
bază, valori şi interese cu importanță esențială, strategică, pentru menținerea 
colectivităților sociale” (R.Boudon şi alții, coord, Univers Enciclopedic, 1996 „pg. 298) 

Organizațiile reprezintă cazuri particulare de instituții, "caracterizate prin 


obiective specifice, deliberat stabilite, pentru realizarea cărora sunt stabilite statusuri şi 

roluri specializate, a căror interacțiune este reglementată prin coduri de reguli rațional 
întocmite (...)” (idem). 

Încrederea în instituţii reprezintă un indicator al calității percepute a serviciilor 
prestate de acestea, fiind condiţionată şi de modul în care este perceput accesul la aceste 
servicii. Sztompka (apud. B. Voicu, 2003), consideră încrederea "un pariu despre acţiunile 
viitoare ale celorlalți care pot afecta situația proprie, constituindu-se ca o formă de control 
asupra acestor acțiuni, ca un mijloc de eliminare a incertitudinii. Lipsa de încredere duce 
astfel spre căutarea de substitute ale acesteia, pentru a menţine predictibilitatea şi 
controlul asupra mediului înconjurător în limite acceptabile. Astfel de substitute sunt 
fatalismul, providențialismul, corupția, creşterea vigilenței, litigiozitatea accentuată, 
închiderea societăţii (ghetou-izarea), paternalizarea şi căutarea unor lideri charismatici 
promițând soluţii miraculoase, transferul de încredere către actori îndepărtați (NATO, 
FMI, UE sau ONU) ” .Sztompka îşi testează teoria explicând colapsul încrederii în fostele 
țări comuniste din Europa, ca şi redresarea acesteia, în a doua parte a anilor '90, în 
Polonia. Disoluţia vechii ordini sociale a afectat familiaritatea mediului social, a 
destrămat stabilitatea ordinii sociale, a cronicizat incoerența normativă etc. Cauzele rezidă 
în „ anomia haosului post-revoluţionar”, în emergența noilor oportunități de mobilitate 
socială, în dispariția bruscă a controlului social rigid, în incapacitatea noilor elite politice 
de a soluţiona rapid situaţiile de criză ale sistemului. Efectele sunt diminuarea accentuată 
a încrederii şi orientarea către substitute (accentuarea fatalismului, corupția, transferul de 
încredere, nevoia de grijă paternală), precum şi comportamente de protest: emigrarea, 
neparticiparea la viața publică, neîncrederea în serviciile publice şi opţiunea pentru cele 
private”. 

Analiza lui Stztompka poate fi considerată validă, până la un punct, şi în cazul 
societății româneşti post-comuniste. Analizând datele din Barometrele de opinie publică 
privind dinamica încrederii în instituțiile puterii , constatăm că aceasta s-a menţinut, în 
general, la o cotă de sub 50% în ultimii 8 ani, cu câteva excepţii, cele din lunile post- 
electorale, când noile echipe ale administraţiei (locale şi centrale) au fost creditate de 
populaţie până în momentul când "performanţa percepută” a acestora a determinat o nouă 
prăbuşire a scorului încrederii. Dintre instituții, Parlamentul este investit cu cea mai 
puţină încredere. Cu excepţia anilor postelectorali, încrederea în Parlament variază într-un 
interval cu limita superioară sub 30%. Încrederea în Guvern atingea un maxim de 49% în 
noiembrie 2001, în general, variind într-un interval cu limita superioară sub 40%. 


Increderea în instituția Primăriei s-a menţinut în toată această perioadă la un scor situat în 


66 


intervalul 40- 50 %. Încrederea în bănci nu depăşeşte, în ultimii ani, nivelul de 35 %, în 
general, situându-se sub un scor de 30%. Comparând situaţia din România cu aceea 
dintr-o democraţie consolidată, precum cea a SUA, în ceea ce priveşte nivelul încrederii 
în instituții găsim că acest indicator prezintă valori comparabile, cu două excepţii: 
încrederea în Biserică, cunoaşte valori mult mai mari în România, iar încrederea în bănci 
care realizează un scor de două ori mai ridicat în SUA, decât în România. 

Lipsa de încredere în instituţii este dublată de o lipsă de încredere în oameni, în 
general. Mai mult de jumătate dintre români (56 %) consideră, că în cei mai mulți dintre 
oameni, nu se poate avea încredere (BOP, 2004). Încrederea ca resursă, la nivel 
individual, comunitar şi societal a cunoscut în ultima perioadă un proces de precarizare. 
Unul dintre factorii destablizatori ai încrederii cu impact direct asupra relaţiei cetăţean - 
instituţie este corupția. Între problemele majore cu care se confruntă societatea 
românească în prezent, românii identifică, în ordinea importanţei : sărăcia, lipsa locurilor 
de muncă şi corupția. lată câţiva indicatori relevanţi ai percepției acestui fenomen: 

- 80% dintre români consideră că în România corupția este generalizată; 

- trei sferturi dintre cei intervievaţi consideră că majoritatea averilor din România 
s-au făcut prin încălcarea legii şi prin relații (B.O.P., 2003) : 

Această percepţie este confirmată şi prin evaluarea realizată de organizaţia 
Transparency Internaţional, care situează România pe ultimul loc în Europa, în ceea ce 
priveşte transparenţa cu un scor de 2,9 (din 10). 

Într-o sinteză de studii având ca temă analiza modului în care guvernarea 
influențează dezvoltarea socială se relevă că, una din pârghiile importante prin care 
aceasta poate acţiona este controlul corupției, care este definită, în mod sintetic, drept 
"abuzul oficiului public pentru un interes privat” (World Bank, 2000, p.137-138). 

Corupţia subminează grav creşterea şi dezvoltarea economică şi socială a ţărilor 
care o tolerează. Modalităţile prin care corupția afectează creşterea economică sunt 
diverse. Între acestea amintim: 

- menţinerea unor niveluri scăzute ale investiţiilor locale şi străine; 

- distorsiuni în procesul de dezvoltare a întreprinderilor şi creşterea economiei 
subterane; 

- scăderea venitului public şi a reglementărilor legale referitoare la bunurile 
publice; 


- guvernare supracentralizată; 

- beneficii oferite de stat elitelor corporatiste, prin legi şi politici ale statului, 
favorabile acestora, subminând creşterea beneficiilor şi investiţiile din sectorul 
întreprinderilor mici şi mijlocii (ibidem, p.145). 

Corupţia contribuie la alocarea deficitară a resurselor publice, aceasta putând 
influența dinamica investițiilor publice. Ea poate genera oportunități pentru desfăşurarea 
unor acțiuni necinstite, servind interesele personale ale unei elite guvernante corupte. 

Cheltuieli publice pentru stabilirea corupției reduc fondurile pentru alte cheltuieli 
impact consistent şi asupra sărăciei. Acolo unde există corupţie, serviciile sociale sunt 
mai slab finanţate, regimurile politice corupte preferând cheltuielilor pentru educație sau 
sănătate, cheltuielile pentru producția de armament sau pentru diverse obiective de 
ocultare a flexurilor economiei subterane. 
dezvoltare a firmelor, cu excepţia celor privilegiate tocmai de aceste raporturi între 
puterea politică şi anumite firme. Aceste legături se materializează prin faptul că diferite 
firme individuale primesc beneficii de la stat, ceea ce dezavantajează alte firme, obligate 
să facă faţă unei concurenţe neloiale. 

Între tipurile de corupţie identificate în Raportul Băncii Mondiale (p. 229) se 
găsesc: 

- corupția administrativă se referă la aplicarea şi implementarea deformată şi 
arbitrară a legilor şi regulilor existente, privind câştigul privat ilicit al unui deținător al 
unei funcții publice; 

- corupția "procuratorului public” reprezintă alocarea de finanţe şi alte resurse 
publice pe bază de mită, de obicei, este evaluată prin procentul mitei plătite pentru a 
asigura derularea unui contract, din valoarea acelui contract; 

- corupția de tipul"state capture” se referă la acţiunile agenţilor economici, atât în 
sectorul public, cât şi în cel privat, menite să influențeze adoptarea unor legi, 
regulamente, decrete şi chiar politici ale guvernului, în avantajul inițiatorilor, în 
contrapartidă cu plățile făcute de aceştia, sub formă de mită, unor reprezentanţi ai puterii 
politice. 

În ceea ce priveşte societatea românească actuală, corupţia reprezintă un fenomen 
a cărui vizibilitate, dar mai ales, al cărui grad de percepţie este în creştere (în ceea ce 
priveşte raportul vizibilitate mediată/directă a fenomenului este remarcabil că în 


investigația BOP, 2004, 65% dintre cei intervievaţi declară că au informaţii despre 

corupția din presă dar numai 8% s-au lovit direct de asemenea situaţii. Corupţia constituie 
o preocupare importantă şi pentru jurnalişti, specialişti în ştiinţe sociale şi politicieni. 

În România această preocupare a căpătat consistenţa unor cadre instituţionale, prin 
crearea unor aşa numite comisii anti-corupție, sau prin crearea Parchetului Naţional 
Anticorupţie. Cu toate că atât vizibilitatea socială a fenomenului, cât şi recunoaşterea lui 
oficială, certifică existenţa lui, corupția din România este totuşi una fără mari corupți, în 
măsura în care o foarte mică parte din actele de corupție, se finalizează cu pedepsirea 
celor vinovaţi. 

Într-un studiu apărut în Revista de Cercetări Sociale (Camelia Beciu, 1999, 
pg.104-111), autoarea colectează şi analizează opinii ale aşa-numiţilor "jurnalişti de 
investigație”, privind un obiect important al activităţii lor şi anume, corupția. Acest tip de 
jurnalism, plasează jurnalistul într-o poziție echivalentă celei de "opinie publică 
independentă”, care evaluează realitatea socială, descoperind evenimentele. Jurnalistul îşi 
asumă un discurs critic şi demistificator, în raport cu autoritatea publică. Potrivit acestui 
discurs, jurnalistul are misiunea de a nu cădea în cursa explicaţiilor oficiale şi de a 
prezenta faptele, aşa cum s-au petrecut (...) .Discursul critic, militant şi argumentativ, 
sunt condiţii de producere a jurnalismului de investigaţie”. Potrivit majorităţii jurnaliştilor 
intervievaţi de către Camelia Beciu, în România, investigația, ca produs mediatic, nu are 
impact asupra structurilor decizionale. Această lipsă de impact este de natură să afecteze 
una din dimensiunile importante ale procesului de dezvoltare socială, anume controlul pe 
care îl exercită societatea civilă asupra puterii politice, precum şi asupra unui fenomen, 
precum corupția. Cea mai mare parte a jurnaliştilor intervievaţi, consideră că 
mecanismul imunităţii parlamentare afectează profund comunicarea dintre mass-media 
şi clasa politică, întrucât acest mecanism le dă oamenilor politici senzația că sunt 
intangibili. În aceste condiţii, investigarea cazurilor de corupţie "la vârf ”, este foarte mult 
îngreunată. "În fapt, la ora actuală în România, nu există un sistem (instituit prin legislaţie 
sau prin convenţii), care să permită oamenilor politici să-şi exercite responsabilitatea 
mandatului în spaţiul public" (ibidem, p. 107). 

Deşi investigarea de către jurnalişti a numeroase ilegalităţi de natură economică, 
indică în mod evident autori din rândurile clasei politice, aceştia sunt protejaţi de 
responsabilitatatea juridică față de actele de corupţie, pe care le favorizează şi prin : 

- legislația economică, ambiguă sau nefinalizată; 

- legea imunității parlamentare; 


-  politizarea aparatului juridic. 


69 


Aceste trei mijloace prin care clasa politică se autoprotejează, în sensul specificat 
pot fi considerate, în acelaşi timp şi cauze ale corupției. 

Între cele mai importante cauze ale corupției relevante în articolul citat reținem 
următoarele : cauzele instituționale, cauzele conjuncturale, cauzele identitare. 

La nivelul practicilor şi mecanismelor, sistemul public nu mai acționează ca 
reprezentant al legilor statului în faţa fiecărui individ care este cetățean al țării. 

Acţiunea sistemului public devine preferențială, relativ la diferitele modalități de 
recompensare. Faptul că sistemul public este erodat de corupție, generează marile dosare 
de corupție. Recuperarea socială a sistemului public devine astfel un factor important în 
acțiunea de combatere a corupției. Din această perspectivă, devine imperativă înlocuirea 
mecanismului interpersonal de recompensare a "sărăciei bugetare”, cu un mecanism legal 
de recompensare a sistemului public. 

Jurnaliştii intervievaţi consideră că nivelul de sărăcie ridicat al societăţii noastre 
corelează cu o anumită toleranţă a electoratului față de corupție. "Se pare că intensitatea 
cu care este mediatizată corupția nu mai are impact asupra publicului (electoratului), 
fenomenul riscând să se banalizeze şi să fie perceput ca o stare de fapt” (ibidem, p. 109). 

În ceea ce priveşte cauzele identitare, ale corupţiei acest tip de cauze denumite 
generic ”balcanisme”, autoarea articolului citat invocă posibilitatea ca tocmai această 
considerare a mentalităţii ca factor explicativ al corupției, să devină, în timp, "premisa 
unui comportament defensiv, favorabil situaţiei de tip statu quo (...), o asemenea 
explicaţie, contribuind la ceea ce jurnaliştii înşişi denunță, anume, fenomenul de 
banalizare (a corupţiei)” (ibid. pg.110). 

Corupţia de tip administrativ îşi are explicația în regimul de funcționare al 
instituţiilor publice de la nivel local, după ”tiparul suprataxei pentru calitatea 
serviciilor”. Acest tip de corupție afectează dezvoltarea socială, atât direct, prin dirijarea 
de către funcționarii corupți a unor acțiuni de interes public, în interesul lor personal, cât 
şi prin efectele sale asupra creşterii inechităţii distribuției accesului la servicii publice de 
calitate. Atâta timp cât nu există prescripţii clare asupra aspectelor calitative ale prestării 
serviciilor, "din moment ce există o lipsă naturală a alternativelor (în cazul problemelor 
ce nu pot fi reglementate de mecanismul pieţei), <suprataxele> individuale, plătite şi 
judecate de la caz, la caz, echilibrează deficienţele de distribuţie la nivel central. În 
această situație sunt statornicite competiţii ilicite prin care funcționarii hotărăsc asupra 


raportului dintre taxă şi calitatea serviciilor ” (ibidem, pg. 154). 

O guvernare îmbunătățită necesită realizarea unui "sistem ce restrânge acțiunile 
arbitrare şi hărţuirea birocratică a politicienilor şi birocraților, promovează participarea 
populaţiei, reduce posibilitatea ca marile corporaţii să primească beneficii nelegale de la 
stat, veghează asupra legii. Deşi modalităţile de combinare a reformelor cheie contra 
corupției sunt diferite de la o ţară la alta, în raportul Băncii Mondiale, citat mai sus, se 
consideră că există câteva măsuri cu o valabilitate şi un grad de acoperire mare, cum ar fi: 

- votul deschis în Parlament; 

- ridicarea necondiționată a imunităţii parlamentare, în cazul săvârşirii unei 
fapte penale; 

- declararea veniturilor şi a bunurilor persoanelor publice; 

- protecția persoanelor publice, ce demască abuzuri. 

Ca principiu general realizarea unui sistem de recrutare şi promovare pe criterii 
meritocratice a funcționarilor administrației publice centrale şi locale, poate fi punctul de 
pornire al luptei împotriva corupției şi a efectelor ei asupra procesului de dezvoltare 


socială . 


3. Importanţa relaţiilor utile în contextul societăţii româneşti actuale. 
Polarizarea accesului la relaţii utile. 

În ceea ce priveşte capitalul relaţional operaţionalizat prin indicatorul "stoc de 
relații utile", cercetările centrate pe identificarea conexiunilor între capitalul social şi 
potențialul comunității locale de sprijinire a dezvoltării sociale şi eradicare a sărăciei au 
evidenţiat existenţa unor corelaţii pozitive semnificative (D.Sandu 1996, 1999). 

Barometrele de opinie publică oferă argumente solide în ceea ce priveşte 
importanța care se acordă de populația din România deţinerii unui capital de relații utile, 
ca o condiție de reuşită în viață. Conform BOP 2003, 10% din populaţia investigată 
consideră ca o primă condiţie a reuşitei în viață aceea de a avea relaţii, în timp ce doar 8 
% consideră munca drept primă condiţie de reuşită. 

Aşadar, în perioada de tranziţie, relaţiile sunt la fel de importante ca banii sau 
educația-relațiile cu persoane importante, şi posibilitatea de a accesa relaţii utile putând 
reprezenta un capital social individual important. În consecință, pe lângă modul de 
distribuire a oportunităţilor privind accesul la educație, servicii medicale etc., pentru 
România în tranziție, un indicator al gradului de dezvoltare socială, care poate fi luat în 


considerare este cel al modului de distribuţie a relaţiilor sociale. 

O altă explicaţie a importanței capitalului relațional, în contextul societăţii 
româneşti actuale derivă şi din teoria lui Rădulescu Motru, privind instituţiile ca "forme 
fără fond ”. Referindu-se la o altă perioadă de modernizare accelerată a societăţii, 
realizată prin copierea unor modele externe, Motru, observa la începutul secolului trecut 
că "slăbiciunea, lipsa de fond sufletesc a instituţiilor se materializează în credința aproape 
mistică a fiecăruia în acel misterios <cineva>, care ar fi să procure, doar pentru tine, ceea 
ce instituția nu poate procura (face) pentru toţi” (Rădulescu Motru, apud. Ilie Bădescu, 
Eminescu, 1996, p.234). “Justiţia! Instituţiunile publice!(...)<Ai pe cineva la tribunal?> 
<Ai pe cineva la Primărie?>(...) <Ai pe cineva la Ministerul de Instrucţie?>. Acest veşnic 
cineva. El face şi desface toate (ibidem ,p.235). (..) "Cum instituţia nu are un fond al ei 
organic, la înălțimea formei sale, este aproape normal, ca cineva să o poată face şi 
desface, după cum îi este interesul ” (idem). 

Analizând comparativ datele din BOP din 1998 şi din 2004 se constată o scădere a 
procentului celor care declară că au relații utile la instituţiile care oferă serviciile ce 
reprezintă obiectul analizei de față .Conform datelor furnizate de aceste surse, dacă 46% 
din populaţie avea în iunie 1998, în cercul de cunoştinţe proprii, o persoană care să poată 
să-i acorde sprijin, în cazul unei probleme de sănătate, în 2004 acest procent este de 
numai 26%. În ceea ce priveşte rezolvarea unei probleme la bancă, procentul celor care 
dispun de un potenţial ajutor, este de 18% în 1998 şi de numai 7% în 2004. Iar în ceea ce 
priveşte obținerea unui loc de muncă, procentul scade de la 16% în 1998 la doar 9% în 
2004. 

Dintr-o evaluare a capitalului social, a accesului la resurse şi la serviciile 
comunitare, realizată de către Banca Mondială în România, în anul 2003, rezultă că 
ponderea celor care au relaţii utile care să-i ajute să rezolve o problemă de sănătate, o 
problemă juridică, o problemă cu poliția, cu banca, etc., corelează pozitiv cu situarea 
persoanei respective într-o chintilă superioară de venit. 

Între cei care au oferit cadouri pentru rezolvarea unei probleme la Primărie, cel 


mai frecvent apar subiecţii din chintilele 1 şi 5. (tabelul nr.1) 

Tabelul nr. 1.Capitalul social pe chintile de venit şi pe medii rezidenţiale 


Chintile 
1 2 3 4 5 Rural | Urban 
Ştiu pe cineva care l-ar putea ajuta să rezolve 

O problemă de sănătate 34,9 51,5 53,2 61,2 75 46,6 60,6 
O problemă juridică 14,5 25,8 27,1 36,5 51,5 19,4 38,5 
O problemă administrativă 25,1 31,6 30,5 34,3 45,5 34,9 32,4 
O problemă cu poliția 15,9 23,9 23,8 30,5 39,6 22,5 29,4 
O problemă la bancă 10,9 16.1 15.7 25,6 35,8 14,3 24,9 
Problema găsirii unui serviciu 8,9 14,5 18,2 21.2 29,1 12,4 22 
Oferirea de "cadouri" pentru rezolvarea 11,3 5,1 8,1 9,4 12,5 T5 10,7 
unei probleme la primărie 
Satisfăcut de felul în care a fost tratat? 65,3 74,4 69,4 72,3 73,6 73,8 68,4 
Contactarea oficialităților locale într-o 8,4 6,6 8,7 12,7 15,7 13,7 8,3 
problemă publică 
Contactarea oficialităților centrale într-o 0,8 0.2 1,4 3,1 5,3 1,7 2,5 
problemă publică 


Sursa: Ancheta privind capitalul social şi transferurile public/privat, 2003. 


În ceea ce priveşte satisfacția în raport cu tratamentul aplicat de către funcţionarii 
publici, se constată o apropiere mai mare a valorilor, existând totuşi, un decalaj net în 
favoarea chintilelor superioare, comparativ cu chintila 1. (Banca Mondială 2003, vol. 1, 
p.19-20). 

În ceea ce priveşte distribuţia populaţiei pe medii de rezidenţă , locuitorii din 
urban dau mai frecvent cadouri unor funcţionari publici pentru a-şi rezolva problemele. În 
acelaşi timp, locuitorii din rural sunt mai satisfăcuți de felul cum sunt tratați de 
funcționarii publici (aceasta şi datorită faptului că exigenţele populației din urban sunt, în 
general, mai ridicate decât ale celor din rural). 

Pe de altă parte, se constată că în România de azi, sunt mai mulți românii care au 
cunoştinţe pe care se pot baza în străinătate (14%) decât cei care au relaţii utile la 
primărie, la bancă sau la instituțiile judeţene (13%, 7% respectiv 4%) (BOP 2003). 
Aşadar, un indicator al polarizării accesului la serviciile respective este faptul că stocul de 
relaţii utile este distribuit la mai puţin de o pătrime din populaţie (scorurile însumate 
corespunzătoare relațiilor de la bancă, primărie, instituţii judeţene, în ipoteza absurdă a 
disjuncției mulțimilor de oameni cu relații - ceea ce ar pesupune că cine are relații la 
primărie să nu aibă şi relaţii la bancă, etc. - aceste scoruri însumate nu depăşesc 25 %). 

Stocul de relaţii sociale utile este condiţionat în mod semnificativ prin apartenenţa 
la pătura socială a cadrelor de conducere înainte de anul 1990 precum şi de averea 


deținută în acele timpuri. Posesiunea de resurse materiale şi experiența de conducere în 

perioada comunistă sunt factori-cheie pentru gradul de diversitate al relaţiilor sociale 
folositoare - observaţie concordantă cu teoria conversiei elitelor comuniste în elite 
economice ale perioadei de tranziţie (D. Sandu 1996, 1999) 

Un alt indicator al polarizării accesului la relaţiile utile este proporţia celor care 
apelează la servicii ce pot fi considerate ca strict necesare, într-o societate modernă, 
referindu-ne aici la servicii precum cele bancare. Deşi ultimii doi ani sunt considerați ani 
de adevărată relansare a relaţiei băncilor cu populația, prin diversificarea şi relativa 
accesibilizare a ofertei de credite, în special pentru nevoi personale şi pentru bunuri de 
folosință îndelungată, cu toate acestea, în ultimii cinci ani, circa 14% din populație a 
apelat la bancă pentru obținerea unui credit (BOP, 2004).Nici în ceea ce priveşte folosirea 
băncilor ca instrument de economisire, situaţia nu se prezintă foarte diferit. Precarizarea 
resurselor economice ale populației din ultimii ani, a făcut ca, în iunie 2003 , doar 21 % 
din populaţie să mai dețină anumite economii băneşti, între care doar o parte sunt depuşi 


în bănci (Diagnoza calității vieții — ICCV, 2003, coord. I Mărginean). 


4. Bariere de acces la serviciile publice. 

O clasificare a "barierelor de acces "la serviciile publice se poate face după 
criteriul gradului de formalizare a acestora: bariere formale (legale) şi bariere informale. 
Un exemplu de barieră formală sunt taxele uneori prohibitive, care se percep pentru 
diversele servicii administrative. În acest caz accesul este condiționat de deținerea 
capitalului economic necesar - aceste taxe pretinse pentru anumite servicii cu un caracter 
de relativă obligativitate în consum pornesc de la câteva zeci de mii de lei, pentru 
eliberarea unui act, să spunem, şi, pot ajunge până la zeci de milioane, ca în cazul 
eliberării unei autorizații de construcție. Un alt exemplu, de barieră formală este cel al 
regulilor extrem de restrictive impuse de bănci pentru acordarea unui împrumut. Dacă ne 
referim, spre exemplu la plafonul minim de venit/familie, care condiționează rata maximă 
a unui împrumut ce poate fi acordat, pe de o parte, resursele care condiţionează accesul 
sunt cele economice. Dacă însă luăm în considerare situația destul de des întâlnită în 
practică în care salariul real este mai mare decât cel verificabil, "pe hârtie", atunci accesul 
nu mai este condiționat de o resursă de tip economic ci de stocul de relaţii utile ale 
solicitantului. 

Din discuţiile purtate cu funcționarii bancari, dar şi cu solicitanţi de credite, aflăm 
şi despre existenţa unei bariere informale, în sensul că se acordă un spor de bonitate 


angajaţilor la firme de stat, în raport cu cei angajaţi la firme private. La salarii egale, un 

spor de încredere şi deci, un spor de şanse în acordarea unui împrumut se acordă 
angajatului "la stat", în detrimentul celui angajat "la particular”. 

Un alt tip de barieră informală, care poate condiţiona accesul la anumite servicii 
publice, este de natură, socială. Există cazuri, precum cele întâlnite la Iaşi, în discuţiile cu 
locuitori ai unei comunităţi sărace (în cartierul numit "Dallas”), când oamenilor li se 
interzice accesul la anumite servicii şi chiar accesul în instituţiile care oferă serviciile 
respective pentru că "sunt prost îmbrăcaţi "sau pentru că sunt țigani, sau/şi pentru că au 
păduchi etc. 

Barierele de acces pot fi deci, economice, sociale sau administrativ-birocratice. În 
ceea ce priveşte ultima categorie, accesul la serviciile administrative poate fi îngreuiat fie 
de modul de organizare a sistemului (stufos, greoi etc.), fie din cauza factorului uman 
(funcționari corupți sau incompetenţi). Resursele puse în joc pentru depăşirea unor astfel 
de bariere sunt atât de tip capital uman (anumite abilităţi necesare pentru a face faţă 
birocraţiei excesive a serviciilor publice, răbdare, diplomaţie, priceperea de a face o 
cerere sau de a redacta un act corect), cât şi resurse de timp sau relaţii utile (capital 
social). Cele mai multe tipuri de resurse sunt intersubstituibile. Cu bani se poate cumpăra 
competenţă, se pot cumpăra şi întreţine relații, acestea din urmă, la rândul lor, precum şi 
abilitățile (capitalul uman), putând fi transformate în capital economic . 

În cele ce urmează, prezentăm două cazuri ilustrative în ordinea demersului 
propus, din categoria serviciilor administrative. Este vorba despre înființarea unei firme şi 
despre obținerea unei autorizații de construcție de locuinţă. Prezentarea se va baza pe 
studiul legislației în domeniu, al regulilor şi normelor interne de funcţionare ale 
instituțiilor implicate dar mai cu seamă, pe concluziile desprinse din discuțiile cu 


solicitanţii, ofertanții dar şi intermediarii inevitabili ai obținerii unor astfel de servicii. 


5. Costuri economice şi sociale ale (non) accesului la unele servicii 
administrative. 

5.1. Înfiinţarea unei firme. 

Deşi legea de bază care reglementează acest serviciu public datează din 1990 
(legea 31/ '90), timp de 10 ani (până în anul 2000, când procedurile s-au simplificat mult 
odată cu înființarea Biroului Unic), accesul la acest serviciu, considerat de către 
guvernanți ca generator al unor schimbări economico-sociale de importanță strategică, a 
fost îngrădit de numeroase bariere, ce pot fi incluse, după clasificarea de mai sus, în 


categoria celor economice şi administrativ-birocratice. 

În pofida semnalelor repetate ale mass-mediei româneşti si internaționale, a 
înființa o firmă într-o ţară ca România, al cărei guvern a susţinut în permanență 
necesitatea dezvoltării firmelor mici şi mijlocii, a reprezentat totuşi în toată această 
perioadă, o întreprindere relativ dificilă şi costisitoare. Un speculant al acestei situaţii ce 
decurge din dificultatea accesului la serviciile de acest tip este cel al intermediarului. 
Acesta, în schimbul unui comision deloc neglijabil, (care, în fapt, în cele mai multe dintre 
cazuri dublează costul total al acestui serviciu), facilitează accesul. De ce era nevoie de un 
intermediar pentru înființarea unei firme la începutul anilor * 90 ? Răspunde unul dintre 
aceşti intermediari: economie de timp, în primul rând. Pe vremea aceea nici măcar nu 
existau notari publici. Erau doar notariatele de stat cu cozi până în trotuar. În prezent, 
notariatele particulare s-au înmulțit. Dar costurile serviciilor prestate sunt probititive, în 
cele mai multe cazuri. lar timpul investit este tot cam atât. 

Servicii necesare în primii ani '90. 

Redactare de acte. Umblat pe traseu : cazier de la IGP, capital social de depus la 
CEC, Monitorul Oficial de achitat taxe şi de rezervat nume de firmă, Camera de Comerţ 
de depus dosarul şi de achitat taxele, Primăria de scos cod fiscal şi adeverinţă de plătitor 
de TVA. Erau mai multe instituţii cu care lucrai decât astăzi. Dacă era să-şi facă singuri 
toată treaba, dura cel puţin trei luni. Intermediarul, în 10 zile, reuşea să rezolve. 
Argumente: dosarul era bine făcut de la început (resursa investită: capital uman). Omul şi 
dacă era foarte riguros în obţinerea informaţiilor, nu le putea afla pe toate deodată, pentru 
că "funcționarii de obicei, nu spun tot, ca să mai vii şi a doua şi a treia zi, special ca să fie 
remunerați. Şi eu ştiam toate informațiile şi toate chichițele”. Seriozitatea este foarte 
importantă în relațiile sale cu funcţionarii (cei cu care are relaţii sunt de obicei cei din 
clasa medie de funcționari, cei din spatele ghişeelor, care au o anumită putere de decizie — 
aveau ştampila şi puterea să aprobe sau să respingă un dosar). Un dosar incomplet 
prezentat de intermediar era totuşi primit, pentru a se economisi, timp cu condiția 
completării lui ulterioare. Respectarea cuvântului dat reprezintă o condiţie a continuării 
colaborării. În Germania în anii respectivi dura 30 de minute să-ți faci o firmă, pentru că 
toate operațiunile sunt informatizate şi toate instituțiile comunică între ele, toate serviciile 
fiind prestate la un singur birou. Una din cauzele obiective ale birocraţiei excesive de la 
noi provine şi din faptul că sistemul informatic nu a fost pus la punct pentru a facilita 
comunicarea între instituţiile furnizoare de servicii în domeniu. Camera de comerţ să 


comunice cu Monitorul Oficial, cu IGP-ul, etc. 

Un exemplu al impactului unor asemenea măsuri de eficientizare a activităţii 
instituțiilor care oferă serviciile publice în cauză este înfiinţarea Biroului unic la Registrul 
Comerţului. Tarifele au scăzut, în preţuri comparabile, faţă de acum 5 ani, cam de trei ori, 
procedura s-a simplificat, durata de înfiinţare a unei firme este încă de 10 zile. Există o 
legătură informatică între Camera de Comerţ şi alte instituţii (de ex. acum codul fiscal se 
obține tot de la acest Birou Unic). Hotărârea judecătorească de înființare a firmei nu mai 
este supusă procedurilor obişnuite ale tribunalelor, cu termene lungi şi potenţial înalt de 
coruptibilitate, un judecător fiind desemnat special să se deplaseze la acest Birou unic 
pentru a analiza dosarele "cu probleme”. Cu toate acestea însă, în mod paradoxal, 
intermediarii, precum cel cu care am stat de vorbă, nu şi-au pierdut clienţii. O explicație a 
faptului că oamenii, chiar şi după simplificarea procedurilor, apelează la serviciile unui 
intermediar, este tocmai amintita lipsă de încredere în instituții. O altă explicaţie derivă 
din analiza compoziției socio-economice a mulțimii clienților acestor intermediari. 
Intermediarii susțin că solicitanţii serviciilor sunt, în general, oameni cu bani pentru care 
timpul este o resursă rară şi, deci, foarte importantă. Există cazuri în care, de exemplu, 
"are marfă în vamă şi plătesc pe zi, să zicem 1000 de dolari pentru marfă având acte de 
firmă îi costă. Am avut o situaţie când, unul tot aşa cu o vamă, avea nevoie de acte a doua 
zi şi s-a dat 100 de dolari şpagă direct la un judecător de la Camera de Comerţ, s-a dat 
şpaga la ora 10 seara şi a doua zi problema s-a rezolvat". 

Pe de altă parte, serviciile în cauză, deşi denumite generic, înființări de firme, se 
referă de fapt, în multe cazuri, la firme deja înființate (schimbări de sediu, majorarea 
capitalului social, schimbări în statutul firmei). Aceste operațiuni decurg în mare parte, 
din obligațiile rezultate prin schimbarea anuală a legislației în domeniu, prin procedura 
Ordonanţelor de urgenţă. Pe de altă parte, urgenţa şi disponibilitatea de a plăti comisioane 
uneori importante, este de înţeles în cazul în care se înființează firme în scopuri ce pot fi 
caracterizate ca fiind la limita legii, sau dincolo de ea (spălări de bani, firme de tip 
"căpuşă” etc.) . 

Aşadar, accesul la acest tip de servicii, este condiţionat de existenţa resurselor 
economice, dar şi de stocul de relaţii utile, vizând fie funcţionarii acestor instituții , fie 
intermediarii care pot facilita accesul. Apelul la un intermediar presupune în multe cazuri, 
pe lângă disponibilitatea de a plăti un comision şi existenţa unui capital de încredere, 


materializat printr-o recomandare. 

5.2. Serviciul de autorizare a construirii unei locuinţe 

Alegerea prezentării unui asemenea tip de serviciu a fost determinată de mai multe 
considerente. Una din raţiunile selecţiei este dată de complexitatea acestui serviciu din 
punct de vedere al instituţiilor implicate, cât şi al diversităţii serviciilor oferite de acestea 
în domeniu. Pe de altă parte, implicaţiile limitării accesului la un asemenea tip de serviciu 
în condiţiile în care accesarea sa reprezintă o obligație legală, pot genera un cerc vicios - 
după cum vom vedea în cele ce urmează - care îi poate închide pe cei aflați în asemenea 


situaţii, în adevărate capcane sociale. 


Cadrul legal 

Legea de bază care reglementează domeniul este Legea 50/1991, republicată în 
1997, modificată şi completată prin Legea 453/2001 şi Legea 401/2003 privind 
autorizarea executării construcțiilor. 

Toate aceste acte normative au fost completate cu Ordonanţe de urgenţă şi 
Hotărâri de Guvern. 

Rezultatul tuturor acestor reglementări se materializează într-o sumă de obligații 
care intră în sarcina celor care vor să-şi construiască, modifice sau amenajeze o locuinţă. 

Vom prezenta în cele ce urmează o sinteză a acestor obligații, prin prisma 
serviciilor la care solicitanţii trebuie să apeleze şi a instituţiilor care furnizează aceste 
servicii. 

Primul act necesar în vederea obținerii unei autorizații de construcție este 
Certificatul de urbanism. Acesta se obține în baza unei cereri însoțită de achitarea unei 
taxe, la Primăria de care aparține terenul (casa) pentru care se solicită autorizația de 
constructie. 

Următorii paşi sunt, în ordine : 

Realizarea de către un arhitect autorizat a unui memoriu tehnic de arhitectură- 
proiect de execuție. 

Acest proiect va fi completat cu un memoriu tehnic de rezistență realizat de către 
un inginer constructor, autorizat M.L.P.A.T. 

Următorul pas este obținerea unui memoriu de instalații privind calculul 
coeficientului global de izolare termică, memoriu realizat de către o firmă de proiectare în 


construcții autorizată. 

Toate aceste memorii tehnice vor trebui apoi avizate de către Inspectoratul de Stat 
în Construcţii. 

La acestea toate se adaugă obligația încheierii unui contract cu o firmă de 
salubrizare pentru transportul materialelor rezultate din lucrările de construcție. De 
asemenea solicitantul autorizaţiei de construcție are obligația să mai prezinte: declaraţie 
autentificată din care să reiasă că imobilul (terenul) nu este în litigiu, copie legalizată 
după actul de proprietate, certificat de atestare fiscală pe anul în curs. 

După ce toate aceste obligaţii au fost îndeplinite urmează obținerea autorizaţiei de 
construcție de la Primăria unde este arondat terenul, respectiv construcția. 

Aşadar , pe traseul obținerii acestei autorizații se găsesc mai multe instituții de stat 
şi private. Între instituţiile de stat, furnizoare ale serviciilor respective se află : Primăria, 
M.L.P.A.T., Inspectoratul de Stat în Construcții. 

Toate aceste obligații de pe traseul descris mai sus implică la rândul lor, tot atâtea 
taxe ce trebuie achitate. Dacă unele din aceste taxe sunt de ordinul zecilor de mii (cum ar 
fi cea pentru certificatul de urbanism sau pentru copia legalizată după actul de 
proprietate), altele de ordinul sutelor de mii (declaraţia pe propria răspundere 
autentificată), există şi taxe (comisioane) care depăşesc câteva milioane (pentru fiecare 
dintre memoriile tehnice necesare), pentru ca totalul acestor cheltuieli să fie de ordinul 
zecilor de milioane. 

Într-un asemenea context, se pune problema care ar putea fi şansele unor oameni 
aflați în situaţii de sărăcie (precum şi cea descrisă mai jos) de a intra în legalitate privind 
construcția propriei locuinţe, în condiţiile în care această intrare în legalitate ar trebui să-i 
coste mai mult decât şi-au permis să investească, chiar în construcția locuinţei pentru care 
ar cere autorizaţia. Pe de altă parte, construcţii de tipul celor pe care populaţia săracă şi-a 
permis să le facă, cu resurse financiare limitate de care a dispus, nu ar putea primi avizele 
necesare, nici în ipoteza că cei în cauză ar dispune de bani pentru achitarea tuturor 
taxelor. În cele ce urmează va fi descrisă o astfel de situaţie, a cărei imposibilitate de 


rezolvare creează în timp efecte cumulate, cu grave implicaţii sociale. 


Iaşi, cartier Ses- Bahlui (zis Dallas), interviuri 2001. 2004 
Septembrie 2001 
R- Pentru că n-avem autorizaţie, nu se poate face mutație, pentru că n-avem 


mutatie... 

Domne, toate porneşte de la autorizaţie. Sunt legate toate, una de alta. În primul 
rând, dacă te duci să-ți faci mutație, îți spun: adu-mi autorizația de construcție. Dacă n-ai 
autorizaţie de construcţie, apă nu poti să-ti tragi, lumină nu-ți poti face, mutație pe buletin 
nu-ți poti face, dacă nu ai mutație, nu poti să dai un copil la şcoală, dacă nu ai mutație, 
aice aşa nu poți nici măcar la medic să mergi. 

I- Aveţi acte pe teren, înţeleg că ați cumpărat terenul ? 

R- Da, avem acte pe teren, atâta tot, că nu-i trecut în custodiile lor ca intravilan, ci 
ca extravilan, că-i pământ arabil. Le-a dat la fiecare veteran de război câte o juma de 
hectar de pământ arabil şi oamenii l-au vândut. Noi am fost nevoiţi să ne facem câte un 
bordei de casă şi n-am avut bani, milioane, cum se vinde acum şi cu dolari, în altă parte. 
Şi am luat şi eu aici, uite, am luat cu 10.000 de lei metrul pătrat, 250 de metri, 2,5 
milioane. 

I- Ajutor social, primiți, ati înaintat cereri pentru ajutor social ? 

R- Nu-ţi dă domne, dacă n-ai mutație, sunt legate toate, una de alta. Trebuie 
autorizaţie, prima dată, că mutaţia nu ţi-o poate face fără autorizație şi-s legate toate, una 
de alta. Şi, uită-te mata, cât ajutor social trebuie să deie la oamenii ăştia. E atâta lume, 
atâta populaţie. Nici alocaţiile nu pot să le ia, că n-are mutație. Uite, ăsta are 7 copii şi 


nevastă-sa e gravidă iarăşi. 


Dallas, după 3 ani.... 

Rezumat interviu Iaşi- Dallas familie cu mulți copii 

- 6 copii / 2 la şcoala, 1 la grădiniță, 2 mai mici 

- Au buletine de Iaşi, dar la altă adresă (mutație fictivă făcută de cineva "de la 
blocuri” - "ne-a luat şi pe noi cineva în spaţiu că tot aveam probleme cu alocația”). Acest 
fapt, de a avea buletine în regulă prin subterfugiul descris mai sus are câteva consecinţe 
pozitive: 

- Primesc în mod regulat alocația pentru copii şi ajutorul social, ceea ce reprezintă 
sursele lor exclusive de venit. 

- Copiii n-au probleme cu şcoala. 

- “Avem medic bun de familie”. 


Nimeni nu are în Dallas (Şes Bahlui) autorizație de construcţie "zice că nu se dă 
că-i zonă inundabilă”. Buletine pe adresa actuală nu-şi pot face că "la buletine cere 


autorizaţie pe casă şi noi avem acte numai pe teren, când l-am cumpărat ”. 

- Nu primeşte toată lumea ajutor social-motivul : nu le place să muncească (soția 
se referă aici, probabil, la orele obligatorii de muncă de care este condiționată acordarea 
ajutorului social). Soţul este de altă părere: Nu s-a acordat la toți, chiar de merit- nu au 
acte, trebuie sa aibă buletine”. 

- Este la fel de important să ai în acelaşi timp şi bani şi relații "în viață trebuie să 
ai de toate, altfel nu te poti descurca. Dacă nu ai bani, nu faci nimica. Ai relaţii, tot trebuie 
să dai". 

Dallas , acelaşi intervievat din urmă cu 3 ani. 

I: Faţă de acum 3 ani, ce s-a mai rezolvat aici, în cartierul acesta? 

R: A pus aicea mastodonţii ăştia (stâlpii de curent n.n.) şi dă drumul la lumină la 
11 noaptea şi ține până la ora 10. Deci, toate luminile în cartier, încolo, se aprind pe la ora 
7, 7 jumătate şi aicea la 11 noaptea unde aicea ar fi mai multă nevoie de lumină... 

Nu este lumină, nu este curent. Deci, ei au tras stâlpii şi e lumină stradala... şi nu 
se trage că ni se cere marea cu sarea, să aducem autorizaţie de construcție. 

I: Aţi rezolvat cu autorizațiile de construcție? 

R: Nu, că dacă-i dă autorizaţie de construcție trebuie să-ţi faci casa după cum ţi-o 
cer ei, Primăria. Şi-apoi, cu ce să facem?” (e vorba de anumite aspecte tehnice ce trebuie 
respectate şi a căror respectare este, practic, imposibilă cu resursele de care dispun 
oamenii din această comunitate săracă. Această problemă se adaugă celeilalte, că zona 
este considerată inundabilă şi nu se acordă oricum autorizaţie de construcție, deşi oamenii 
au cumpărat terenul şi au acte de proprietate pentru el). 

R: Toate pornesc de la autorizație. Nimic nu s-a rezolvat. Uite, am băiatul ăsta 
handicapat, şi de 4-5 ani de zile-i e expirat buletinul. Domne, da măcar să spună: sunteţi 
aicea 150 de case. Vă punem provizoriu, flotant pe câte un an de zile. Nici flotant, nimic, 
noi pierdem toate drepturile...Nu suntem evidentiati aicea. Domne, stai pe Şes Bahlui 
aicea, stai să-ți văd greutăţile sociale (se referă la anchetele sociale realizate de Primărie 
pentru acordarea de ajutoare, anchete care-i ocolesc, pentru că ei sunt practic invizibili 
d.p.d.v. instituţional datorită "inexistenţei" formale a adresei reale la care locuiesc. Copiii 
care merg la şcoală mai primesc totuşi alocaţiile pe adresele vechi. Există persoane care 
nu-şi pot primi pensiile decât contra unui "comision” deloc neglijabil pentru poştaş care le 
lasă pensia la cineva de la vechea adresă - poşta, de asemenea, este un serviciu cvasi 


inexistent pentru comunitatea din Dallas - Şes Bahlui.). 

VII. CONCLUZII 

e Deşi cadrul instituțional al protecției consumatorilor din România este bine 
dezvoltat pe unele dimensiuni (cu referire la anumite capitole ale consumului) - de 
exemplu, în domeniul consumului alimentar, al consumului de bunuri de folosință 
îndelungată ş.a. - există şi capitole slab ori deloc acoperite prin instituții de profil. În 
această ultimă categorie intră cvazitotalitatea serviciilor administrative furnizate de stat 
dar şi unele servicii furnizate de iniţiativa particulară - de exemplu notariatele, unele 
servicii din domeniul construcțiilor de locuinţe ş.a. 

e Legislaţia adresată protecţiei consumatorului (legislaţia cadru) constituie un corp 
de legi deosebit de consistent, care acoperă multe dintre domeniile de interes din sfera 
consumului de bunuri şi servicii. În fapt, în unele domenii (alimentar, de exemplu) 
reglementările în vigoare sunt chiar prea numeroase. Ca urmare, legile în cauză conțin 
unele zone de redundanță (şi chiar unele contradicții) care măresc impresia de dezvoltare 
neunitară a domeniului. Pe de altă parte, sunt unele zone ale cererii de mărfuri şi servicii 
slab reglementate sau chiar nereglementate, în special în domeniul serviciilor asupra 
cărora statul încă deține monopolul ofertei (serviciile administrative) ori al serviciilor de 
asistare a exploatării unor bunuri comercializate de agenţi economici străini (de exemplu, 
asigurarea asistenţei tehnice a centralelor termice în garanţie, comercializate de firme 
străine sau chiar româneşti). 

e Vizibilitatea socială a activităţilor de protecţie a consumatorilor, desfăşurate de 
instituţiile existente, este relativ mare în ceea ce priveşte unele capitole ale consumului 
cum sunt cele privind alimentaţia publică, de serviciile cultural-educative, serviciile 
adresate locuinţei din urban etc. Absența sau slaba consistenţă a protecției adresate altor 
servicii însă (administrative de exemplu), deşi sunt relativ intens mediatizate, simpla 
vizibilitate socială a acestora nu a fost de natură - cel puţin până în prezent - să schimbe 
lucrurile în bine. 

e Activităţile de protecție a consumatorilor de bunuri sunt mult mai temeinic 
structurate instituțional, legislativ, şi chiar ca intervenţie concretă a instituţiilor 
specializate, decât cele privind serviciile. În domeniul serviciilor nu numai că există 
servicii în care activitățile de protecţie a consumatorilor sunt mai ocultate de către cei ce 
dețin responsabilităţile de rigoare, dar există servicii pentru care, în tara noastră nu sunt 


puse măcar bazele teoretice - conceptuale ale protecției consumatorilor. În această situație 


82 


se află multe dintre serviciile asupra cărora statul a deținut şi deţine încă controlul în 
materie de ofertă (serviciile de încasare a taxelor şi impozitelor, serviciile de semnalizare 
a căilor rutiere, serviciile de poliţie etc.). 

e Până în prezent, în tara noastră a existat o preocupare relativ slabă pentru 
cunoaşterea si mediatizarea, pe domenii, a performanţelor realizate de instituţiile cu 
competențe internaţionale privind protecția consumatorilor (ONU, FAO, OECD, UE) ş.a. 
De asemenea, în prezent, deținem informații relativ sumare despre experienţele altor ţări 
în sfera protecției consumatorilor. 

e Având în vedere că nivelul de instruire dominant în masa populației din 
România este cel secundar, dar există şi un segment destul de consistent de populație cu 
educație de nivel primar, se impune o atenţie deosebită, din partea agenților cu atribuţii 
de protecție a consumatorilor față de unele activități cu caracter educativ şi, în special, 
față de informarea relevantă, precisă, completă şi operativă a consumatorilor asupra 
drepturilor lor. 

e Raporturile existente, în prezent, între veniturile şi consumul de bunuri şi 
servicii al populației, indică o tendinţă de creştere a gradului de monetizare a activităţilor 
economice, ca urmare a diminuării ponderii autoconsumului şi a comercializării pe piață a 
unui volum mai mare de produse. De asemenea, se constată o creştere a ponderii 
cheltuielilor populaţiei pentru servicii. Acest fapt semnifică accentuarea virtuală a 
relevanţei sociale a instituțiilor de protecție a consumatorilor şi a reglementărilor legale în 
vigoare, pentru un număr tot mai ridicat de consumatori. 

e Pe fondul diminuării accesului la bunuri şi servicii pentru categorii consistente 
de populaţie, (mai mult de o treime din populaţie trăieşte în sărăcie), există riscul ca unele 
categorii de consumatori să fie deosebit de expuse față de numeroasele probleme din 
domeniul ofertei de bunuri şi servicii de pe piaţă şi, implicit, față de practicile vizând 
corupția existentă din diversele zone ale exercitării atribuțiilor ce revin instituţiilor de 
protecție. 

e Din cauza absenței anumitor deprinderi de reacţie şi a dezinformării asupra 
oportunităţilor şi drepturilor consumatorilor, este foarte probabil ca numeroşi consumatori 
să-şi exercite mai puțin ori să nu-şi exercite drepturile în caz de nevoie. Prin urmare, o 
bună parte a eforturilor agenţilor de mediatizare din domeniu trebuie să se îndrepte spre 
acele segmente ale consumatorilor, care prezintă un risc mai ridicat de dezinformare sau 


pasivitate (resemnare) în fața constatării unor probleme. 

e Dificultăţile de acces şi de utilizare efectivă cu care se confruntă categorii largi 
de consumatori ai serviciilor publice de tip administrativ, pot deveni în multe cazuri, 
bariere de acces de ordin birocratic, economic sau social. Ca urmare, se impune o analiză 
competentă şi realistă din interiorul fiecărui sistem vizat, în scopul diminuării pe cât 
posibil, a dificultăților de acces ale potențialilor beneficiari. 

e Disoluția vechii ordini sociale a societății româneşti a afectat familiaritatea 
mediului social şi instituțional. Dificultățile de adaptare ale majorităţii populației la o 
stare caracterizată prin incoerență normativă, datorată schimbărilor profunde intervenite 
în mediului economic, social, legislativ şi instituţional nu au putut fi compensate de noua 
administraţie centrală care, vreme de peste un deceniu, s-a dovedit frecvent de o 
operativitate relativ scăzută în gestionarea situaţiilor de criză ale sistemului. Corelat cu 
creşterea suspiciunii si a insatisfacției față de calitatea prestațiilor instituțiilor, a avut loc 
diminuarea accentuată a încrederii populaţiei în instituții şi chiar a încrederii general 
interpersonale. 

e Relaţia între încrederea în instituţii şi calitatea percepută a serviciilor prestate de 
acestea, servicii care au un impact direct asupra calității vieţii populației, este însă una 
mai complexă. Aceasta urmează logica unui model de interdeterminare circulară, după 
cum urmează: neîncrederea cvasigeneralizată în instituţiile puterii politice locale şi 
centrale este transferată şi la nivelul administrativ-birocratic de bază, la care se realizează 
practic interacţiunea directă a populației cu instituţiile. Problemele apărute în 
interacțiunea cu aşa numita "birocrație de ghiseu", sporesc gradul de neîncredere în 
instituțiile respective. Lipsa de încredere determină căutarea de substitute ale acesteia, 
pentru a menţine predictibilitatea şi controlul asupra mediului înconjurător în limite 
acceptabile. Un astfel de subtitut este corupția, care la nivelul "birocraţiei de ghişeu 
capătă, în general, forma mitei, plătită ca suprataxă pentru calitatea serviciilor. 

e Analiza datelor din Barometrele de opinie publică oferă argumente consistente 
în ceea ce priveşte importanţa care se acordă deținerii unui capital de relaţii utile ca o 
condiție de reuşită în viaţă. Conform BOP 2003, 10% din populație consideră ca primă 
condiție a reuşitei în viață deținerea de relaţii, în timp ce, doar 8 %, consideră munca 
drept primă condiţie de reuşită. În perioada de tranziţie, stocul de relaţii utile a fost 
perceput la fel de important ca banii sau educația. 

e Analizând comparativ datele BOP din 1998, şi 2004, se constată o scădere a 


procentului celor care declară că au relaţii utile la instituţiile care oferă anumite servicii. 

De exemplu, dacă 46% din populaţie avea în iunie 1998, în cercul de cunoştinţe o 
persoană care să poată să-i acorde sprijin, în cazul unei probleme de sănătate, în 2004, 
acest procent a fost de numai 26%; în ceea ce priveşte rezolvarea unei probleme la bancă 
procentul celor care dispuneau de un potenţial ajutor, a fost de 18% în 1998, şi de numai 
7% în 2004; în ceea ce priveşte obţinerea unui loc de muncă, procentul celor care 
dețineau relații utile a scăzut de la 16% în 1998 la 9% în 2004. Această precarizare şi 
polarizare a stocului de relații utile îşi are, pe de o parte, explicaţia în incapacitatea 
majorității populației de a ţine pasul cu schimbările majore intervenite în mediul socio- 
economic, incapacitate manifestată inclusiv în gestionarea şi adaptarea stocului de relații 
utile. 

e Este posibil ca transferul de încredere al populaţiei spre agenți mai îndepărtați 
(UE, CE, NATO etc.), să fi determinat o anumită concentrare a demersului relațional în 
zone considerate „mai productive”, în domeniul facilitării accesului la munca în 
străinătate (în România de astăzi sunt mai mulți cei care au cunoştinţe pe care se pot baza 
în străinătate - 14%, decât cei care au relaţii utile la primărie, la bancă sau la instituțiile 
judeţene - 13%, 7% şi respectiv 4% - BOP 2003). 

e Între problemele majore cu care se confruntă societatea românească, totuşi 
românii numesc în ordinea importanței: sărăcia, lipsa locurilor de muncă şi corupția. 
Conform B.O.P. 2003, 80% dintre români consideră că în România corupția este 
generalizată. În acelaşi timp însă, 68% dintre cei intervievaţi declară că au informaţii 
despre corupţia din presă şi doar 8% declară că s-au lovit direct de asemenea situaţii 
(B.O.P. 2004). Aici intervine probabil necesitatea unei distincţii între marea corupție, 
care nu este vizibilă în mod direct, nemediat, deşi afectează negativ majoritatea populaţiei 
ŞI mica corupție resimţită frecvent la nivel individual. 

Corupţia de tip administrativ, care se manifestă îndeosebi în interiorul instituţiilor 
publice de la nivel local, funcționează după "fiparul suprataxei pentru calitatea 
serviciilor”. În multe din cazurile de acest tip, cel care dă mită, o face fără să i se ceară 
acest lucru, pentru a-şi asigura un avantaj relativ, în sensul unui spor de atenţie şi de 
receptivitate acordate de funcţionarul respectiv, comparativ cu alți solicitanţi de servicii. 

e Ipoteza că accesarea serviciilor publice de către majoritatea populației de pe 
"poziţii neutre", în lipsa relațiilor utile în cadrul acestora, poate genera un potențial de 
coruptibilitate scăzut, pare a se afla totuşi în contradicţie cu percepţia subiectivă relativ 


mare a gradului de corupţie prezent în societate. 

e Există şi unele opinii care susțin necesitatea unei definiri mai restrictive a 
corupţiei. De exemplu, a oferi cadouri unui medic pentru acordarea unei atenţii deosebite 
înseamnă corupție doar pentru 58% din public, pe când "dacă medicul cere bani sau 
cadouri" înseamnă un act de corupţie pentru 93% (BOP, 2004). A mitui polițistul pentru a 
nu suspenda permisul de conducere înseamnă corupţie doar pentru 84%, dintre cei 
intervievaţi în timp ce polițistul care cere mită, pentru acelaşi motiv este corupt în opinia 
a 93% dintre subiecţi. 

Analizând discrepanţa uriaşă dintre procentul de 8% dintre subiecţii care s-au lovit 
în mod direct de problema corupției şi cel de 80 % dintre subiecţii care consideră că 
fenomenul corupției este generalizat în societatea românească actuală, se pot face nişte 
inferențe logice în ordinea demersului propus în lucrarea de față. Percepția gravității 
fenomenului corupției pare a fi, în mare parte, exagerată faţă de realitatea existenţei sale 
obiective. O posibilă cauză a acestei percepții exacerbate este generată de existența marii 
corupţii, semnalată de mass-media şi, mai ales, de sentimentul de frustrare rezultat din 
percepția ineficienței cronice a mecanismelor democratice în ceea ce priveşte controlul 
fenomenului "marii corupții”. Marii corupți par intangibili şi sunt în mare măsură protejaţi 
de mecanisme aparent democratice. Mica corupție ca şi "corupția de ghişeu”, deşi 
probabil, sunt prezente într-o proporție mai mare în masa experienţelor sociale, sunt 
semnalate şi reclamate ca atare de numai 8% dintre subiecți. 

e Protejarea, în sens larg, a intereselor consumatorilor de servicii precum cele 
analizate, în prezentul raport de cercetare, necesită introducerea unor mecanisme de 
recrutare şi promovare pe criterii meritocratice a funcționarilor administraţiei publice 
centrale şi locale. Un asemenea sistem de recrutare şi promovare poate fi punctul de la 
care să se pornească o adevărată luptă împotriva corupției şi a efectelor ei negative asupra 
procesului de dezvoltare socială. O atenție specială trebuie acordată însă şi problemei 
salarizării funcţionarilor publici. 

e Pe de altă parte, poate este timpul să ne punem şi problema, de ce anumite legi, 
deşi s-au aflat ani de zile în centrul interesului social, nu au putut fi schimbate decât sub 
presiunea exercitată de organismele care monitorizează îndeplinirea angajamentelor 
asumate, în vederea integrării în U.E. În mod concret, exemplul simplificării procedurilor 
şi micşorarea nivelului taxelor pentru înființarea unei firme, prezentat în capitolul 5.1. 
este relevant în acest sens. Schimbările realizate, prin înființarea Biroului Unic de 


înregistrare a firmelor, sunt în mare parte rezultatul unor presiuni externe, precum cele 

amintite mai sus. De ce a fost nevoie să treacă 10 ani pentru a se adopta aceste schimbări, 
este o întrebare al cărei răspuns logic este acela că, au existat anumite interese economice, 
bine reprezentate în Parlament, ale unor intermediari ai unor asemenea servicii, precum 
cel prezentat în capitolul amintit. Cu cât dificultăţile de accesare a unui serviciu sunt mai 
mari, cu atât mai necesar este un intermediar, care să rezolve dificultăţile respective. Dacă 
analizăm structura socioprofesională a tuturor parlamentelor de după 1989, observăm că 
una dintre cele mai bine reprezentate categorii, este cea a juriştilor (în special avocaţi), 
lucru firesc într-o perioadă de importante schimbări legislative. Avocaţii sunt, de altfel, 
cei mai calificaţi intermediari, în accesarea unor servicii. Dacă la acestea adăugăm şi 
faptul că legea conflictului de interese a început să funcționeze după mai mult de 10 ani 
de la Revoluţie şi tot sub presiunea externă amintită, funcționarea unui mecanism precum 
cel descris, prin care dificultăţile generate de o legislaţie ambiguă şi "stufoasă "au servit 
într-o oarecare măsură tocmai intereselor legiuitorilor respectivi, reprezintă o situație 


destul de plauzibilă. 


87 


BIBLIOGRAFIE 
Beciu Camelia, 1999, Mediatizarea fenomenului corupției: practici instituționale 
în jurnalismul de investigaţie din România, Revista de Cercetări Sociale 3-4/1999 


Bădescu Ilie (coord.), 1996, Istoria Sociologiei - Teorii contemporane, Editura M. 
Eminescu, București 


Boudon R. şi alții (coord.), 1996, Dicţionar de sociologie, Editura Univers 
Enciclopedic 


Iancu A., Rădoi B (coord.), Aldea V., Beldescu A., 2004, Implicațiile adoptării 
acquis-ului comunitar privind politicile comerciale în domeniul produselor 


agroalimentare - coord. E. Simion, A. lancu, Esen 2 - Un proiect deschis - Probleme ale 
Integrării României în Uniunea Europeană - Cerințe şi evaluări, CIDE 


Mărginean I., Bălaşa A. (coord.), 2003, Calitatea vieții în România, Editura 
Expert 
Michand Y., 1978, Violence et politique 


Popescu M., 1991, Protecția consumatorilor în condițiile economiei de piață, 
Revista Română de Marketing nr. 3-4, Comerţ modern anul XXV 


Sandu Dumitru, 1996, Sociologia Tranziţiei. Valori şi tipuri sociale, Editura Staff 
Sandu Dumitru, 1999, Spațiul social al tranziţiei, Editura Polirom 

Stanciu M., 2001, Structuri moderne ale consumului european, Editura Genicod 
xxx Anuarul Statistic al României 2001, 2002, 2003, INS 


xxx Banca Mondială, 2003, România: Raport de Evaluare a Sărăciei, vol. L 
p. 19 - 20 


xxx Barometrul de Opinie Publica, FSD, 1994 - 2004 
xxx Block's Law Dictionary 
xxx, Statistical Bulletin no. 3/2003 CANSTAT 


xxx Principiile şi liniile directoare ale politicii audiovizuale pentru era mimerică 
(2000 - 2005), Cap. 4, CE 


xxx Diagnoza anuală a calităţii Vieţii ICCV, 1990 - 1999, 2003, coord. loan 
Mărginean Baza de date a ICCV 


86 


xxx Eurostat, ianuarie 2004 

xxx Tendinţe sociale, INS 2002 

xxx Convenţia asupra drepturilor copilului, UNICEF, 1993 

xxx Veniturile şi consumul populaţiei în trim. III. 2003, INS, 2004 

xxx Veniturile şi consumul populaţiei în trimestrul IV/2003, INS. 2004 
http:www.apc romania.ro/ro/alimente/totul.htm 

http:www.apc ro/larex.php 


http:/tpb.traderom.ro/Ro/Cd/noupag/general/ofertA/on-line/ins. 
framework/Musat/cap. 15.htm 


http:www.apc romania.ro/ro/standardizare.htm 
http:www.apc.ro/trapex.php 
www.ena.rdsnetro/buletin.htm, C. Radu, 2004 


www.iccv.to, 2003, Dicţionar de sărăcie on-line 


89 


